Home > Featured > મહાશિવરાત્રી: શા માટે રાત્રે જ કરવામાં આવે છે ભોળાનાથની પૂજા.! જાણો પૂજા વિધિ\nConnect Gujarat10 March 2021 3:00 PM GMT\nશિવરાત્રિને નીલકંઠ ભગવાન શંકરનો સમર્પિત દિવસ માનવામાં આવે છે. આમ તો દર મહિનાની વદ ચૌદસ (અમાસ પહેલાનો દિવસ) શિવરાત્રિ તારીખે ઓળખવામાં આવે છે, પરંતુ મહા વદ ચૌદસ એ મુખ્ય શિવરાત્રી એટલે કે મહા શિવરાત્રિનું પર્વના રીતે ઉજવવામાં આવે છે. માન્યતાઓ અનુસાર, સૃષ્ટિનું સર્જન કાર્ય પૂર્ણ થતાં એક વખત પાર્વતીએ શિવને પુછ્યં કે તેમનો પ્રિય દિવસ કયો છે, ત્યારે શિવજીએ કહ્યું કે મહા વદ તેરસ, શિવરાત્રિને દિવસે દ્વાપરયુગનો પ્રારંભ થયો હતોઅને વળીપ્રથમ જ્યોતિર્લિંગ પણ શિવરાત્રિને દિવસે જ પ્રગટ થયું હતું.\nક્યારે ઉજવાય છે શિવરાત્રી:\nમહાશિવરાત્રિ વ્રત મહા માસની વદ પક્ષની ચૌદશના દિવસે કરવામાં આવે છે. આ વ્રતને અર્ધરાત્રિ વ્યાપિની ચૌદશની તિથિએ કરવું જોઈએ પછી ભલેને આ તિથિ પૂર્વા (તેરસયુક્ત) હોય કે પરા તિથિ હોય. નારદસંહિતા અનુસાર જે દિવસ મહા ચૌદશની તિથિ અડધી રાતના યોગવાળી હોય તે દિવસે જે શિવરાત્રિવ્રત કરે છે તે અનંત ફળને પ્રાપ્ત કરે છે. આ સંબંધમાં ત્રણ પક્ષ છે - (૧) ચૌદશની પ્રદોષ વ્યાપિની (ર) નિશીથ (અર્ધરાત્રિ) – વ્યાપિની અને (૩) ઉભયવ્યાપિની વ્રતરાજ, નિર્ણયસિન્ધુ તથા ધર્મસિન્ધુ વગેરે ગ્રંથો અનુસાર નિશીથવ્યાપિની ચૌદશ તિથિનો જ સ્વીકાર કરવામાં આવ્યો છે તેથી ચૌદશની તિથિ નિશીથવ્યાપિની હોય તે મુખ્ય છે, પરંતુ તેના અભાવમાં પ્રદોષવ્યાપિની સ્વીકૃત હોઈ તે પક્ષ ગૌણ છે. આ કારણે પૂર્વા યા પરા એ બંનેમાં જે પણ નિશીથવ્યાપિની ચૌદશની તિથિ હોય તેમાં જ વ્રત કરવું જોઈએ.\nરાત્રે જ પૂજા કેમ:\nશિવરાત્રિ કૃષ્ણ પક્ષમાં ઊજવાય છે તો તેની પાછળ પણ એક વિશેષ દૃષ્ટિ છે. શુક્લ પક્ષમાં ચંદ્રમા પૂર્ણ હોય છે અને કૃષ્ણ પક્ષમાં તે ક્ષીણ થતો જાય છે. તેથી ચંદ્રની વૃદ્ધિ સાથે રસવાન પદાર્થોમાં વૃદ્ધિ થાય છે અને કૃષ્ણ પક્ષ શરૂ થતાં અમાવાસ્યાએ તે સંપૂર્ણ ક્ષીણ થઈ જાય છે અને ભૂમંડલ ઉપર પ્રાણીઓમાં તેનો પ્રભાવ પડે છે અને જે જન્મતઃ તામસ પ્રકૃતિના છે. તેમના અંતઃકરણમાં તામસી શક્તિઓ પ્રબુદ્ધ થાય છે અને અનેક પ્રકારના નૈતિક તેમજ સામાજિક અપરાધોનું કારણ બને છે. આ રીતે પ્રવૃત્ત થયેલી શક્તિને આધ્યાત્મિક દૃષ્ટિએ ભૂતપ્રેત ઈત્યાદિ કહે છે અને શિવ તેના નિયામક છે.\nશિવપુરાણની કોટિ રુદ્રસંહિતામાં બતાવાયું છે કે શિવરાત્રિનું વ્રત કરવાથી વ્યક્તિને ભોગ અને મોક્ષ એ બંને પ્રાપ્ત થાય છે. બ્રહ્મા, વિષ્ણુ તથા પાર્વતીના પ્રશ્ન પર ભગવાન સદાશિવે બતાવ્યું કે શિવરાત્રિનું વ્રત કરવાથી મહાન પુણ્યની પ્રાપ્તિ થાય છે. મોક્ષાર્થીને મોક્ષની પ્રાપ્તિ કરાવનાર ચાર વ્રતોનું નિયમપૂર્વક પાલન કરવું જોઈએ. આ ચાર વ્રત આ પ્રમાણે છે (૧) ભગવાન શિવની પૂજા, (ર) રુદ્રમંત્રોનો જપ, (૩) શિવમંદિરમાં ઉપવાસ તથા (૪) કાશીમાં દેહત્યાગ. શિવપુરાણમાં મોક્ષના ચાર સનાતન માર્ગ બતાવાયા છે. આ ચારેયમાં પણ શિવરાત્રિ વ્રતનું મહત્ત્વ સવિશેષ છે તેથી તે અવશ્ય કરવું જોઈએ.\nમહાશિવરાત્રીની પૂજાનું શુભ મુહૂર્ત આ વર્ષે 48 મિનિટનું રહેશે. નિશિથ કાળની પૂજા11 માર્ચ, ગુરુવાર ના રોજ રાત્રે 12.26 કલાકથી 1.14 કલાક સુધી રહેશે.\nશિવપુરાણ અનુસાર વ્રતી પુરુષે પ્રાતઃ કાળે ઊઠીને સ્નાન - સંધ્યા વગેરે કર્મમાંથી નિવૃત્ત થઈ મસ્તક પર ભસ્મનું ત્રિપુંડ તિલક અને ગળામાં રુદ્રાક્ષમાળા ધારણ કરી શિવાલયમાં જઈ શિવલિંગનું વિધિપૂર્વક પૂજન,અલગ અલગ દ્રવ્યોથી તેમના ઉપર અભિષેક કરવાઅને શિવને નમસ્કાર કરવા જોઈએ. દિવસભર શિવમંત્રનો યથાશક્તિ જપ કરવો જોઈએ. યથાશક્તિ ફળાહાર ગ્રહણ કરી રાત્રિપૂજન કરવું એ ઉત્તમ છે. રાત્રિના ચારેય પ્રહરોની પૂજાનું વિધાન શાસ્ત્રકારોએ કર્યું છે.\nઆ રીતે પૂજા કરવાથી આપના આશુતોષ ભગવાન શિવની કૃપા બની રહેશે.\nબ્લોગ: ધાર્મિક પુરોહિત, જ્યોતિષાચાર્ય\nConnect Gujarat News Lord Shiva mahashivratri Shiv Shankar Shivratri2021


Shardiya Navratri 2020: Upwas Scientific Reason | Know Why Do We Do Kanya Puja, Kalash Sthapana In Navratri? Navratri Fasting Rules Scientific Reason For Fasting On Navratri | નવરાત્રિમાં કન્યાપૂજન અને વ્રત-ઉપવાસ શા માટે કરવાં જોઈએ, પૂજાની શરૂઆતમાં કળશ કેમ સ્થાપિત કરવામાં આવે છે? - Divya Bhaskar\nઆસ્થાનું વિજ્ઞાન:નવરાત્રિમાં કન્યાપૂજન અને વ્રત-ઉપવાસ શા માટે કરવાં જોઈએ, પૂજાની શરૂઆતમાં કળશ કેમ સ્થાપિત કરવામાં આવે છે?\nમહિષાસુરનો વધ કરવા માટે દેવી દુર્ગા પ્રકટ થયાં હતાં\nમહિલાઓ પ્રત્યે સન્માન દર્શાવવાનું મહાપર્વ નવરાત્રિ\nઆજથી દેવીપૂજાનું મહાપર્વ નવરાત્રિ શરૂ થઈ રહી છે. આ પર્વ 25 ઓક્ટોબર સુધી ઊજવવામાં આવશે. મહિલાઓ પ્રત્યે સન્માન દર્શાવવાનું આ મહાપર્વ છે. આ પર્વનો બોધપાઠ એ છે કે ક્યારેય કોઇપણ મહિલાનો અનાદર કરવો જોઇએ નહીં. ભગવાન શિવ અને વિષ્ણુ મહિષાસુરનો વધ કરી શકતા નહોતા. જે કામ દેવતાઓ કરી શક્યાં નહીં, એ કામ દેવી દુર્ગાએ કર્યું હતું.\nહાલ આસો મહિનો ચાલી રહ્યો છે અને આ મહિનાની નવરાત્રિનું મહત્ત્વ અન્ય ત્રણ નવરાત્રિ કરતાં વધારે છે. દેવીભક્ત આ દિવસોમાં વ્રત-ઉપવાસ કરે છે, કન્યાઓને ભોજન કરાવે છે. કળશ સ્થાપિત કરે છે. નવરાત્રિ સાથે જોડાયેલી અનેક માન્યતાઓ છે અને બધી જ માન્યતાઓ પાછળ ધાર્મિક અને વૈજ્ઞાનિક કારણ છે. જાણો નવરાત્રિ સાથે જોડાયેલી આવી જ માન્યતાઓ વિશે...\nકન્યાપૂજન કેમ કરવામાં આવે છે?\nનાની કન્યાઓને દેવીનું સ્વરૂપ માનવામાં આવે છે. 2થી 10 વર્ષની કન્યાઓને નવરાત્રિમાં ભોજન કરાવવામાં આવે છે, દાન આપવામાં આવે છે, પૂજા કરવામાં આવે છે. ઉંમર પ્રમાણે નાની બાળકીઓને અલગ-અલગ દેવીઓનું સ્વરૂપ માનવામાં આવે છે.2વર્ષની કન્યાઓને કુમારિકા કહેવામાં આવે છે.3વર્ષની કન્યા ત્રિમૂર્તિ,4વર્ષની કલ્યાણી,5વર્ષની રોહિણી,6વર્ષની કાલિકા,7વર્ષની ચંડિકા, 8 વર્ષની સાંભવી,9વર્ષની દુર્ગા અને 10 વર્ષની કન્યા સુભદ્રા કહેવામાં આવે છે.\nનાની કન્યાઓનાં મનમાં કોઇપણ પ્રકારના ખરાબ ભાવ હોતા નથી. તેમના મનમાં બધા માટે પ્રેમ રહે છે, એટલે તેમને દેવીસ્વરૂપ માનીને નવરાત્રિમાં પૂજા કરવાની પરંપરા છે. નવરાત્રિમાં તેમને ભોજન કરાવ્યા પછી પગ ધોવડાવવા અને પૂજા કરવી. શ્રદ્ધા પ્રમાણે દક્ષિણા આપો. ફળ અને વસ્ત્રનું દાન કરો. પૂજામાં કન્યાઓ અને બધી મહિલાઓનું સન્માન કરવાનો સંકલ્પ લો.\nઋતુઓના સંધિકાળમાં જ નવરાત્રિ કેમ આવે છે?\nહિંદુ પંચાંગ પ્રમાણે, એક વર્ષમાં ચાર નવરાત્રિઓ આવે છે. નવરાત્રિ બે ઋતુઓના સંધિકાળમાં શરૂ થાય છે. સંધિકાળ એટલે એક ઋતુના પૂર્ણ થવા અને બીજી ઋતુના આવવાનો સમય. બે નવરાત્રિ સામાન્ય રહે છે અને બે ગુપ્ત રહે છે. ચૈત્ર મહિના અને આસો મહિનાની સામાન્ય નવરાત્રિ માનવામાં આવે છે. માહ અને અષાઢમાં આવતી નવરાત્રિ ગુપ્ત નવરાત્રિ હોય છે. હાલ વર્ષાઋતુના જવાનો સમય છે અને શીત ઋતુ શરૂ થઇ રહી છે. નવરાત્રિના દિવસોમાં પૂજા-પાઠ કરીને ખાન-પાનને લગતી સાવધાનીઓ રાખવાથી આપણે સીઝનલ બીમારીઓથી બચી શકીએ છીએ.\nનવરાત્રિમાં વ્રત કેમ કરવામાં આવે છે?\nઋતુઓના સંધિકાળમાં ઘણા લોકોને સીઝનલ બીમારીઓ, જેમ કે શરદી-તાવ, પેટનો દુખાવો, અપચો જેવી સમસ્યાઓનો સામનો કરવો પડે છે. આયુર્વેદમાં રોગથી બચવા માટે લંઘન નામની એક વિધિ છે. આ વિધિ પ્રમાણે વ્રત કરવાથી રોગથી છુટકારો મેળવી શકાય છે.\nનવરાત્રિમાં અન્નનો ત્યાગ કરવાથી અપચાની સમસ્યા થતી નથી. ફળાહાર કરવાથી શરીરને જરૂરી ઊર્જા મળે છે. ફળ સરળતાથી પચી પણ જાય છે. દેવી પૂજા કરનારા ભક્તોની દિનચર્યા સંયમિત રહે છે, જેથી આળસ આવતી નથી. સવારે જલદી જાગવું અને પૂજા-પાઠ, ધ્યાન કરવાથી મન શાંત રહે છે. ગુસ્સો અને અન્ય ખરાબ વિચાર દૂર રહે છે.\nઘણા લોકો, જેમને માટીનો કળશ મળી શકતો નથી, તેઓ ધાતુના કળશની સ્થાપના કરે છે.\nનવરાત્રિમાં કળશ સ્થાપના કેમ કરવામાં આવે છે?\nકળશને પંચતત્ત્વનું પ્રતીક માનવામાં આવે છે. આ પંચતત્ત્વ છે આકાશ, ધરતી, પાણી, વાયુ અને અગ્નિ છે. કળશ આ પાંચ તત્વથી મળીને બને છે. માટીમાં પાણી મિક્સ કરીને કળશ બનાવવામાં આવે છે. ત્યાર બાદ તેને આકાશ નીચે હવામાં સૂકવવામાં આવે છે. અગ્નિમાં પકવવામાં આવે છે. કળશ સ્થાપના કરતી સમયે એમાં જળ ભરવામાં આવે છે અને જળમાં બધા તીર્થનું અને બધી જ નદીઓનું આહવાન કરવામાં આવે છે.\nકોઇપણ શુભ કામમાં આ બધાની પૂજા કરવી જરૂરી હોય છે. પંચતત્ત્વથી આપણું શરીર પણ બનેલું હોય છે. કળશના સ્વરૂપમાં પંચતત્ત્વ, તીર્થ અને નદીઓનું પૂજન કરવામાં આવે છે. કળશના મુખ ઉપર ભગવાન વિષ્ણુ, કંઠમાં શિવજી અને મૂળ ભાગમાં બ્રહ્માજીનો વાસ માનવામાં આવે છે. આ ત્રણેયની એકસાથે પૂજા માટે કળશની સ્થાપના કરવામાં આવે છે.\nદેવી દુર્ગાનો અવતાર કેમ થયો?\nદેવીએ મહિષાસુરનો વધ કરવા માટે દુર્ગાનું સ્વરૂપ લીધું હતું. દુર્ગા સપ્તશતીમાં દેવીના આ અવતાર વિશે ઉલ્લેખવામાં આવ્યો છે. વાર્તા પ્રમાણે મહિષાસુર નામના અસુરે સ્વર્ગ ઉપર અધિકાર કરી લીધો અને બધા દેવતાઓને ત્યાંથી ભગાડી દીધા. મહિષનો અર્થ ભેંસ થાય છે. મહિષાસુર પોતાની ઇચ્છા પ્રમાણે ભેંસનું સ્વરૂપ ધારણ કરી શકતો હતો. તેણે બ્રહ્માજીને પ્રસન્ન કરીને વરદાન પ્રાપ્ત કર્યું હતું કે કોઇપણ દેવતા અને દાનવ તેને પરાજિત કરી શકશે નહીં.\nબધા દેવતા મળીને પણ મહિષાસુરનો સામનો કરી શક્યા નહીં. ત્યારે તેઓ શિવજી અને વિષ્ણુજી પાસે પહોંચ્યા, પરંતુ બ્રહ્માજીના વરદાનના કારણે ભગવાન શિવ અને વિષ્ણુ પણ મહિષાસુરનો વધ કરી શકતા નહોતા. ત્યારે બધા દેવતાઓના તેજથી દેવી દુર્ગા પ્રકટ થયાં.\nશિવના તેજથી મુખ, યમરાજના તેજથી વાળ, વિષ્ણુજી દ્વારા હાથ, ચંદ્રથી વક્ષસ્થળ, સૂર્યથી પગની આંગળીઓ, કુબેરથી નાક, પ્રજાપતિથી દાંત, અગ્નિથી ત્રણેય નેત્ર, સંધ્યાથી ભૃકુટિ અને વાયુથી કાનની ઉત્પત્તિ થઇ. આ પ્રકારે દેવતાઓએ દેવીને પોત-પોતાની શક્તિઓ આપી હતી. ભગવાન શિવજીએ ત્રિશૂળ આપ્યું. અગ્નિદેવે પોતાની શક્તિદેવીને પ્રદાન કરી. ભગવાન વિષ્ણુએ સુદર્શન ચક્ર, વરુણદેવે શંખ, પવનદેવે ધનુષ અને બાણ, દેવરાજ ઇન્દ્રએ વજ્ર ને ઘંટ, યમરાજે કાલદંડ ભેટ કર્યું. પ્રજાપતિ દક્ષે સ્ફટિકની માળા, બ્રહ્માજીએ કમંડળ, સૂર્યદેવે પોતાનું તેજ પ્રદાન કર્યું. સમુદ્રદેવે આભૂષણ ભેટ કર્યા. સરોવરે ક્યારેય ન કરમાયે તેવી માળા, કુબેરદેવે મધથી ભરેલું પાત્ર, પર્વતરાજ હિમાલયે સવારી કરવા માટે સિંહ ભેટ કર્યાં. દેવતાઓ દ્વારા મળેલી આ શક્તિઓથી દુર્ગાજીએ મહિષાસુરનો વધ કર્યો હતો. મહિષાસુરનો વધ કરવાને કારણે દેવીને મહિષાસુરમાર્દિની કહેવામાં આવે છે.\nભારત 43 રને ટ્રાયલ


પુઝો હેલ્સ કિચનમાં ઉછર્યા તો સ્કોર્સેસિસ અને રોબર્ટ ડી નીરોએ પણ આ જ વિસ્તારમાં બાળપણ વિતાવ્યું હતું | નવગુજરાત સમય\n18-03-2020 10:28 AM\n1 / 1 પુઝો હેલ્સ કિચનમાં ઉછર્યા તો સ્કોર્સેસિસ અને રોબર્ટ ડી નીરોએ પણ આ જ વિસ્તારમાં બાળપણ વિતાવ્યું હતું\nહોલિવૂ઼ડમાં સૌથી મહાન ગણાતી મોબસ્ટર્સ અંગેની ટોપ ફિલ્મ્સ ગણાવવા જાઓ તો ‘ધી ગોડફાધર (ટ્રાયલોજી)’, ‘મીન સ્ટ્રીટ્સ’, ‘ટેક્સી ડ્રાઈવર,’ ‘ગુડફેલાઝ’, ‘કસિનો’ ‘ગેંગ્સ ઓફ ન્યુયોર્ક’ અને ‘ધી ડિપાર્ટેડ’નો સમાવેશ કરવો જ પડે. ગોડફાધર ફિલ્મ જે નવલકથા પરથી બની હતી તેના લેખક મારિઓ પુઝોના જન્મદિવસે આ ફિલ્મ્સ અને તેની સાથે જોડાયેલાં લોકો અને તેમને સાંકળતી એક મહત્ત્વની કડીની વાત કરીએ. મારિઓ પુઝોએ લખેલી ધી ગોડફાધર પરથી બનેલી ત્રણ ફિલ્મ્સના બીજા ભાગમાં એક્ટર રોબર્ટ ડી નીરોએ યુવાન ડોન વિતો આન્દોલિની કોર્લિઓનીની ભૂમિકા ભજવી હતી. અમેરિકાના એક ઈટાલિયન માફિયા ફેમિલીની વાત કહેતી ગોડફાધર ફિલ્મ્સનો પહેલો ભાગ ૧૯૭૨માં રીલીઝ થયો તેનાં બીજા વર્ષે જ માર્ટિન સ્કોર્સેસિસની ફિલ્મ ‘મીન સ્ટ્રીટ્સ’ રીલીઝ થઈ જેમાં મુખ્ય ભૂમિકામાં રોબર્ટ ડી નીરો જ હતો. આ ફિલ્મ પણ અમેરિકન ઈટાલિયન માફિયા ઉપર બનેલી હતી. એ પછી સ્કોર્સેસિસે ૧૯૭૬માં ‘ટેક્સી ડ્રાઈવર’ ફિલ્મ બનાવી જેમાં પણ રોબર્ટ ડી નીરો લીડ રોલમાં હતો. આ સાઈકોલોજિકલ થ્રિલરમાં વિયેતનામ યુદ્ધમાંથી પાછા ફરેલા એક યુવાન સૈનિક અને ન્યુ યોર્કમાં ગેંગસ્ટર્સે ફેલાવેલી ગંદકીની વાત છે.\nસ્કોર્સેસિસે ત્યારબાદ ઈટાલિયન મોબસ્ટર્સનાં વિષય પર જ ‘ગુડફેલાઝ’ ફિલ્મ બનાવી જેમાં ફરી ડી નીરોએ અભિનય કર્યો. તે પછીની સ્કોર્સેસિસની ફિલ્મ ‘કસિનો’માં પણ ડી નીરોએ મુખ્ય પાત્ર ભજવ્યું અને આ ફિલ્મ પણ અમેરિકન ઈટાલિયન માફિયા અંગેની હતી! સ્કોર્સેસિસે એ પછી લીઓનાર્ડો ડિકેપ્રિઓને લઈને ‘ગેંગ્સ ઓફ ન્યુ યોર્ક’ બનાવી જેમાં ૧૯મી સદીના ન્યુ યોર્કના ફાઈવ પોઈન્ટ્સ વિસ્તારની આઈરિશ ગેંગ્સ વચ્ચેનાં રમખાણોની વાત છે. ત્યારબાદ ડિકેપ્રિઓએ સ્કોર્સેસિસે ડિરેક્ટ કરેલી ફિલ્મ ‘ધી ડિપાર્ટેડ’માં ન્યુ યોર્કના આઈરિશ માફિયા ગેંગમાં અંડરકવર કામ કરતા પોલિસ અધિકારીની ભૂમિકા ભજવી હતી. ‘કસિનો’ને બાદ કરતા (કેમ કે તેમાં લાસ વેગાસના ઈટાલિયન માફિયાની વાત છે) ઉપરની મોટાભાગની ફિલ્મ્સ ન્યુ-યોર્કના ઈટાલિયન, આઈરિશ ગેંગસ્ટર્સ પર આધારિત છે.\nમારિઓ પુઝો, માર્ટિન સ્કોર્સેસિસ અને રોબર્ટ ડી નીરો એવાં પરિવારોના સંતાન છે જેનાં મૂળ ઈટલીનાં સિસિલીમાં રહેલાં છે જેઓ દાયકાઓ અગાઉ ન્યુ-યોર્કમાં આવીને વસ્યા હતા. આશ્ચર્યની વાત એ છે કે આ ત્રણે ન્યુ-યોર્કના મેનહટનનાં એક જ વિસ્તારમાં જનમ્યા કે ઉછર્યાં છે જેને Hell’s Kitchen તરીકે ઓળખવામાં આવે છે! પુઝો હેલ્સ કિચન ખાતે જ જનમ્યા અને ઉછર્યા હતા તો સ્કોર્સેસિસ અને રોબર્ટ ડી નીરોએ હેલ્સ કિચનમાં લિટલ ઈટલી તરીકે જાણીતા વિસ્તારમાં બાળપણ વિતાવ્યું હતું. પુઝોની ગોડફાધર અને સ્કોર્સેસિસની ફિલ્મ્સમાં જે ગુનાખોરી અને કઠીન પરિસ્થિતિઓ જોવા મળે છે તે આ વિસ્તારમાં વિતેલાં તેમનાં બાળપણને જ આભારી છે. હેલ્સ કિચન નામ જ સાબિતી છે કે તે ન્યુ-યોર્કનો સૌથી કુખ્યાત વિસ્તાર ગણાતો હશે! આ વિસ્તારનો ઈતિહાસ જાણશો તો પુઝોની ધી ગોડફાધર અને સ્કોર્સેસિસ અને ડી નીરોની ફિલ્મ્સ વધુ સારી રીતે સમજી શકાશે.\nપોતાના દેશની ગરીબીથી ભાગીને અમેરિકામાં સુખ શોધવા નીકળેલા આયર્લેન્ડ અને ઈટલીના લોકોએ ૧૯મી સદીની શરુઆતથી મેનહટનમાં આવીને વસવાનું શરુ કરી દીધું હતું. પણ તેમનાં આવ્યા અગાઉથી જ અમેરિકામાં ઢગલાબંધ લોકો સમૃદ્ધિ શોધી રહ્યા હતા એટલે આ ગરીબોને પોતાના ભાગનું સુખ શોધવા કઠીન સંઘર્ષ કરવો પડ્યો. આ સંઘર્ષ અસ્તિત્વની ટકાવી રાખવાનો હતો જેમાં મારો કે મરી જાઓ એ જ વિકલ્પ હતો! ઓગણીસમી સદીની શરૂઆતમાં આ વિસ્તાર નજીક ‘ફાઈવ પોઈન્ટ્સ’ નામની વિશાળ ઝુંપડપટ્ટી બની જેમાં અગાઉથી અમેરિકામાં આવી વસેલાં બ્રિટિશર્સ અને નવાં આવેલાં આઈરિશ અને જર્મન ગરીબોની ગેંગ્સ બની અને તેમની વચ્ચે ઘર્ષણ થવા માંડ્યા. ગુનાખોરી વકરી અને લૂંટ, ચોરી, દેહવેપાર, ખૂન અને રમખાણો આ વિસ્તારના લોકો માટે રોજિંદા જીવનનો ભાગ બની ગયા. આ જોઈને ત્યારનાં અખબારોએ આ વિસ્તારને ‘હેલ્સ કિચન’ નામ આપ્યું કેમ કે નર્કના રસોડામાં જેવી ગંદકી હોય તેવું જ ગંદુ જીવન ત્યાંના લોકો વિતાવી રહ્યા હતા.\n૨૦મી સદીની શરૂઆતમાં મેનહટનની ઈટાલિયન અને આઈરિશ ગેંગ્સ વધુ તાકાતવાન બની અને એવા ઓર્ગેનાઈઝ્ડ માફિયાની ક્રાઈમ સિન્ડિકેટનો બની જેમાં ‘ગામ્બિનો ક્રાઈમ ફેમિલી’ જેવી વિશાળ ઈટાલિયન-અમેરિકન માફિયા ગેંગ્સ જન્મી. કુખ્યાત ગેંગસ્ટર ડોન કાર્લો ગામ્બિનોનાં નામ પરથી ગામ્બિનો ક્રાઈમ ફેમિલીનું નામ પડ્યું હતું. ડોન કાર્લોનું માફિયા નેટવર્ક ન્યુ-યોર્ક સહિત અમેરિકાના અનેક શહેરો પર રાજ કરતું હતું. મનાય છે કે મારિઓ પુઝોની ધી ગોડફાધરનું મુખ્ય પાત્ર ડોન વિતો આન્દોલિની કોર્લિઓની ડોન કાર્લો ગામ્બિનો પર જ આધારિત હતું. ડોન કાર્લોની જેમ જ પુઝોનો કોર્લિઓની સિસિલીમાં જન્મીને ન્યુ-યોર્ક આવ્યો હતો. ડોન કાર્લોએ ૧૯૨૦થી ૧૯૭૦ના દાયકાઓમાં પોતાનું માફિયા નેટવર્ક ચલાવ્યું અને પુઝોની નવલકથામાં ડોન વિતો કોર્લિઓનીને પણ એ જ સમયમાં દર્શાવાયો છે. ડોન કાર્લોને ક્રાઈમ સિન્ડિકેટમાં ‘ગોડફાધર’ તરીકે ઓળખવામાં આવતો, પુઝોનાં ડોન આન્દોલિની કોર્લિઓનીને પણ ગોડફાધર કહેવામાં આવે છે! હિંસાત્મક જીવન વિતાવીને ડોન કાર્લોનું મોત ૧૯૭૬માં વૃદ્ધ વયે ઊંઘમાં હાર્ટ-એટેકથી થયું હતું છે તો પુઝોએ ડોન કોર્લિઓનીને પણ એવું જ શાંત મૃત્યુ આપ્યું હતું!\nજો મારિઓ પુઝો, માર્ટિન સ્કોર્સેસિસ અને રોબર્ટ ડી નીરો હેલ્સ કિચનમાં આ સાચાં માફિયાઓને જોઈને ઉછર્યાં ના હોત તો તેઓ કદાચ માફિયાઓનાં જીવન અંગે આટલી મહાન ગણાતી વાર્તાઓ આપી ના શક્યા હોત. હેલ્સ કિચનની ગરીબીએ અમેરિકામાં માફિયા સિન્ડિકેટને પેદા કરી તો એ જ વિસ્તારની નજીક આવેલાં બ્રોડવે થીએટર્સ અને એક્ટર્સ સ્ટુડિયો જેવાં અભિનય કલા સાથે સંકળાયેલાં સ્થળોએ પુઝો, સ્કોર્સેસિસ અને ડી નીરો જેવાં લેખક, નિર્દેશક અને અભિનેતાઓ પણ આપ્યાં!


મંજૂ ષા – ૩૧. વણમાગી સલાહ ઓકવાનો રોગ – વેબગુર્જરી\nમંજૂ ષા – ૩૧. વણમાગી સલાહ ઓકવાનો રોગ\nadmin February 12, 2020 LeaveaComment on મંજૂ ષા – ૩૧. વણમાગી સલાહ ઓકવાનો રોગ\nવણમાગી સલાહ આપવાના બંધાણી લોકો સામેની વ્યક્તિની નિર્ણયશક્તિનો અસ્વીકાર કરે છે. તેઓ બીજાના વિચારો, લાગણી, સંજોગો કે સમજણને સ્વીકારવા તૈયાર હોતા નથી\nમને ડાયાબિટીઝ છે એવી પહેલી વાર ખબર પડી પછી થોડા દિવસે એક મિત્રની પુત્રીનાં ચિત્રોનું પ્રદર્શન યોજાયું હતું. તેના ઉદ્દઘાટન પછી આઇસ્ક્રીમ આપવામાં આવતો હતો. મેં ના પાડી. બાજુમાં બેઠેલા કવિ લાભશંકર ઠાકર બોલી ઊઠ્યા: ‘આઇસ્ક્રીમની ના પાડો છો?’ મેં કારણ જણાવ્યું. એક વડીલ તરત જ મારે ડાયાબિટીઝમાં શું કરવું અને શું ન કરવું એની ઢગલાબંધ સલાહ આપવા લાગ્યા. લાભશંકરભાઈ ગુસ્સે થઈ ગયા. પૂછ્યું: ‘તમને ડાયાબિટીઝ છે?’ વડીલે ના પાડી. લાભશંકરે કહ્યું: ‘તો પછી શા માટે વણમાગી સલાહ આપવા બેઠા છો? એણે તમારી સલાહ માગી?’\nએ વડીલ તો મને સમભાવપૂર્વક મદદ કરવા માગતા હશે, પરંતુ ઘણા લોકોને વણમાગી સલાહ આપવાનું વ્યસન થઈ ગયું હોય છે. એમને સલાહ આપવામાં કશું અયોગ્ય લાગતું નથી. તેઓ સામેની વ્યક્તિએ એમની સલાહ માગી છે કે નહીં તેનો વિચાર કરતા નથી. અન્ય વ્યક્તિના અંગત ક્ષેત્રમાં હસ્તક્ષેપ કરી રહ્યા છે એવો વિચાર પણ એમને આવતો નથી. વણમાગી સલાહ આપવાની આદત એમના સ્વભાવનો અવિભાજ્ય હિસ્સો હોય છે. મનોવિજ્ઞાન કહે છે તેમ વણમાગી સલાહ આપવાનું વલણ એ પ્રકારના લોકોની પર્સનાલિટીનો એક ભાગ હોય છે. તેઓ પોતાને બીજાથી વધારે ડાહ્યા, અનુભવી અને સમજુ માને છે. તેઓ માને છે કે એમની સલાહ પ્રમાણે ચાલવાથી જ આ સંસાર સુનિયોજિત ઢબે ચાલશે. આવા લોકો સામેની વ્યક્તિનાં નિર્ણયશક્તિ અને ડહાપણનો અસ્વીકાર કરે છે. તેઓ બીજી વ્યક્તિના વિચારો, લાગણી, સંજોગો કે એની સમજણને સ્વીકારવા તૈયાર હોતા નથી. એમને ‘સલાહો’ ઓકવાનો રોગ હોય છે.\nઘણા લોકો માટે વણમાગી સલાહ આપવાની પ્રવૃત્તિ ‘ટાઈમ પાસ’ હોય છે. તેઓ જાણે માને છે કે આ જગતમાં ઊભી થનારી બધી પરિસ્થિતિનો હલ એમની પાસે છે. ટ્રેનમાં, બસમાં કે લોકો ભેગા થયા હોય ત્યાં કોઈ પણ ઓળખાણ વિના આ નિષ્ણાતો સલાહ આપવા લાગે છે. એક બાળક ટ્રેનમાં તોફાન કરતું હતું ત્યારે સલાહ આપવાના આજન્મ ભેખધારી એક સજ્જન બાળકની માતાને, કોઈ પૂર્વ ઓળખાણ વગર, બાળઉછેર વિશે જાતજાતની સલાહનો વરસાદ વરસાવવા લાગ્યા. એક ભાઈ બીમાર મિત્રને મળવા હૉસ્પિટલમાં ગયા. ડૉક્ટરના ‘પ્રિસ્ક્રિપશન’થી અલગ સલાહ આપવા લાગ્યા. ત્યાંથી અટક્યા નહીં. ડૉક્ટર આવ્યા ત્યારે એમને પણ યોગ્ય ટ્રિટમેન્ટની સલાહ આપવાનું શરૂ કર્યું. સાસુ-વહુના સંબંધમાં સલાહ આપનાર શુભેચ્છકોનું ટોળું બહુ મોટું હોય છે.\nબાળકો મોટાં થાય ત્યાં સુધી સલાહો સાંભળીને થાકી જાય છે. ફિલોસોર રૂસોએ વ્યક્તિ અને સમાજના સંબંધના સંદર્ભમાં કહ્યું છે: ‘દરેક વ્યક્તિ જન્મે ત્યારે સ્વતંત્ર વ્યક્તિ હોય છે, પરંતુ ઉંમરની સાથે એ અનેક પ્રકારની સલાહની સાંકળોથી બંધાતી જાય છે.’ દરેક વ્યક્તિ પુખ્ત થયા પછી આ સાંકળના બંધનમાંથી મુક્ત થવા માગે છે, પરંતુ વણમાગી સલાહ આપનારા લોકો એમને છૂટવા દેતા નથી. સલાહકારોની પડીકી તૈયાર જ હોય છે – બાળકો માટે આ, ગૃહસ્થ જીવન માટે આ, વૃદ્ધાવસ્થા માટે આ પડીકી.\nમેં ગ્રેજ્યુએશન માટે મુખ્ય વિષય તરીકે ગુજરાતી સાહિત્ય મુખ્ય વિષય રાખ્યો. મારા માતૃપક્ષના દૂરના સગા અર્થશાસ્ત્રના પ્રોફેસર હતા. એમણે કહ્યું: ‘તું ગુજરાતી લઈને શું ઉકાળશે? વધારેમાં વધારે પંતુજી થઈશ.’ મારા પિતાજી આજન્મ શિક્ષક હતા. એ ગમ ખાઈ ગયા, પરંતુ મારી બાએ કહ્યું: ‘વિનુએ બહુ વિચારીને નિર્ણય લીધો હશે. અમેય એમાં માથું મારતાં નથી.’ એ મુરબ્બીએ મારા શિક્ષક પિતાજીની લાગણીનો વિચાર કર્યો નહોતો. એવા લોકો ક્યારેક અજાણતાં જ અન્ય વ્યક્તિનું અપમાન કરી બેસે છે.\nસાદોસીધો વણલખ્યો નિયમ છે, સલાહ માગવામાં આવી હોય અને અનિવાર્ય હોય તો જ આપવી જોઈએ. વણમાગી સલાહ આપનાર વ્યક્તિ નિકટની સંબંધી હોય તો એની સલાહનો અમલ કરવામાં આવતો નથી તે જોઈને એ હર્ટ થાય છે. અંગત પરિવારમાં, મિત્રોમાં, સંબંધોના બૃહદ વર્તુળમાં આવા પ્રકારની લાગણીથી સંબંધ વણસે છે. ઘણી વાર વણમાગી સલાહનો ભોગ બનતી વ્યક્તિ રક્ષાત્મક વલણ અપનાવવાનું પસંદ કરે છે. એક બહેને કહ્યું છે: ‘આવા વખતે હું સ્મિત કરતી રહું છું, દાંત દબાવી માથું હલાવ્યા કરું છું અને મનોમન ભગવાનને પ્રાર્થના કરું છું કે આ વ્યક્તિ હવે બોલતી બંધ થાય તો સારું.’\nકોઈએ વણમાગી સલાહ આપતા લોકોને જણાવ્યું છે: ‘મારી જિંદગીનું ચાલકબળ હું છું, તમે તો બહારની વ્યક્તિ છો. તમે મારા વિશે કશું જાણતા નથી, અધૂરી માહિતીના આધારે અનુમાનો કરો છો. તમે મારી ચિંતા છોડી દો, તમારી ચિંતા કરો.’ માઉન્ટ આબુમાં જન્મેલા અગ્રેજી લેખક ઍડન ફિલપોટ્ટસે કહ્યું છે: ‘સેન્સિબલ લોકો કોઈનેય બિનજરૂરી સલાહ ન આપવા માટે જાણીતા હોય છે.’ વણમાગી સલાહકારોથી કંટાળેલા એક જણે કહ્યું: ‘તમે મને સલાહ આપવા ઉત્સુક હો તો હાથ ઊંચો કરો અને પછી એ હાથથી તમારું મોઢું બંધ કરો.’\nજો કે વણમાગી સલાહ ન આપવાની સલાહ આપવી એ પણ એક જાતની વણમાગી સલાહ જ કહેવાય.\n← ફિર દેખો યારોં : પ્રશિક્ષક કે પ્રશોષક?\nTotal views : 12341626


દિલ્હી: યમુના નદીના જળસ્તરમાં ધરખમ વધારો, કાંઠા વિસ્તારમાં પુરની શક્યતા વધી - GSTV\nદિલ્હીમાં યમુના નદીના જળસ્તરમાં ધરખમ વધારો થયો છે. જેના કારણે કાંઠા વિસ્તારમાં પુરની શક્યતા વધી છે. યમુનાનુ જળસ્તર ખતરાના નીશાનની નજીક પહોંચ્યુ છે. સવારે યમુના નદીનુ લેવલ ર૦પ. ૧૭ મીટરે પહોંચી હતી.ઉપરવાસમાં હથનીકૂંડમાંથી પાણી છોડવાને કારણે નદીની સપાટી સતત વધી રહી છે.\nદિલ્હીમાં યમુના નદી ફરી એક વખત ડેન્જર ઝોનમાં\nલાખો ક્યુસેક પાણી દિલ્હી બાજુ આવી રહ્યું છે\nછેલ્લા2દિવસથી યમુનાનગરના હથિનીકુંડ બેરેજમાંથી પાણી છોડવામાં આવી રહ્યું છે. લાખો ક્યુસેક પાણી દિલ્હી બાજુ આવી રહ્યું છે. યમુનાના વધી રહેલા જળ સ્તરને ધ્યાનમાં રાખીને લોખંડનો પુલ બંધ કરી દેવામાં આવ્યો છે. હાલ દિલ્હીમાં યમુનાનું જળ સ્તર 205.17 મીટર પર છે. જે ચેતવણી સ્તર 204.50 મીટરને પાર કરી ગયું છે. જોકે હજુ જોખમના સ્તર 205.33 મીટરથી 16 સેમી નીચે છે. જ્યાં સુધી દિલ્હીમાં યમુનામાં જળ ભરાવાની વાત છે તો તમામ એજન્સીઓ તેના પર નજર રાખી રહી છે. જો સ્થિતિ ગંભીર થઈ તો યમુનાના કિનારે વસેલા અન્ય કેટલાક વિસ્તારોને ખાલી કરાવવામાં આવી શકે છે. આ તરફ પ્રશાસન રાહત અને બચાવનું કામ સંભાળી શકે છે.


સંતરાં ખાતી વખતે સાવધાન - news\nસંતરાં ખાતી વખતે સાવધાન\nPublished: Dec 22, 2018, 17:00 IST | Alpa Nirmal\nજો તમે નારંગીની પેશી ડાયરેક્ટ ખાતા હો કે ફ્રેશ જૂસ પીતા હો તો થોભો, એમાં જીવતી ઈયળ હોઈ શકે છે\nસંતરા ખાતા પહેલા થઈ જજો સાવધાન\nશિયાળાની સાથે સંતરાંની સીઝન પુરબહારમાં ખીલી છે. શહેરની બજારો સંતરાંથી ઊભરાઈ રહી છે. વિટામિન Cનો સ્ત્રોત નારંગી આરોગ્યને ગુણકારી તો છે જ, સાથે એનો ખટમીઠો સ્વાદ અને રસથી ભરપૂર હોવાથી મોટા ભાગના લોકોનું એ ફેવરિટ ફળ છે. હાલમાં ૬૦થી ૧૦૦ રૂપિયે ડઝન મળતું આ ફ્રૂટ લોકો ફળ તરીકે કે રસ કાઢીને ખાય છે; પરંતુ જોયા વગર, સુધાર્યા વગર ખવાતી પેશી કે જૂસ ડેન્જર બની શકે છે કારણ કે ઘણી વખત સંતરાની છાલમાં કે પેશીમાં એના રેસા જેવી સફેદ જીવતી ઈયળ નીકળે છે. ટપકાથી લઈ અડધો સેન્ટિમીટરની આ ઈયળ રીતસર સંતરાની પેશીઓમાં ફરે છે અને એમાંથી બહાર કાઢો તો પણ લાંબો સમય જીવતી રહે છે.\nAPMCના ડિરેક્ટર સંજય પાનસરેએ કહ્યું હતું કે ‘હાલમાં દરરોજ નાગપુરથી ઍવરેજ ૧૦ ટન માલ ભરીને બારથી પંદર ગાડીઓ અને પંજાબથી પંદરથી વીસ ટ્રકો ભરી ઑરેન્જિસ મુંબઈની APMC માર્કેટમાં આવે છે. પંજાબથી આવતાં સંતરાં ‘કિનુ’ તરીકે ઓળખાય છે. એ સ્વાદમાં થોડાં ખાટાં હોય છે તેમ જ એની છાલ ચમકતી, વૅક્સ કરેલી હોય છે; જ્યારે નાગપુરની નારંગી રસાળ અને ખાટી-મીઠી હોય છે.’\nસંતરામાં ઈયળ નીકળવા વિશે પૂછતાં તેમણે ‘મિડ-ડે’ને કહ્યું હતું કે ‘બેઉ જગ્યાના પાકમાં કોઈ સડો નથી, પરંતુ ઘણી વખત ટ્રાન્સપોર્ટેશનમાં બહુ સમય લાગી જાય છે. એ દરમ્યાન ટ્રકો તડકામાં ઊભી રહે અને સંતરાં ગરમીને કારણે બફાઈ જાય તો એમાં ઈયળ થઈ શકે છે.’\nજોકે સંતરાંમાં જીવતી ઈયળ નીકળવી નવું નથી. બે-ત્રણ વર્ષથી આવું બન્યાના ઘણા કિસ્સા ભારતના લોકોએ યુટ્યુબ પર અપલોડ કર્યા છે.\nતો શું કરવું? સંતરાં ખાવાં કે નહીં?\nઆ પ્રશ્નના જવાબમાં એવું કહી શકાય કે સંતરાં ચોક્કસ ખવાય, પણ દરેક પેશી ચેક કરીને. પેશી ચેક કરવા માટે એની પહોળી બાજુ છરીથી કાપી લેવી અને થોડીક પળો માટે એ ખુલ્લી રાખી દેવી. જો ઈયળ હશે તો મૂવમેન્ટ થશે અને જો નહીં હોય તો એ ખાવા માટે સેફ છે. દરેક પેશીને આ રીતે તપાસીને જ ખાવી અથવા રસ કાઢવો. જનરલી સંતરાના વચ્ચેથી બે ભાગ કરી છાલ સહિત રસ કઢાય છે, પરંતુ ઘણી વખત ઈયળ છાલમાં પણ હોય છે.


coronavirus-do-not-ignore-these-5-symptoms-of-corona-go-to-hospital-immediately-mb – News18 Gujarati\nCoronavirus: કોરોનાના આ5લક્ષણોને નજરઅંદાજ ન કરો, તાત્કાલિક હૉસ્પિટલ પહોંચો\nકોરોનાના વધતા કેસોની વચ્ચે જો આપને આ પાંચ પ્રકારના લક્ષણ જોવા મળી રહ્યા છે તો તેને નજરઅંદાજ કરવાની ભૂલ ન કરો\nLast Updated : April 18, 2021, 14:52 IST\nશું આ વર્ષે Coronaની મુશ્કેલીઓનો આવશે અંત, WHOએ આપ્યો સંકેત\nનવી દિલ્હી. કોરોના વાયરસ (Coronavirus)ના સંક્રમણની અસર હવે દેશના દરેક રાજ્યમાં વ્યાપક થઈ ગઈ છે. કોરોનાની બીજી લહેર (Corona Second Wave) પહેલાથી વધુ ખતરનાક થતી જઈ રહી છે. ડૉક્ટરો મુજબ, નવા કોવિડ સ્ટ્રેન (Corona Strain) વધુ સંક્રમક છે ઉપરાંત અનેક ગંભીર લક્ષણ પણ લઈને આવ્યું છે. મોટાભાગના ઘરોમાં કોરોનાના હળવા લક્ષણ જોવા મળી રહ્યા છે. કેટલાક લોકો ઘરે જ સારવાર લઈને સાજા થઈ રહ્યા છે તો કેટલાક લોકોની સ્થિતિ ગંભીર થતાં તેમને હૉસ્પિટલમાં દાખલ કરવા પડી રહ્યા છે.\nકોરોનાના વધતા કેસોની વચ્ચે જો આપને આ પાંચ પ્રકારના લક્ષણ જોવા મળી રહ્યા છે તો તેને નજરઅંદાજ કરવાની ભૂલ ન કરો. આ લક્ષણો સામે આવ્યા બાદ તાત્કાલિક હૉસ્પિટલમાં દાખલ કરવાની જરુર છે.\n1. શ્વાસમાં કોઈ પણ પ્રકારની તકલીફ- શ્વાસ લેવામાં કોઈ પણ પ્રકારની તકલીફ કે છાતીમાં દુખાવો કોરોના સંક્રમણના ખતરનાક લક્ષણો પૈકીના છે. કોરોના વાયરસ એક રેસ્પરેટરી ઇન્ફેક્શન છે જે આપણા ફેફસાં પર અસર કરે છે. વાયરસનો હુમલો જ્યારે ફેફસા પર થાય છે તો શ્વાસ લેવામાં તકલીફ થવા લાગે છે અને તેમના જીવને જોખમ ઊભું થાય છે.\nઆ પણ વાંચો, Corona Second Wave: બીજી લહેર થઈ રહી છે ‘વધુ ઘાતક’, એકથી પાંચ વર્ષના બાળકો પણ થઈ રહ્યા છે સંક્રમિત\n2. ઓક્સિજન લેવલનું ઓછું થવું ખતરનાક- કોરોના સંક્રમિત થવા પર શરીરનું ઓક્સિજન લેવલ ઘણું ઘટી જતું હોય છે. તેનું કારણ એ છે કે કોરોના સંક્રમિત દર્દીઓના ફેફસાંના એર બેગમાં ફ્લૂઇડ ભરાઈ જાય છે. જેના કારણે શરીરમાં ઓક્સિજન લેવલ ઘણું ઓછું થવા લાગે છે. એવામાં જરુરી છે કે તાત્કાલિક હૉસ્પિટલમાં દાખલ થઈ જવું જોઈએ.\n3. બેભાન થવું કે બ્રેન ફંક્શનમાં તકલીફ થવી- કોરોના સંક્રમણના નવો સ્ટ્રેન બ્રેન પર સીધો હુમલો કરી રહ્યો છે. અનેક દર્દીઓમાં કોરોના વાયરસે બ્રેન ફંક્શન અને નર્વસ સિસ્ટમને પ્રભાવિત કરવામાં આવે છે. તેના કારણે દર્દીઓમાં આળસ, બેચેની અને બેભાન થવા જેવા લક્ષણ જોવા મળી રહ્યા છે. જો વાત કરીએ વખતે તમે સ્થિર ઊભા ન રહી શકતા હોય તો તેને હળવાશથી ન લો અને હૉસ્પિટલ સારવાર કરાવવા પહોંચી જાઓ.\nઆ પણ વાંચો, દેશમાં કોરોના બેકાબૂ થવા પાછળ વાયરસનો ડબલ મ્યૂટેન્ટ જવાબદાર? જાણો તમામ માહિતી\n4. છાતીમાં દુખાવાની ફરિયાદ- વાયરસનો હુમલો સીધો ફેફસા પર થાય છે, જેના કારણે છાતીમાં દુખાવાની ફરિયાદ આવતી હોય છે. SARS-COV2 અનેક મામલાઓમાં ફેફસાની મ્યૂકોસલ લાઇનિંગ પર અટેક કરે છે. તેના કારણે છાતીમાં દુખાવો અને બળતરા અનુભવાય છે. આવી તકલીફ થતાં હૉસ્પિટલ જવું જોઈએ.\n5. હોઠ કે ચહેરા પર ફિકાશ આવી જવી- કોરોના પોઝિટિવ દર્દીના હોઠ અને ચહેરો ફિક્કો પડી જાય છે. તેનો અર્થ સ્પષ્ટ છે કે કોરોના દર્દીનું ઓક્સિજન લેવલ ઘણું ઓછું થઈ ગયું છે. જેને મેડિકલની ભાષામાં હાઇપોક્સિયા કહેવામાં આવે છે. હાઇપોક્સિયામાં આપણા ટિશ્યૂને પૂરતું ઓક્સિજન નથી મળતું. જેના કારણે બોડી ઠીકથી ફંક્શન નથી કરી શકતું અને ચહેરા અને હોઠ ફિક્કા પડવા લાગે છે.\nFirst published: April 18, 2021, 14:25 IST\nTags: Corona Second Wave, Corona Symptoms, COVID-19, India Fights Corona, Pandemic\nરિતેશ પાંડેની હિરોઈન Shweta Sharma એ કડકડતી ઠંડીમાં ગરમીનો પારો ઊંચક્યો, Sizzling Photos\nસાચવજો! આજથી ગુજરાતના વાતાવરણમાં પલટો, કાલથી અહીં છે માવઠાની આગાહી\nબોરસદના ઠક્કર ખમણ હાઉસની પરિણીતાનું શંકાસ્પદ મોત, પોસ્ટમોર્ટ રિપોર્ટમાં ખુલ્યો ભેદ, સાસરિયા શંકાના ઘેરામાં\nરિતેશ પાંડેની હિરોઈન Shweta Sharma એ કડકડતી ઠંડીમાં ગરમીનો પારો ઊંચક્યો, જુઓ Sizzling Photos\nTecno Pop5Pro: 6000mAhની દમદાર બેટરી સાથે થયો લોન્ચ, જાણો કિંમત અને ફીચર્સ\nGaspard Ulliel Death : લોકપ્રિય અભિનેતા ગેસ્પાર્ડ ઉલીલનું નિધન, સ્કી દરમિયાન થયો અકસ્માત


સ્વાદિષ્ટ કિડની અને અન્ય alફલ ડીશ રાંધવાનું શીખવું - સ્વાદિષ્ટ રસોઈ,\nનાસ્તામાં બનાવો બટેટા ની એકદમ નવી વાનગી જે તમે ક્યારેય નહિ ખાધી હોઈ- Potatoes Pancake\nસ્વાદિષ્ટ કિડની અને અન્ય alફલ ડીશ રાંધવાનું શીખવું\nઘણા લોકો ઉપભોક્તાઓને ઉપભોગ માટે અયોગ્ય ગણાવી અવગણના કરે છે. આ એક મોટી ભૂલ માનવામાં આવે છે, કારણ કે જ્યારે યોગ્ય પ્રક્રિયા કરવામાં આવે અને અન્ય ઘટકો સાથે જોડવામાં આવે ત્યારે તે સાચી માસ્ટરપીસ બનાવી શકે છે. કિડનીનો ઉપયોગ પ્રથમ અને બીજા અભ્યાસક્રમો, તેમજ વિવિધ નાસ્તા બનાવવા માટે થાય છે.\nવાનગીને સ્વાદિષ્ટ બનાવવા માટે, તમારે કેટલીક સુવિધાઓ અને પ્રક્રિયાના નિયમો જાણવાની જરૂર છે.\nડીશ - રશિયનમાં કિડની\nડુક્કરનું માંસ કિડની રેસીપી - જુલિયન\nબીફ કિડની વાનગી - અથાણું\nહાર્ટ અને કિડની ડિશ - રોસ્ટ\nસ્વાદિષ્ટ વાનગી - તળેલું કિડની\nમૂળ વાનગી - વાઇનની ચટણીમાં કિડની\nચટણીમાં મશરૂમ્સ સાથેની માંસની મૂત્રપિંડની વાનગી\nતમારે કોઈ પકાવવાની પ્રક્રિયાને પલાળીને અથવા ગંધથી છૂટકારો મેળવવા માટે બીજી કોઈ રીતથી શરૂ કરવાની જરૂર છે, ઉદાહરણ તરીકે, તમે કિડનીને થોડો કાપી શકો છો, સોડાથી છંટકાવ કરી શકો છો અને અડધા કલાક સુધી છોડી શકો છો, અને પછી વહેતા પાણીની નીચે કોગળા કરી શકો છો. પલાળવાની પ્રક્રિયા પછી, કેપ્સ્યુલ્સ, વાસણો, ureters દૂર કરો અને પછી બધું સારી રીતે કોગળા કરો.\nતૈયારીનો આગલો તબક્કો - પેટા-ઉત્પાદનોને ઠંડા પાણીથી રેડવામાં આવે છે, બોઇલમાં લાવવામાં આવે છે, અને પછી પાણી કા isવામાં આવે છે. ફરી એક વાર, ગરમ પાણી રેડવું અને મધ્યમ તાપ પર ઉકાળો. તે ધ્યાનમાં લેવું મહત્વપૂર્ણ છે કે જો ડુક્કર અને રેમ માંસનો ઉપયોગ કરવામાં આવે છે, તો તે ઉકળતા પાણીમાં મૂકવો જોઈએ અને5મિનિટ સુધી બાફેલી હોવું જ જોઈએ. 2-3 વાર અને માત્ર પછી તત્પરતા લાવો.\nડીશ - રશિયન શૈલીની કિડની\nઉત્પાદનોના યોગ્ય સંયોજન માટે આભાર, માંસ ટેન્ડર અને ખૂબ જ રસદાર છે. આ વાનગી માટે, તમારે નીચેના ઉત્પાદનો લેવાની જરૂર છે: ડુક્કરની કિડનીનો 225 ગ્રામ, અડધો ડુંગળી, અડધો ગાજર અને અડધી સુંગધી પાનવાળી એક વિલાયતી વનસ્પતિ, અને અન્ય 40 ગ્રામ અથાણાંવાળા કાકડીઓ, 10 ગ્રામ કેપર્સ. 1 ટીસ્પૂન લોટ, 1 ચમચી. એક ચમચી ટમેટા પેસ્ટ, લસણનો લવિંગ, 15 ગ્રામ તેલ અને મીઠું.\nકિડનીને રશિયનમાં તૈયાર કરવા માટે, શાકભાજીની છાલ કા chopો, અડધા રાંધેલા થાય ત્યાં સુધી ફ્રાય કરો. કાકડીઓમાંથી છાલ કા andો અને તેને પાતળા કાપી નાખો અને લસણને પ્રેસ દ્વારા પસાર કરો.\nalફalલને નાના ટુકડાઓમાં કાપો અને તેને કડાઈમાં ફ્રાય કરો. તે પછી, તેમના પર ટમેટાની ચટણી રેડવું. ત્યાં તૈયાર ઘટકો મૂકો અને ટેન્ડર સુધી સણસણવું. ચટણી સાથે એકલા પીરસી શકાય છે અથવા છૂંદેલા બટાકાની સાથે ટોચ પર છે.\nસામાન્ય કુટુંબના રાત્રિભોજન અને ઉજવણી માટે એક ઉત્તમ નાસ્તોડેરી ટેબલ. રસોઈ માટે, તમારે નીચેના ઉત્પાદનો લેવાની જરૂર છે: હેમના 100 ગ્રામ, alફલના 320 ગ્રામ, શેમ્પિનોન્સનો 225 ગ્રામ, ડુંગળી, પનીર 100 ગ્રામ,2ચમચી. ખાટા ક્રીમ અને કેચઅપના ચમચી, અને અન્ય 1 ચમચી. એક ચમચી દૂધ અને 1 ચમચી લોટ, એક લવિંગ કળીઓ, મસાલા, મીઠું, જડીબુટ્ટીઓ અને ખાડીના પાન.\nઅમે આ કિડનીની વાનગીની તૈયારીને અનેક તબક્કામાં વહેંચીશું:\nતૈયાર alફલને ઠંડુ કરો, ચરબી કા removeો અને પાતળા કાપી નાંખ્યું, અને હેમને સ્ટ્રીપ્સમાં કા .ો. ડુંગળીને4ભાગોમાં કાપો, અને પછી સ્ટ્રીપ્સમાં કાપી લો. મશરૂમ્સ પણ કાતરી;\nalફલને થોડું ફ્રાય કરો અને મૂકો. સમાન તેલમાં મશરૂમ્સ ફ્રાય કરો, અને પછી તેને માંસમાં સ્થાનાંતરિત કરો. અમે ત્યાં હેમ અને પ્રી-ફ્રાઇડ ડુંગળી પણ મોકલીએ છીએ. તે મીઠું, મરી અને બધું ભળી જાય છે;\nખાટા ક્રીમ, કેચઅપ, લોટ અને દૂધ, તેમજ અદલાબદલી ગ્રીન્સને અલગથી જોડો. માંસ ભરવા માટે તૈયાર ચટણી ઉમેરો અને સારી રીતે ભળી દો. કોકોટ ઉત્પાદકોમાં બધું ગોઠવો, અને ટોચ પર ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝીણી ઝેરી પોપડાના રચાય ત્યાં સુધી તમારે 180 ડિગ્રી પહેલાથી પકાવવાની નાની ભઠ્ઠીમાં રાંધવાની જરૂર છે. તમે herષધિઓથી વાનગી સજાવટ કરી શકો છો.\nબીફ કિડની ડીશ - અથાણું\nઆ હાર્દિક પ્રથમ અભ્યાસક્રમ બાળકો અને પુખ્ત વયના બંને માટે અપીલ કરશે. રસોઈ માટે, તમારે નીચેના ઘટકો લેવાની જરૂર છે: કિડની અને હૃદયના 0.5 કિલો, લાલ કઠોળના 250 ગ્રામ,5બટાકા, ડુંગળી, ગાજર,3અથાણાં,2ચમચી. ટમેટા પેસ્ટના ચમચી, લસણના5લવિંગ, ડુક્કરનું માંસ ચરબીનું 90 ગ્રામ, સૂપ, lષધિઓ અને મીઠુંનું 3.5 એલ.\nઅમે રસોઈ પ્રક્રિયાને તબક્કામાં વહેંચવાનું સૂચન કરીએ છીએ:\nકઠોળ ઠંડા પાણીમાં પૂર્વ સૂકવી રાખો, પ્રાધાન્ય રાતોરાત;\nતૈયાર alફલને મધ્યમ કદના ટુકડાઓમાં કાપવા જોઈએ. તેમને ટેન્ડર સુધી અલગથી કુક કરો અને ત્યારબાદ સ્ટ્રીપ્સમાં કાપી લો;\nડુંગળી અને ગાજરની છાલ નાંખો, પાતળા પટ્ટાઓમાં કાપીને કાકડીઓને પાતળા કાપી નાખો. તમારે બટાકાની છાલ કરવાની પણ જરૂર છે;\nસોજો દાળોને સૂપમાં નાખવો જોઈએ અને ઓછી ગરમી પર રાંધવા જોઈએ. ડુંગળીને તળવાની જરૂર છે, અને ત્યારબાદ તેમાં ગાજર ઉમેરો અને નરમ પડતાં સુધી રાંધવા. ત્યાં પાસ્તા મોકલો અને બીજી થોડી મિનિટો માટે રસોઇ કરો. 1 tbsp રેડવાની છે. ગરમ સૂપ અને જ્યારે બધું ઉકળે ત્યારે ગેસ બંધ કરવો જ જોઇએ. કાકડીઓને અલગથી સ્ટ્યૂ કરો;\nજ્યારે કઠોળ અડધો રાંધવામાં આવે ત્યારે તેમાં કાતરી બટાટાને દાળોમાં ઉમેરો. જ્યારે બધું ઉકળે,5મિનિટ માટે રાંધવા. ઓછી ગરમી પર. પછી ટામેટાં, કાકડીઓ અને offફલ સાથે શાકભાજી ઉમેરો. મીઠું, મરી અને ખાડીના પાન વિશે ભૂલશો નહીં;\nચરબીયુક્ત વિનિમય કરવો, એક પ્રેસ દ્વારા લસણ પસાર, મિશ્રણ અને મીઠું ઉમેરો. એક પેસ્ટલથી બધું સારી રીતે ઘસવું. તૈયાર કરેલા અથાણાને માસથી ભરો, ભળી દો અને 20 મિનિટ માટે રેડવું છોડી દો. ખાટા ક્રીમ અને bsષધિઓ સાથે પીરસવાની ભલામણ.\nઆવું જોડાણ છેઉત્પાદન ખૂબ જ સંતોષકારક અને સ્વાદિષ્ટ છે. તે કોઈપણ સાઇડ ડિશમાં ઉમેરી શકાય છે. રસોઈ બનાવવા માટે, તમારે નીચેના ઘટકો લેવાની જરૂર છે: યકૃતનું 0.5 કિલોગ્રામ, હૃદય અને ડુંગળીનો 325 ગ્રામ, કળીઓ અને માખણનો 225 ગ્રામ, ગ્રાઉન્ડ ગરમ મરી અને લસણ સાથે મીઠું.\nડુંગળીની છાલ કા halfો, અડધા રિંગ્સ કાપીને મરીના ઉમેરો સાથે ફ્રાય કરો. માંસના ઉત્પાદનોને નાના ટુકડાઓમાં કાપો, અને પછી ડુંગળી પર બધું મૂકો. મીઠું, જગાડવો અને થોડું બ્રાઉન કરો. ત્યાં થોડું પાણી રેડવું, idાંકણ બંધ કરો અને ટેન્ડર સુધી ધીમા તાપે રાંધો.\nસ્વાદિષ્ટ વાનગી - તળેલી કિડની\nતમારે રસોઈમાં ઘણો સમય ખર્ચ કરવો પડતો નથી, 45 મિનિટ પૂરતો છે. વાનગી ખૂબ જ સરળ છે અને દરેક તેની સાથે સામનો કરી શકે છે.2પિરસવાનું માટે, તમારે નીચેના ઘટકો લેવાની જરૂર છે: ડુક્કરની કિડનીનું 0.5 ગ્રામ, ડુંગળીનું એક કપ, સુવાદાણાનો અડધો સમૂહ, 1 ચમચી લોટ, લસણના4લવિંગ, મીઠું, મરી, ખાડીનું પાન, મરચું અને વનસ્પતિ તેલ.\nતૈયાર ઉત્પાદનો દ્વારા નાના ટુકડા કરી લેવા જોઈએ, અને તે પછી, 15 મિનિટ સુધી ગરમ તેલમાં બધું ફ્રાય કરો. ડુંગળી છાલ, અડધા રિંગ્સ કાપી, અને લસણ નાના ટુકડાઓ. Vegetablesફલ સાથે શાકભાજી મૂકો, અને ત્યાં લોટ અને મસાલા પણ મોકલો. ડુંગળી સોનેરી ન થાય ત્યાં સુધી તમારે ફ્રાય કરવાની જરૂર છે. અદલાબદલી સુવાદાણા સાથે પીરસો.\nઆ વાનગી પ્રખ્યાત રેસ્ટોરાંના મેનૂમાં શામેલ થવા પાત્ર છે. તે નીચેના ઉત્પાદનોમાંથી તૈયાર થયેલ છે: 50ફલના 750 ગ્રામ, દરેકમાં 0.5 ચમચી. તેલ અને વાઇન, એક ડુંગળી, 1 ચમચી લોટ, 50 ગ્રામ ટમેટા પેસ્ટ, અને તમારે મરી અને મીઠું પણ લેવાની જરૂર છે.\nઅમે મુખ્ય ઘટકની પૂર્વ-તૈયારી કરીએ છીએ, અને પછી નાના ટુકડા કરી કાપી તેલમાં તળીયે છીએ. અદલાબદલી ડુંગળી ત્યાં મોકલો અને ગોલ્ડન બ્રાઉન થાય ત્યાં સુધી રસોઇ કરો. તે પછી, ત્યાં પેસ્ટ અને 0.5 લિટર ગરમ પાણી ઉમેરો. વાઇન, લોટ, મીઠું અને મરીને અલગથી ભેગું કરો. જ્યારે alફલ તૈયાર થાય ત્યારે પરિણામી ચટણી રેડવાની.\nચટણીમાં મશરૂમ્સ સાથે બીફ કિડની ડીશ\nએક ઉત્તમ સ્વતંત્ર વાનગી, જે ઇચ્છિત હોય તો આપી શકાય, ઉદાહરણ તરીકે, છૂંદેલા બટાકાની સાથે.4પિરસવાનું બનાવવા માટે, તમારે નીચેના ઘટકો લેવાની જરૂર છે: gફલના 0.5 ગ્રામ, સૂકા મશરૂમ્સના 225 ગ્રામ,3અથાણાં,2ચમચી. ચમચી સફેદ વાઇન અને લોખંડની જાળીવાળું પનીર, જરદી, 100 ગ્રામ ખાટી ક્રીમ, મસાલા અને તળવા માટે તેલ.\nકિડનીને પલાળી રાખતી વખતે, તમારે મશરૂમ્સ પણ તૈયાર કરવા જોઈએ, જે ગરમ પાણીમાં એક કલાક માટે પલાળી રાખવા જોઈએ. સમય વીતી ગયા પછી, મશરૂમ્સ કોગળા, એક શાક વઘારવાનું તપેલું માં મૂકી અને બોઇલ પર લાવો. તે પછી, મશરૂમ્સ દૂર કરો અને તેમને કાપી નાંખ્યું માં કાપી નાખો. ડુંગળી અને કાકડીઓને સ્ટ્રીપ્સમાં કાપી નાખો અને alફલને3સે.મી.ના ટુકડા કરો.\nપ્રથમ, તમારે4મિનિટ માટે ડુંગળીને મશરૂમ્સથી ફ્રાય કરવાની જરૂર છે, અને પછી કિડની ઉમેરો અને રસોઈ ચાલુ રાખો. થોડીવાર પછી, વાઇન ઉમેરો, ગરમી ઓછી કરો અને5મિનિટ માટે forંકાયેલ સણસણવું. કાકડીઓ, મસાલા ત્યાં મુકો અને બધું મિક્સ કરો. ખાટા ક્રીમ અને જરદીને અલગથી ઝટકવું, પછી 0.5 ચમચી સાથે પેનમાં મિશ્રણ ઉમેરો. મશરૂમ છિદ્રમકાઉ. 15 મિનિટ માટે રાંધવા. પીરસતાં પહેલાં ચીઝ સાથે છંટકાવ.\nઉપર પ્રસ્તુત બધી હોટ ડીશ તૈયાર કરવી સરળ છે, મુખ્ય વસ્તુ બધી ભલામણોનું પાલન કરવાનું છે. ભૂલશો નહીં કે કોઈ પણ રેસીપીમાં મુખ્ય ઘટકો તૈયાર કરવા હિતાવહ છે જેથી ગંધ અંતિમ વાનગીનો સ્વાદ બગાડે નહીં.\nગત પોસ્ટ લgeંઝરીથી સુંદર નેકલાઇન કેવી રીતે બનાવવી? સંપૂર્ણ નેકલાઇન કેવી રીતે શોધવી?\nઆગળની પોસ્ટ કન્સિલરથી ગેરફાયદા દૂર કરો\nતમને પેન્ટી લાઇનર્સની જરૂર કેમ છે\nથોડા વર્ષો પહેલા, પ્રશ્ન આપણને દૈનિક પેડ્સની જરૂર કેમ છે એકદમ સુસંગત હતું. આજે, લગભગ દરેક સ્ત્રી આધુનિક વ્યક્તિગત સ્વચ્છતા ઉત્પાદનોનો ઉપયોગ કર...\nબધું જ શરૂ થઈ રહ્યું છે: 63-વર્ષીય વેલેન્ટિના યાસેન ફેશનની દુનિયા પર વિજય મેળવે છે\nતાજેતરમાં સુધી, 63 વર્ષીય સેન્ટ પીટર્સબર્ગની મહિલા વેલેન્ટિના યાસેન વસિલીવેસ્કી આઇલેન્ડ પર એક સાંપ્રદાયિક apartmentપાર્ટમેન્ટમાં ટીવી જોતી હતી, ...\nઘરે હોલીવુડ નખ કેવી રીતે બનાવવું?\nજ્યારે આપણે ચળકતા સામયિકોમાં અથવા સ્ક્રીન પર સ્ટીલ ચમકવાળી સંપૂર્ણ હાથ તથા નખની સાજસંભાળ જોશું, ત્યારે આપણે ક્યારેક વિચારીએ છીએ કે આવી અસર માટે ...\nવજન ઘટાડવા માટે પોમેલો: વિદેશી ફળનો વપરાશ કેવી રીતે કરવો?\nપોમેલો એકદમ વિશાળ ફળ છે, જેનું વતન ચીન છે. ખરેખર, ઇતિહાસકારો દાવો કરે છે કે આ પ્રદેશમાં ગ્લોબ્યુલર તાજવાળા સદાબહાર ઝાડ આપણા યુગના ઘણા સમય પહેલા ...\nચિકન ડમ્પલિંગને વરાળ અને પકાવવાની નાની ભઠ્ઠી કેવી રીતે?સ્વાદિષ્ટ રસોઈ\nપાસ્તા કળીઓ બનાવવીહાથ બનાવ્યો\nકૃત્રિમ અને કુદરતી ચરબી બર્નર્સ સાથે નિષ્ક્રિય વજન ઘટાડવાનું શક્ય છે?રમતો અને આરોગ્ય\nકાર્ય અને ગર્ભાવસ્થા: સગર્ભા માતાને શું ડરવું જોઈએ?કાર્ય અને કારકિર્દી\nઘરે દહીં માસ રસોઇસ્વાદિષ્ટ રસોઈ\nબાળકોને સવારે શું ખાવાનું ગમે છે? બાળક માટે સ્વાદિષ્ટ અને સ્વસ્થ નાસ્તો માટેની વાનગીઓરમતો અને આરોગ્ય\nસ્તનપાન કરતી વખતે શા માટે દુsખ થાય છે?હું માતા છું!\nઅણધારી રીતે ભરણ નીકળી ગયું: ડ doctorક્ટરની મુલાકાત પહેલાં શું કરવું?આરોગ્ય અને સુંદરતા\nબિલાડી ઘણું શેડ કરે છે, શું કરવું: અમે સમસ્યા હલ કરીએ છીએપાળતુ પ્રાણી\nસગર્ભા સ્ત્રીમાં પ્લેટલેટનો ધોરણ અથવા લોહીમાં તેમની સામગ્રીનું સ્તર શું સૂચવે છે?હું માતા છું!\nસખત મારપીટ માં ડુંગળી રિંગ્સ: સરળ ઉત્પાદનો માંથી બનાવેલ એક અસામાન્ય વાનગીસ્વાદિષ્ટ રસોઈ\nછબીનું વૈભવ: સીધા બેંગ્સવાળા હેરકટ માટે શું સ્ટાઇલ બનાવવી?આરોગ્ય અને સુંદરતા\nવજન ઓછું કરવા માટે ગાજરનો ઉપયોગ કેવી રીતે કરવો?રમતો અને આરોગ્ય


ત્રણ પાગલપણાં – શ્રી અરવિંદ | Aksharnaad.com\nHome » દેશભક્તિ » ત્રણ પાગલપણાં – શ્રી અરવિંદ\nમારામાં ત્રણ પ્રકારનું પાગલપણું છે. પહેલું પાગલપણું આ છે મારો દ્રઢ વિશ્વાસ છે કે ભગવાને જે કાંઈ ગુણ ઉચ્ચ સંસ્કારો, વિદ્યા અને ધન આપ્યું છે તે બધું ભગવાનનું જ છે. પોતાના કુટુંબના નિર્વાહ માટે તથા બીજી અત્યંત જરૂરી વસ્તુઓ માટે જેટલું જોઈએ તેટલું જ પોતાને અર્થે ખર્ચ કરવાનો માણસને અધિકાર છે. તે પછી જે બાકી રહે તે ભગવાનને પાછું સોંપી દેવુ જોઈએ. હું જો બધું જ મારા માટે, મારા સુખ માટે, મારા ભોગવિલાસ માટે વાપરી નાખું તો હું ચોર બનું. બીજું પાગલપણું મારામાં હમણાં પ્રવેશ્યું છે કે કોઈપણ રીતે ભગવાનનો સાક્ષાત્કાર કરવો. એ માર્ગ ગમે તેટલો દુર્ગમ હોય પણ એ માર્ગે જવાનો મેં સંકલ્પ કર્યો છે. ત્રીજું પાગલપણું આ છે સામાન્ય લોકો સ્વદેશને એક જડ પદાર્થ – અમુક મેદાનો, ખેતરો, વનો, પર્વતો અને નદીઓનો બનેલો સમૂહ સમજે છે. પણ હું સ્વદેશને માતારૂપે જોઉં છું, તેની ભક્તિ કરું છું, પૂજા કરું છું. હું જાણું છું કે આ પતિત દેશનો ઉધ્ધાર કરવાનું બળ મારામાં છે, શારીરિક બળ નહિં પણ જ્ઞાનનું બળ. ક્ષાત્રતેજ એ જ કાંઈ એકમાત્ર તેજ નથી, બ્રહ્મતેજ પણ ચે. એ તેજ પ્રભુના જ્ઞાન ઉપર પ્રતિષ્ઠિત છે. આ ભાવના લઈને તો હું જનમ્યો છું. મારા અણુંએ અણુંએ આ ભાવના ઓતપ્રોત છે. આ મહાધ્યેય સિધ્ધ કરવાને મને ભગવાને પૃથ્વી પર મોકલ્યો છે.\n11 thoughts on “ત્રણ પાગલપણાં – શ્રી અરવિંદ”\nPradip Joshi August 24, 2009 at 8:17 AM\nસૂન્દર અતિ સુન્દર\nRAMESH K. MEHTA January 14, 2009 at 3:45 PM\nPRABHU JO TARO SAKSHATKAR NO THAY TO KAI NAHI.\nPARANTU TARI PRATIKSHA SATAT THATI RAHE EVI SHAKTI PRADAN KAR.\nસુરેશ જાની January 7, 2009 at 7:22 PM\nમારા બાપુજેરે અમને ત્રણ વખત તેમના આશ્રમમાં લઈ ગયા હતા.\nમારી કીશોરાવસ્થાની યાદગીરી\nTRUSHA January 7, 2009 at 11:07 AM\nFACT & REQUIRE TO PUT IT INTO DAILY ACTION\nNirlep Bhatt January 7, 2009 at 10:30 AM\nthird one is unique & awesome….indeed, out of the box thought\ng January 6, 2009 at 11:12 PM\nશ્રી અરવિંદનો આખો લેખ ફાયરફોક્ષમાં અવાચ્ય રહે છે.\nhemant doshi January 6, 2009 at 7:41 PM\ngopal parekh January 6, 2009 at 5:04 PM\naavu paagalpan to sadaa aavakaaradaayak\ngaurang January 6, 2009 at 3:59 PM\nસુંદર વાત…-gaurang / tejal / jiya\nBharat Malani January 6, 2009 at 2:29 PM\nવિવેક ટેલર January 6, 2009 at 12:54 PM\nસુંદર વાત… સંજોગોવશાત્ થોડા દિવસો પહેલાં જ આ વાત વાંચવામાં આવી હતી…\n← ગુજરાતી ભાષા માટે નેટ તરફથી ખુશખબર\nતું અહીંયા રમવા આવ – ત્રિભુવન વ્યાસ →


MovieReview:રાજપૂતોની શાન, ખીલજીના ઝનૂનની કથા છે 'પદ્માવત' | sanjay leela bhansali padmaavat review story plot and rating - Gujarati Oneindia\n| Updated: Wednesday, June 27, 2018, 11:52 [IST]\nStar Cast: Ranveer Singh, Deepika Padukone, Shahid Kapoor, Aditi Rao Hydari, Jim Sarbh\nસ્ટારકાસ્ટ: દીપિકા પાદુકોણ, શાહિદ કપૂર, રણવીર સિંહ, જિમ સાર્ભ, અદિતિ રાવ હૈદરી, રાજા મુરાદ, અનુપ્રિયા ગોયનકા\nડાયરેક્ટર: સંજય લીલા ભણસાલી\nપ્રોડ્યૂસર: સંજય લીલા ભણસાલી\nલેખક: સંજય લીલા ભણસાલી, પ્રકાશ કાપડિયા\nશું છે ખાસ? સેટ ડિઝાઇન, સિનેમેટોગ્રાફી, બેકગ્રાઉન્ડ સ્કોર, શાનદાર એક્ટિંગ, ક્લાઇમેક્સ\nશું છે બકવાસ? ફિલ્મની લંબાઇ અને ધીમી પટકથા\nઆ ફિલ્મની વાર્તા ઝનૂન અને જિદ્દથી ભરેલી છે. ફિલ્મની શરૂઆત થાય છે જલાલુદ્દીન ખીલજી(રઝા મુરાદ)ની બેઠકથી, જ્યાં દિલ્હીમાં રાજ જમાવવાની યોજના ઘડી રહ્યો છે. ત્યાં બેઠકમાં આગમન થાય છે જલાલુદ્દીનના ભત્રીજા અલાઉદ્દીન ખીલજી(રણવીર સિંહ)નું. દુનિયાની દરેક કિંમતી વસ્તુ મેળવવાની ચાહના ધરાવતો અલાઉદ્દીન પોતાના કાકા પાસે તેમની દિકરી મહરૂનિસા(અદિતિ રાવ હૈદરી)નો હાથ માંગે છે. એક બાજુ લગ્ન થાય છે અને બીજી બાજુ અલાઉદ્દીનની ક્રૂરતા વધતી જાય છે. તે પોતાના જ કાકાની હત્યા કરી રાજગાદીએ બેસે છે.\nબીજી બાજુ મેવાડના રાજ મહારાવલ રતમ સિંહ(શાહિદ કપૂર) સિંઘલ દેશની મુલાકાતે જાય છે, જ્યાં રાજકુમારી પદ્મિણી(દીપિકા પાદુકોણ) સાથે તેમને પહેલી જ નજરે પ્રેમ થાય છે. મહારાવલ પદ્માવતી સાથે લગ્ન કરી મેવાડ પરત ફરે છે. મેવાડમાં રતમ સિંહના રાજ પુરોહિત રાઘવ ચેતનને એક ગુનાની સજારૂપે દેશ બહાર કરવામાં આવે છે અને તે અપમાનથી ડઘાઇને અલાઉદ્દીન ખીલજીના દ્વારે જઇ ચડે છે. અલાઉદ્દીન સામે તે રાણી પદ્માવતીની અલૌકિક સુંદર વિશે વાત કરે છે. અલાઉદ્દીન ખીલજી રાણી પદ્માવતીને મેળવવા માટે મેવાડ પર હુમલો કરે છે અને જ્યારે યુદ્ધમાં તે નથી ફાવતો ત્યારે તે રતન સિંહને બંધક બનાવી દિલ્હી લઇ જાય છે. તે મેવાડ સામે શરત મુકે છે કે, રાણી પદ્માવતી સાથે એક મુલાકાત કર્યા બાદ જ તે રાજાને મુક્ત કરશે. ત્યાર બાદ ફિલ્મમાં રાણી પદ્માવતીની રાજનેતિક સૂઝબૂઝ સાથે વાર્તા આગળ વધારવામાં આવી છે. ફિલ્મનો ક્લાઇમેક્સ ઘણો રસપ્રદ છે અને એ માટે ફિલ્મ જોવી જ રહી!\nસંજય લીલા ભણસાલીની જૂની ફિલ્મો જોઇ હોય તે આ ફિલ્મમાં તમને વાર્તા સિવાય બીજું કંઇ નવું જોવા નહીં મળે. ફિલ્મની પટકથા થોડી વધુ સારી લખી શકાઇ હોત. પાત્રોના વિશ્લેષણ પણ ક્યાંક અધૂરી લાગે છે. જિમ સાર્ભને પોતાની પ્રતિભા દર્શાવવાની તક મળતા-મળતા રહી જાય છે. ફિલ્મમાં રાજપૂતોની આન, બાન અને શાનના ભરપૂર વખાણ કરવામાં આવ્યા છે. ત્રણ કલાક લાંબી આ ફિલ્મમાં પણ એક પણ પાત્ર સાથે દર્શકો કનેક્ટ નથી થઇ શકતા. ફિલ્મનો ફર્સ્ટ હાફ થોડી વાર ઝડપથી આગળ વધે છે અને પછી વાર્તા સ્થિર થઇ જાય છે. ફિલ્મનો સેકન્ડ હાફ અસરદાર છે. રણભૂમિના સિન ખૂબ અદ્ભૂત છે. રાણી પદ્માવતી સહિત મેવાડની તમામ મહિલાઓ જ્યારે જોહર સ્વીકારે છે, એ સિનમાં ખરેખર શ્વાસ થંભી જાય છે. આ સિનમાં બેકગ્રાઉન્ડ મ્યૂઝિક પણ ખૂબ અસર ઉપજાવે છે.\nફિલ્મના ત્રણેય મુખ્ય પાત્રોને પોતાની એક્ટિંગ સ્કિલ દેખાડવાનો પૂરતો ચાન્સ મળ્યો છે. રાણી પદ્માવતીના પાત્રમાં દીપિકા એક સશક્ત, સુંદર અને જાજરમાન રાણી તરીકે ખીલી ઉઠે છે. શાલીન અને કઠોર રાજા મહારાવલ રતન સિંહ તરીકે શાહિદ કપૂરે પણ સારી એક્ટિંગ કરી છે. પરંતુ આ સમગ્ર ફિલ્મ જેની આસપાસ ફરી રહી છે એ છે રણવીર સિંહ. અલાઉદ્દીન ખીલજીના પાત્રમાં તેણે જીવ રેડ્યો છે, આ પાત્રને પડદા પર જીવંત કરવામાં તેણે કોઇ કસર નથી રાખી. જો કે, કેટલાક ડાયલોગ્સમાં થોડી વધારે અસરકારકતા ઉપજાવવાની જરૂર હતી. અદિતિ રાવ હૈદરી, જિમ સાર્ભ, અનુપ્રિયા ગોયનકા, રઝા મુરાદ સૌએ પોતાના પાત્રો સાથે ન્યાય કર્યો છે.\nસંજય લીલા ભણસાલીની દરેક ફિલ્મની માફક જ સિનેમેટોગ્રાફી અને બેકગ્રાઉન્ડ મ્યૂઝિક શાનદાર છે. આ ફિલ્મ 3ડીમાં રજૂ થઇ છે 3ડીની ક્વોલિટી હજુ ઉત્તમ થઇ શકી હોત. થોડા શાર્પ એડિટિંગ સાથે ફિલ્મની લંબાઇ પણ થોડી ઓછી કરી શકાઇ હોત. સેટ ડિઝાઇનના મામલે તે શ્રેષ્ઠ બોલિવૂડ ફિલ્મોને ટક્કર આપે છે. ફિલ્મની પહેલી ફ્રેમથી લઇને છેલ્લી ફ્રેમ સુધી દરેક સિન પરફેક્ટ અને ભવ્ય છે.\nખામોશીથી લઇને બાજીરાવ મસ્તાની સુધી, સંજય લીલા ભણસાલીની દરેક ફિલ્મની જાન છે તેનું સંગીત. આ ફિલ્મનું સંગીત સંજય લીલા ભણસાલીએ આપ્યું છે. જો કે, આ ફિલ્મનું સંગીત તેમની જૂની ફિલ્મો જેટલી અસર ઉપજાવી નથી શક્યું. ઘૂમર અને એક દિલ એક જાન જેવા ગીતો લોકપ્રિયા થયા છે, પરંતુ ખલી બલી ગીત આ ફિલ્મમાં કેમ મુકવામાં આવ્યું એનો જવાબ સંજય લીલા ભણસાલી પાસે જ માંગવો પડે. ફિલ્મના અન્ય ગીતો કોઇ વિશેષ અસર ઉપજાવી શક્યા નથી.\nસંજય લીલા ભણસાલીની ફિલ્મોના ફેન માટે આ ફિલ્મ Must Watch છે, ફિલ્મના દરેક સિનમાં ભવ્યતા ઝળકે છે. રણવીર, દીપિકા અને શાહિદની મહેનત અને શાનદાર અભિનય પણ દર્શકોને જકડી રાથે છે. ફિલ્મના દરેક સિન પાછળ મહેનત કરવામાં આવી છે એ પડદા પર એ મહેનત રંગ લાવે છે.\npadmavat film review sanjay leela bhansali deepika padukone ranveer singh shahid kapoor પદ્માવત ફિલ્મ સમીક્ષા સંજય લીલા ભણસાલી દીપિકા પાદુકોણ રણવીર સિંહ શાહિદ કપૂર\nPadmaavat movie review is here. Directed by Sanjay Leela Bhansali featuring Deepika Padukone, Shahid Kapoor and Ranveer Singh.


ચાલીના પાડોશીઓ – અંજની મહેતા | ReadGujarati.com\n← ઘરની શોભા – ગિરીશ ગણાત્રા\nપ્રવાસ પર – કુન્દનિકા કાપડીઆ →\nPosted on જૂન 3, 2006 |4ટિપ્પણીઓ\nમારી ચાલીમાંના એક એક ભાડૂત એટલે કે અમારા પાડોશીઓને જોઈને મારો વહેમ પાકો થતો જાય છે ભાઈ ! આખી દુનિયામાંના નંગમાં નંગ લોકો અહીંજ ભેગા થયા છે. દુનિયા એ ગાંડાઓનું બજાર છે એ ઉક્તિ તમે અમારી ચાલીમાં આવશો તો તત્ક્ષણ સોએ સો ટકા સાચી લાગશે.\nઆ અમારા શાખપાડોશી કુમારકુમારનો જ દાખલો લો. તમને આ નામ જરા વિચિત્ર લાગ્યું ખરું ને ? એમનું પોતાનું નામ કુમાર અને એ ભાઈસાહેબને જૂના એકટરો દિલીપકુમાર, રાજેન્દ્રકુમાર એ બધાનો ફેન છે. એટલે એમના નામ આગળ એમણે મૂક્યું કુમાર અને બન્યા કુમાર કુમાર.\nઆ કુમારભાઈને ખુમારી કે મારા જેવું નાટક કરનાર કોઈ નહીં. ઘેર આખો દિવસ નાટકના સંવાદ ગોખતા જ હોય. એક રાત્રે શું થયું કે એમના રૂમમાંથી એમનો ઘાંટો સંભળાયો ‘તમે સમજો છો શું તમારા મગજમાં, મારી નજર સામે હવેથી કદી આ મુખડું ન લાવતા. હું કેવો માણસ છું, તેની તમને હજી ખબર નથી. ખૂન કરી નાખીશ તમારું ખૂન. જાવ અહીંથી, ચાલતા થાઓ, ટળો’\nઅમે તો નવા નવા રહેવા આવેલા તે આ બધુ સાંભળીને પ્રથમ તો ડઘાઈ ગયાં. પણ પછી પડોશીધર્મ બજાવીને કોઈનો ખતરામાં પડેલો જાન બચાવવાના શુભ આશયથી ગભરાતાં ગભરાતાં દોડી ગયાં, બારણું ઠોકવા માંડ્યું પણ ત્યાંથી પસાર થતાં એક બહેને કહ્યું કે એ તો નાટકના સંવાદો બોલતા હશે. અને અમે આઈસકોલ્ડ પાછાં ફર્યાં.\nએક બીજો માણસ, નામ એનું વિચિત્રગુપ્ત, એના મનમાં એવું ઠસી ગયું છે કે મારા જેવું શાસ્ત્રીય સંગીત ગાનાર અહીં છે જ નહીં. અમને બધાને એમ કહેતા ફરે કે ગાંધર્વો અને કિન્નરો તો મારે ઘેર પાણી ભરે. એ એમની સ્વરસુધા એવી વહેતી કરે કે રાતભર ચાલે. એમના અવાજને ગધેડના ભૂંકવાની ઉપમા આપીએ કે બાળકના રડવાની ! કંઈ સમજાતું નથી. બીજું કંઈ નહીં તો રોજ રાતના9થી સવારના6સુધી પેલા સુધા વરસાવતા ચંદ્રના દર્શન અમે અમીટ નયને કરીએ છીએ !\nઆ અમારો ટેલિફોન, અમારો એટલે ચાલીનો. એને જુઓ, ધારીને જુઓ અને સાંભળો. તમને થશે ટેલિફોનમાં શું જોવું અને સાંભળવું. અમારા ટેલિફોનનું એક વૈશિષ્ટય છે. તે હાલતો, ચાલતો, ઊઠતો, બેસતો, ખાતો, પીતો, હરતો, ફરતો ટેલિફોન છે. એનું નામ છે, મણિબહેન. આ મણિબહેનને કોઈના ઘરમાં ખટ્ અવાજ થાય તોય તરત ખબર પડે ! સાંભળ્યું છે કે કોઈને દિવ્યદ્રષ્ટિ પ્રાપ્ત થાય તો તેને દુનિયાના ખૂણે શું ચાલી રહ્યું છે, તેની ખબર પડે. મને વહેમ છે કે મણિબહેનને સાંભળવાની કોઈ દિવ્યશક્તિ-દિવ્યશ્રુતિ-પ્રાપ્ત થઈ હોવી જોઈએ. મને એમ થયું એકવાર કે હું પણ તેમની પાસેથી આ શક્તિ પ્રાપ્ત કરવાનો ઉપાય જાણી લઉં. તે માટે હું તેમના ઘર આગળ ગઈ, પણ બારણું હતું બંધ, એટલે બારણાની તરાડમાંથી અંદર જોયું તો એમના ત્રણે દીકરા ત્રણ ભીંતે કાન દઈને ઊભા હતા. અને એમનાં વાત્સલ્યમૂર્તિ માને સમાચાર આપતા હતા – ‘અલી બા, પેલા રમણકાકા છે ને તે આજે કોઈ પાર્ટીમાં જવાના હોય એમ લાગે છે.’ ‘અલ્યા દિલિપ, તું બોલ બોલ ન કર, મને સાંભળવા દે.’ એમનો બીજો દીકરો બોલ્યો. ‘બા, ઓલ્યાં પ્રભાબહેન ઘરમાં બધાને કહે છે, અલ્યાં ધીમે બોલો. પેલી ટેલિફોન સાંભળશે તો પંચાત થશે. કાળ છે મૂઈ આખી ચાલીની. બધે જઈને ઢંઢેરો પીટી આવશે.’ થઈ રહ્યું. મણીબહેન તો રાતાંપીળાં થઈ ગયાં અને ધડામ દઈને એમનું બારણું ઉઘાડ્યું. પણ હું ચાર કલાક સુધી મારું નાક પંપાળતી રહી. પણ તે દિવસે એમને કઈ દિવ્યશક્તિ છે તેનું મને જ્ઞાન લાધ્યું.\nતમે કહેશો કે ‘તમે પોતે પણ તો એવાં જ છો ને ! પડોશીઓના શું ગુણગાન (!) ગાઓ છો ? એવું તો કંઈ કોઈનાઅ ઘરમાં થતી વાતો બારણાના તડમાંથી જોવાતી અને સંભળાતી હશે ?!’ પરંતુ એ તો ‘જેવા સાથે તેવા’ જ થવું પડે ને ! થોભો, થોભો, આ હું તમને શિખામણ ના ઘૂંટ નથી પાતી પણ અમારાં કમળાબહેનના શબ્દો ઉચ્ચારું છું.\nએ કમળાબહેન પર તો મને એવી રીસ ચડે છે કે ન પૂછો વાત. બસ શિખામણ પર શિખામણ આપ્યે જ જાય છે. શિખામણનો ધોધ એવો તો વરસે કે હૃદયસરોવર અકળામણ જળથી ભરપૂર થઈ જાય. એકવાર કહે, ‘બેટા ! જીવન શાંતિથી જીવવું જોઈએ. કોઈની જોડે ઝગડો, ટંટો, વેર, ઝેર રાખવાં જોઈએ નહીં. કોઈ એક ગાલે તમાચો મારે તો બીજો ગાલ ધરવો જોઈએ.’ ને બીજી જ પળે કહે કે જેવાની સાથે તેવા થવું જોઈએ. મેં એમની બીજી શિખામણ જ ગ્રાહ્ય રાખી છે. અને હવે એ શિખામણ આપવા જાય કે હું જ મોટાઓના મહાન વિચારો ધડાધડ એમની સામે બોલી જાઉં છું. એમની દરેક શિખામણ મને જીભસ્થ છે.\nઅમારા ઉપરના માળે તો કટોકટીની પળો સર્જાઈ છે. શું કરું ! ઉપરવાળાં છોકરાં એમની નાનકડી ઓરડીમાં લંગડી રમે છે. દિવસમાં દસવાર કચરો કાઢું તોય કચરાવર્ષા થતી જ રહે છે. મને લાગે છે કે ધૂળનું ગમે તેટલું મોટું તોફાન આવે તોયે હું એને સહેલાઈથી સહી શકીશ. અને એ ધખધખ અવાજથી એવી ટેવાઈ ગઈ છું કે ઉપર છોકરાં લંગડી રમતાં બંધ થાય તો મને ચેન પડતું નથી.\nઆ અમારાં દ્વારકાબાઈ, અતિ આધ્યાત્મિક અને અતિ મરજાદી (!) કોઈને ઘેર જઈ આવે તો નાહી લે. એકવાર હું કશેક જતી હતી ત્યાં પાણી પાઈને આવતાં હતાં. તેમને મારો ધક્કો વાગ્યો અને એ બોલ્યાં : ‘અરે, રામ, રામ, આજની છોકરીઉં તો કાંઈ ફાટી છે, કાંઈ ફાટી છે. આવડી મોટી ઘોડી થઈ તોય વાંદરીની જેમ કૂદકા મારતાં ને ગધેડીની જેમ પગ ઉછાળતાં ચાલ્યાં રમવા બેનબા ! દેવધરમમાં તો માને જ શાનાં. હવે મારે ઘેર જઈને નહાવું પડશે. એનાં મા-બાપને છે કંઈ ચિંતા ! હું એમના જેવડી હતી ત્યારે તો દસ દસ માણસોનો સંસાર ચલાવતી હતી. શું કરીએ ? ચાલો પાછા નળ પર !’\nપરંતુ મને લાગે છે કે વારે ઘડીએ નળ પર જવાની એમની ટેવ હવે તો જતી રહી હશે. કારણ, નળરાજ જ દરેકને ભાગે પંદર મિનિટ આવે. અને તેથી જ દ્વારકાબાઈ હવે મેતરાણીએ આપેલા છૂટા પૈસા પાણી છાંટીને લઈ લેતાં હશે ? પૂછી જોઉં ? જવા દો.\nઅમારી બાજુમાં રહેતા પશાકાકા બહુ સજ્જન અને પરોપકારી (!) પરોઢના પાંચ વાગે ઊઠીને એટલા બુલંદ અવાજે પ્રભુસ્મરણ શરૂ કરી દે કે આખી ચાલીને વહેલા ઊઠવાની તસ્દી લેવી જ પડે. પરંતુ તેમને હરિજનો પ્રત્યે હદ બહારનો તિરસ્કાર. રખે ને મેતરાણીથી તેમના ઘરમાં ધૂળ ઊડી જાય કે તેમના ઘરનો સ્પર્શ થઈ જાય તો તેમનું રુદ્ર સ્વરૂપ જોવા જેવું થઈ જાય. લોકશાહીને લીધે તેઓ બિચારા ધનિયા મેતરને મારી શકતા નથી પણ મેતર જાતને, સરકારને, આજના નફફટ યુવાનોને અને અંતે આ બધાના કારણરૂપ ‘ગાંધીજી’ને તો ખાસ મણમણની જોખે !\nઆ અમારી સામેનાં જીવીમાસી જુઓ. એમની પુત્રવધૂ જરા નવા જમાનાની અને ફૅશનેબલ છે અને સાસુને મુરબ્બીની સાથેસાથે મિત્ર સમાન ગણનારી છે. એટલે એ આખી વહુ જાતિનાં દુશ્મન બની ગયાં છે. એમનો આ મનોભાવ એક વિચિત્ર આદતમાં ફેરવાઈ ગયો છે. સવારથી ઊઠી ઘરડે ઘણપણ ધરમ ધ્યાન કરવાને બદલે આખા જગતની વહુવારુઓ શું કરે છે અને પોતાની વહુ શું નથી કરતી તેની જ ચિંતા રાખે છે. સવારના પહોરમાં જ આડોશપાડોશમાં પહોંચી જશે અને પૂછશે, ‘કેમ જમનાબહેન ! તમારે તો નિરાંત, વહુ બિચારી લક્ષ્મીનો અવતાર છે. ઘરનું બધું કામ કરતી હશે. આ જુઓને અમારાં વહુરાણી તો લઈને બેઠાં પેપર. જાણે આખી દુનિયાના સમાચાર જાણીને દળદર એ ફેડવાનાં હોય.’ આમ પોતાની વહુની નિંદા અને અન્યના સમયનો બગાડ એ એમનું રોજનું ચક્ર.\nઅને આ અંગ્રેજીનાં ખાં (!) જુઓ. નવયુવાન દંપતી, શુદ્ધ ગુજરાતી, ઝગડવાનાં વધારે પડતાં શોખીન. આમ તો ગુજરાતી જ શુદ્ધ રીતે અશુદ્ધ બોલે પણ જ્યાં ઝગડો શરૂ થયો કે પતિપત્નીને ગુજરાતી ભાષા ફિક્કી લાગે. અંગ્રેજીની તડાતડી અને ધડાધડી સાચા ખોટા શબ્દો, વાક્યોમાં (ગુજરાતના ગ્રેજ્યુએટ પાછાં) શરૂ થઈ જાય. અને તમાશાને થોડું તેડું હોય !\nઆ વળી અમારો ધોબી જુઓ. ચાલીની છેલ્લી ઓરડીમાં રહે. સૂવે લોકોનાં કપડાં પર જ. તેની વિચિત્રતા તો અનહદ રીતે કંટાળાજનક. સવારના પહોરમાં જ એની પધરામણી થઈ જાય. એને આપવાનાં કપડાં હોય કે ન હોય તો પણ એકાદ તો લઈ જ જાય અને સાંજે તો પાછો એકાદ કપડું લેવા હાજર. લડો, ધમકાવો તોય કંઈ અસર નહીં.\nઅને અમારી ચાલીમાં માળ પર રહેતા આ કરસનદાદાને મળો. ચુસ્ત કૉંગ્રેસી. કોની માએ સવા શેર સૂંઠ ખાધી છે કે એમની સામે કૉંગ્રેસ વિરુદ્ધ કંઈ પણ બોલે. તરત જ એમની વાણી વહેતી થઈ જાય. ‘જો ફરી બોલ્યો તો જોવા જેવી થઈ જશે. હા તારા એ રા.જ.દા વાળા સગલા શું તને સ્વર્ગે મોકલવાના છે તે એમનાં ઉપરાણાં લઈને એમનાં ગીત ગાય છે.’ આ બોલતી વખતે તેઓ એ ભૂલી જાય છે કે એ જેમના પક્ષપાતી છે એ કૉંગ્રેસીઓ પણ એમને સ્વર્ગનાં દર્શન કરાવવાના છે ? – કે પછી બીજા કરતાં વહેલું સ્વર્ગ દેખાડશે ?!!\nસૂંઠને ગાંગડે ગાંધી થઈ બેઠેલા આ રામજીભાઈને મળો. રાશી અને નક્ષત્રો, સ્વગૃહી અને પરગૃહી જેવા જ્યોતિષના શબ્દો છટાથી બોલી જાણે છે અને પરથી આગાહીઓ કરે. તારીખ, વાર, સાલ વગેરેની સ્મરણશક્તિ સારી છે. પાંચ પંદર મહાન વ્યક્તિઓની કુંડળી આગળ ધરીને એમની ચર્ચા કરે. તમે પણ આવી શકો છો હોં ! તમારું ભાવિ જોવા અને સાંભળવા. તમારા વિષે તમને કંઈ જાણવાનું મળશે કે કેમ એ તો રામ જાણે અને રામજીભાઈ જાણે પણ તમને ટીળક, ગોખલે, નહેરુ વિષે તો જરૂર જાણવાનું મળશે.\nઅને આ કૂવા પર રહેતાં શોભનાબહેન, ‘પરોપકારાય સતાં વિભૂતય:’ પ્રમાણે બીજાને પરોપકાર કરવાની તક આપતાં એ જરાય ચૂકતાં નથી. સવારના પહોરથી બારીમાંથી ડોકિયાં કરતાં જ હોય. કોઈ જતું આવતું દેખાય કે શાકની થેલી કે દહીંનું વાસણ કે ટપાલમાં નાખવાના કાગળ પકડાવી જ દે. સામેની વ્યક્તિની ઈચ્છા, અનિચ્છા, અનુકૂળતા, પ્રતિકૂળતાનો વિચાર તો એમને કદી આવે જ નહીં.\nઆ બધામાં નવીન ભાત પૂરનારા અમારા સહુના મહેમાન ચંદુલાલ. ઘરમાં બૈરી છોકરાં નહીં એટલે જમવાની સગવડ અને ચાપાણીની તજવીજ તે વગર પૈસે ચાલીમાં જ કરી લે છે. જમવા ટાણે ઘરમાં પેસતાં જ બૂમ પાડવાના, ‘કેમ મંગળભાઈ, આજ થયું તમારા જેવાની મહેમાનગીરી માણીએ ! આટલા મિત્ર છો તે શા કામના !’ અને અંદર જોઈ બૂમ પાડે ‘બેટા સંતુ ! જરા ચા લાવજે. આ તો આપણું જ ઘર છે, એમાં વળી સંકોચ શાનો ? અને પછી નિરાંતે જમવાની થાળી પીરસવાનું તારી બાને કહેજે.’ આમ, માન ન માન મૈ તેરા મહેમાન જેમ ગુંદરિયા મહેમાન બનીને દિવેલિયા મોઢાવાળા યજમાનોના હાથની મહેમાનગીરી માણવાના.\nઆ ખોપરી જુઓ. હમણાં હમણાં એ બહેન એમના મૂળ ગામમાંથી આવ્યાં છે તે જાણે ક્યા લોકનું પંખી ક્યાં અટવાઈ પડ્યું હોય એવા એમના બોલ અને ચહેરા પરના ભાવ. એમના બાપદાદાના વારાની મોટી મોટી, સાચી ખોટી, મીઠું, મરચું અને લીંબુ મસાલો નાંખેલી ચટાકેદાર વાતોનો રસથાળ પીરસવામાં એ એવાં મશગૂલ થઈ જાય કે આવેલા મહેમાનને પાણીનો પ્યાલો ધરવાનું પણ ભૂલી જાય. ‘ખાલી ચણો વાગે ઘણો’ કહેવતને પૂરેપૂરી સાર્થક કરે છે કે પછી એ કહેવત જ બહેનનું સ્વરૂપ લઈને આવી છે ! જે ગુણો, જે વિશિષ્ટતા, આવડત કે ભાવના પોતાની પાસે નથી તેનું પોતાનામાં આરોપણ કરવું અને બીજાના મન પર ઝમકભર્યા શબ્દોના હથોડા મારી મારીને ઠસાવવાનો પ્રયત્ન કરતું કેવું વિકૃત અને હાસ્યાપસ અને ઘૃણાસ્પદ માનસ !\nહું જો દરેકની વાત કહેવા બેસું ને તો પેલું સંસ્કૃતમાં છે ને –\nઅસિત ગિરિ સમં સ્યાત્ , કજ્જલં સિંધુ પાત્રે,\nસુરતરુવર શાખા લખનિ પત્રમૂર્વી |\nલિખતિ યદિ ગૃહિત્વા શારદા સર્વ કાલં,\nતદપિ તવ ગુણાનાં ઈશ પારં ન યાતિ ॥\nએમાંથી ‘ઈશની’ જગ્યાએ ‘ચાલીના માણસો’ એટલા જ શબ્દો ફેરવવાના બાકી રહે. પરંતુ અકબરના દરબારને ય લજાવે એવા એવા અસંખ્ય તારલાઓ અહીં પડ્યા છે. ગણ્યા ગણાય નહીં, વીણ્યા વીણાય નહીં, તો ય મારી ચાલીમાં સમાય.\n4 responses to “ચાલીના પાડોશીઓ – અંજની મહેતા”\nmanvant | જૂન 4, 2006 પર 10:40 પી એમ(pm) |\nવાહ ! અંજનીબહેન ! ચાલીનાં વ્યક્તિચિત્રો તાદૃશરીતે રસિક ભાષામાં ચીતર્યાં !\nતમને ખૂબ જ અભિનંદન !\nmadhukat.gandhi | જુલાઇ 3, 2006 પર 10:18 પી એમ(pm) |\ncontratulation to Anjni mheta,we have also chandulal type neibour…he is ditto…is not she have wrote about our complex….?very very nice go through this “readgujarati’many thanks,keep it up.\njignesh joshi | જુલાઇ 4, 2006 પર 12:58 એ એમ (am) |\nGOOD WRITTEN ANJALI BEN WE HAV ALSO GOT ONE NAIBOUR LIKE RAMJI BHAI. HE FEELS THAT HE KNOWS ALL THINGS FOR ALL PERSON IF YOU ASK SOME THING THAT HE WIL ANSWER EVERY THING WITH RESPECT TO NAKHATRAS. I DONT KNOW HE KNOW SOME THING ABOUT HIM OR NOT. BUT I LIKE THE WAY IN WHICH ANJALI BEN HAV PUT THE NATURE OF NAIGHBOUR.\nTHANKS TO READ GUJARATI FOR MAKING AVAILABE SUCH KIND OF ARTICALS TO ALL PEOPLES.\nAnish Dave | સપ્ટેમ્બર 1, 2006 પર 6:12 એ એમ (am) |\nToo long and boring. I find this perfectly pedestrian.


ભૂગોળ – Page 266 – Gujarati Vishwakosh – ગુજરાતી વિશ્વકોશ\nસૉલ્ટન સમુદ્ર : યુ.એસ.ના કૅલિફૉર્નિયા રાજ્યના છેક દક્ષિણ-મધ્યભાગમાં આવેલું ક્ષારીય જળથી બનેલું વિશાળ થાળું. ભૌગોલિક સ્થાન : 33° 19´ ઉ. અ. અને 115° 50´ પ. રે.. આ થાળું સરેરાશ સમુદ્રસપાટીથી 71 મીટર નીચે આવેલું છે. ભૂતકાળમાં ક્યારેક આ વિસ્તાર કૅલિફૉર્નિયાના અખાતને મથાળે પાણી નીચે રહેલો; પરંતુ આ અખાતને મળતી કૉલોરાડો…\nસૉલ્ટ-રેન્જ (ભૂસ્તરીય) : ભારતના પંજાબ રાજ્ય તેમજ પાકિસ્તાનના પંજાબ પ્રાંત બંનેમાંથી પસાર થતી હારમાળા. પ્રાકૃતિક ભૂસ્તરશાસ્ત્ર તેમજ સ્તરવિદ્યાત્મક અભ્યાસ માટે સૉલ્ટ-રેન્જ ભારત–પાકિસ્તાન બંનેનો મહત્વનો વિસ્તાર ગણાય છે. ઘણા જૂના સમયથી આ વિસ્તાર તરફ ભૂસ્તરવિદોનું ધ્યાન દોરાયેલું. તેમાં જીવાવશેષયુક્ત સ્તરો રહેલા છે માટે તે મહત્વની છે. તે ઉપરાંત તેમાં જુદા જુદા…\nસૉલ્ટ-રેન્જ (ભૌગોલિક) : પાકિસ્તાનના પંજાબ પ્રાંતના ઉત્તર ભાગમાં, સિંધુ અને જેલમ નદીઓની ખીણો વચ્ચે આવેલી ટેકરીઓ તેમજ ઓછી ઊંચાઈ ધરાવતા પર્વતોની શ્રેણી. ભૌગોલિક સ્થાન : તે 71° પૂ. રે.થી 74° પૂ. રે. વચ્ચે પૂર્વ–પશ્ચિમ વિસ્તરેલી છે. તળેટી ટેકરીઓના નીચલા ઢોળાવોમાં રહેલા વિસ્તૃત સિંધવ-નિક્ષેપોને કારણે તેને ક્ષાર-હારમાળા (salt-range) નામ અપાયેલું છે.…\nસૉલ્ટ-લેક સિટી : યુ.એસ.ના ઉટાહ રાજ્યનું પાટનગર અને મોટામાં મોટું શહેર. ભૌગોલિક સ્થાન : 40° 45´ ઉ. અ. અને 111° 53´ પ. રે.. તે ગ્રેટ સૉલ્ટ-લેકથી અગ્નિકોણમાં 18 કિમી.ને અંતરે અહીંની જૉર્ડન (ઍટલાસ) નદી પર આવેલું છે. અહીંના મુખ્ય ઉદ્યોગોમાં રસાયણો, વીજાણુ-સાધનો અને સામગ્રી, ખાદ્યપેદાશો, ધાતુપેદાશો, પોલાદ, ખાણસામગ્રી, શુદ્ધ કરેલું…\nસૉલ્ટી આઇલૅન્ડ્ઝ : આયર્લૅન્ડ પ્રજાસત્તાકના અગ્નિકોણમાં આવેલા બે ટાપુઓ. તે વેક્સફૉર્ડના કાંઠાથી દૂર દરિયામાં આવેલા છે. ગ્રેટ સૉલ્ટી આ પૈકીનો મોટો ટાપુ છે. તે મુખ્ય ભૂમિ પરના કિલમોર ક્વે નામના માછીમારોના ગામથી આશરે6કિમી.ને અંતરે આવેલો છે. આજે આ ટાપુ પર પક્ષી-અભયારણ્ય ઊભું કરવામાં આવ્યું છે. નાનો ટાપુ આયર્લૅન્ડના…\nસૉલ્ટો : દક્ષિણ અમેરિકાના ઉરુગ્વેનું બીજા ક્રમે આવેલું શહેર. ભૌગોલિક સ્થાન : 31° 23´ દ. અ. અને 57° 58´ પ. રે.. તે પાયસાન્ડુથી ઉત્તરે 97 કિમી. આવેલું છે. આ શહેર ઉત્તર ઉરુગ્વેના ખેડૂતો અને ભરવાડો માટેના અગત્યના વેપારી કેન્દ્ર તરીકેની જરૂરિયાતો પૂરી પાડે છે. આ વિસ્તારમાં થતી નારંગીની ખેતીને કારણે…\nસૉલ્વે ખાડી (Solway firth)\nસૉલ્વે ખાડી (Solway firth) : સ્કૉટલૅન્ડના ખાંચાખૂંચીવાળા પશ્ચિમ કાંઠા પર આવેલો આયરિશ સમુદ્રનો ફાંટો. તે સ્કૉટલૅન્ડના ડમ્ફ્રી અને ગૅલોવેને ઇંગ્લૅન્ડની વાયવ્યમાં આવેલા કુમ્બ્રિયાથી અલગ પાડે છે. આ ખાડીની લંબાઈ આશરે 64 કિમી. અને મહત્તમ પહોળાઈ આશરે 32 કિમી. જેટલી છે. અન્નાન, એસ્ક અને ડરવેન્ટ જેવી ઘણી નદીઓ તેમાં ઠલવાય છે.…\nસોવેટો : દક્ષિણ આફ્રિકામાં આવેલો અશ્વેત લોકોની વસ્તી ધરાવતો વિશાળ નિવાસી વિસ્તાર. ભૌગોલિક સ્થાન : 26° 15´ દ. અ. અને 27° 52´ પૂ. રે.. આ વિસ્તારમાં આશરે 10.73 લાખ (ઈ. સ. 2000) લોકો વસે છે, તે પૈકીના ઘણાખરા તો નજીકના જોહાનિસબર્ગમાં કામધંધાર્થે અવરજવર કરે છે. 29 પરાં ધરાવતો સોવેટોનો મ્યુનિસિપલ…\nસોસાયટી ટાપુઓ (Society Islands)\nસોસાયટી ટાપુઓ (Society Islands) : દક્ષિણ પૅસિફિક મહાસાગરમાં આવેલા ટાપુઓ. ભૌગોલિક સ્થાન : 17° 00´ દ. અ. અને 150° 00´ પ. રે.. ‘આર્ચિપેલ દ લા સોસાયટી’ના ફ્રેન્ચ નામથી ઓળખાતો ફ્રેન્ચ પૉલિનેશિયન વિસ્તારનો આ દ્વીપસમૂહ યુ.એસ.ના સાન ફ્રાન્સિસ્કોથી નૈર્ઋત્યમાં આશરે 6760 કિમી. અંતરે તથા ફિજિથી પૂર્વમાં કૂક ટાપુઓ નજીક આવેલો છે.…\nસૌરાષ્ટ્ર તળ ગુજરાતની પશ્ચિમે આવેલો દ્વીપકલ્પીય ભૂમિભાગ. ભૌગોલિક સ્થાન : તે 20° 42´ ઉ. અ.થી 23° 34´ ઉ. અ. અને 68° 57´ પૂ. રે.થી 72° 10´ પૂ. રે. વચ્ચેનો 64,339 ચોકિમી. (ગુજરાત રાજ્યનો 32.8 %) જેટલો વિસ્તાર આવરી લે છે. તેની ઉત્તરે કચ્છના અખાત સહિતનો ભૂમિભાગ, કચ્છનું નાનું રણ અને…


heavy rain in hemachal pradesh This brave young girl saved the lives of 30 people – News18 Gujarati\nબહાદુર વિનીતા ચૌધરીએ 30 પર્યટકોનો બચાવ્યો જીવ, પરંતુ પોતે પાણીના પ્રવાહમાં તણાઈ\nવિનીતા અને ઘટના સ્થળની તસવીર\nheavy rain in hemachal pradesh: વિનીતા ટેન્ટમાં ઉંઘી રહેલા 30 પર્યટકોનો જીવ બચાવવા માટે પોતાની જિંદગી દાંવ પર લગાવી દીધી હતી. વિનીતાએ બધા પર્યટકોને સુરક્ષિત સ્થાન ઉપર પહોંચાડ્યા હતા. પરંતુ પોતે પાણીના તેજ પ્રવાહમાં તણાઈ ગઈ હતી. ગત 25 જૂને જ વિનીતા ગાઝિયાબાદથી કુલ્લુ પહોંચી હતી.\nગાઝિયાબાદઃ હિમાચલ પ્રદેશમાં (Himachal pradesh) મોનસુનના (Monsoon) રાજ્યના જ નહીં અન્ય રાજ્યોના અનેક પરિવારોના ચિરાગને પણ છીનવી લીધા છે. વરસાદ અને વાદળા ફાટવાથી (Heavy rain) અત્યાર સુધી અનેક લોકોના જીવ ગયા છે. ખાસ કરીને કુલ્લુ અને લાહૌલમાં વરસાદે જોરબાદ તબાહી મચાવી છે. આઈટીબીપી, એનડીઆરએફ અને સ્થાનિક પોલીસની મદદથી લાશોને બહાર કાઢવામાં આવી રહી છે. ગુમ લોકો માટે સર્ચ અભિયાન ચાલું છે.\nગત બુધવારે કુલ્લુ જિલ્લામાં અચાનક વાદળું ફાટવાથી યુપીના ગાઝિયાબાદની રેહનારી વિનીતા ચૌધરીનું મોત થયું હતું. વિનીતા પાણીના તેજ વહેણમાં તણાઈ ગઈ હતી. વિનીતા ટેન્ટમાં ઉંઘી રહેલા 30 પર્યટકોનો જીવ બચાવવા માટે પોતાની જિંદગી દાંવ પર લગાવી દીધી હતી. વિનીતાએ બધા પર્યટકોને સુરક્ષિત સ્થાન ઉપર પહોંચાડ્યા હતા. પરંતુ પોતે પાણીના તેજ પ્રવાહમાં તણાઈ ગઈ હતી. ગત 25 જૂને જ વિનીતા ગાઝિયાબાદથી કુલ્લુ પહોંચી હતી.\nગાઝિયાબાદની યુવતીએ 30 લોકોનો બચાવ્યો જીવ\n25 વર્ષની વિનીતા ચૌધરી ઝાજિયાબાદના લોની ક્ષેત્રની નિસ્તોલી ગામની રહેનારી હતી. કુલ્લુ જિલ્લાના એસપીએ વિનીતાના બહેનની ખબર પુષ્ટી કરતા કહ્યું કે રેસ્ક્યૂ ટીમ હજી તેની શોધમાં લાગી છે. બાદલ ફાટવાથી મણિકર્ણ ઘાટીમાં બ્રહ્મગંગા નાળામાં કુલ ત્રણ લોકો તણાયા છે. જેમાંથી એક વિનીતા પણ છે. જ્યારે બે વ્યક્તિઓ બ્રહ્મગંગાનો રહેવાશી છે.\nવિનીતા 28 જુલાઈએ ગાઝિયાબાદ આવવાની હતી\nવિનીતા તણાયાના સમાચાર મળતા જ તેનો પરિવાર કુલ્લુ પહોંચી ગયો હતો. વિનીતા પોાતના એક દોસ્તની સાથે કુલ્લુની પાર્વતી વેલીમાં કસૌલ હાઇટ્સ નામની એક રિસોર્ટ્ ચલાવતી હતી. જ્યારે વાદળું ફાટ્યુ ત્યારે રિસોર્ટની કેમ્પિંગ સાઈટ ઉપર મેનેજર તરીકે કાર્યરત હતી. વિનીતાના પરિજનો પ્રમાણે તે 27 જુલાઈના દિવસે જ વિનીતાના ઘરના લોકો સાથે વાત કરી હતી. વિનીતા ડીએસએસબીની તૈયારી કરી રહી હતી.2ઓગસ્ટે તેનું પેપર હતું. અને બુધવારે 28 જુલાઈએ તે ગાઝિયાબાદ જાવાની હતી.\nવિનીતા પોતાના રિસોર્ટમાં આંટા મારતી હતી ત્યારે વાદળું ફાટ્યું\nપ્રત્યદર્શીઓ પ્રમાણે બુધવારે સવારે જ્યારે વિનીતા પોતાના રિસોર્ટમાં ફરી રહ્યો હતો. ત્યારે વાદળું ફાટ્યું હતું. જેથી બ્રહ્મગંગા નાળામાં અચાનક પાણી ભારે પ્રવાહ આવે છે. આ જોઈને તેણે બુમો પાડી હતી. આ સમયે ટેન્ટમાં 30 પર્યટકો ઊંઘી રહ્યા હતા.\nવિનીતાના પાર્ટનર અર્જુને પણ પર્યટકોને ઉઠાડ્યા અને તેમને સુરક્ષિત જગ્યાએ મોકલવાનો પ્રયત્નો શરુ કર્યા હતા. અને પર્યટકોએ ટેન્ટના નાળાથી બિલ્કુલ નજીક હતું. જોજોતામાં પાણી કેપિંગ સાઈટને તાણીને લઈ ગઈ હતી. અને વિનીતા પણ તેની ચપેટમાં આવી હતી.\nFirst published: July 29, 2021, 22:59 IST\nTags: Heavy rain, હિમાચલ પ્રદેશ


તારા સુતારિયાએ બ્લેક એન્ડ વ્હાઈટ ફોટાથી ઈન્ટરનેટ પર લગાવી આગ, બતાવ્યો બોલ્ડ અંદાજ, જુઓ Pics | Tara Sutaria hot looks in Black and White pictures viral. - Gujarati Oneindia\n4 min ago વડાપ્રધાન મોદીએ ભારતીય પુરૂષ હોકી ટીમને પાઠવી શુભકામના\n20 min ago કોરોનાના ડેલ્ટા વેરિઅંટથી બચવા માટે લોકોને ના આપો વેક્સીનનો બૂસ્ટર ડોઝઃ WHOએ કરી આ અપીલ\n55 min ago Tokyo 2020: ભારતની પુરુષ હૉકીમાં શાનદાર જીત, 41 વર્ષ બાદ ફરીથી મેળવ્યો ઓલિમ્પિક મેડલ\nમુંબઈઃ અભિનેત્રી તારા સુતારિયાએ અત્યાર સુધી માત્ર બે ફિલ્મોમાં કામ કર્યુ છે અને તેને ફેન્સ તરફથી ઘણો પ્રેમ મળે છે. તેણે કરણ જોહરની ફિલ્મ સ્ટુડન્ટ ઑફ ધ યર 2થી શરૂઆત કરી હતી અને બાદમાં સિદ્ધાર્થ મલ્હોત્રી સાથે ફિલ્મ મરજાંવાનો હિસ્સો પણ બની હતી. હાલમાં તારા પોતાના અમુક દિલકશ અને બોલ્ડ ફોટા માટે ચર્ચામાં છે. તેણે સોશિયલ મીડિયા પર આ ફોટા શેર કર્યા છે અનેતે ઘણા હૉટ લાગી રહી છે.\nતારા સુતારિયા માટે જાણીતુ છે કે તે સોશિયલ મીડિયા પર ઘણા ઓછા બોલ્ડ ફોટા શેર કરે છે. આ ફોટામાં બ્લેક એન્ડ વ્હાઈટ લુકમાં તારા સુતારિયા કહેર વર્તાવી રહી છે. તેણે આ ફોટા સાથે લખ્યુ છે કે...ફીવર. તે પોતાની પ્રોફેશનલ લાઈફ સાથે પર્સનલ લાઈફ માટે પણ ઘણી ચર્ચામાં રહે છે. તે પોતાની લવ લાઈફ માટે પણ ઘણી વાર છવાયેલી રહે છે.\nઘણી વાર ચર્ચામાં આવી ચૂકી છે\nઘણી વાર તારા પોતાની રિલેશનશિપ માટે ચર્ચામાં આવી ચૂકી છે. ઘણા ઓછા લોકો જાણે છે કે તારા સુતારિયાની જોડિયા બહેન પણ છે જેનુ નામ પિયા છે. તે પણ 19 નવેમ્બર 1995એ જન્મી હતી. તારા સુતારિયાએ ડિઝની ચેનલ પર વીજે તરીકે પોતાના કરિયરની શરૂઆત કરી હતી.\nતેણે ઈન્ડિયમાં જ નહિ પરંતુ બહારના દેશોમાં પણ આ ક્ષેત્રમાં ઘણુ કામ કર્યુ છે. વર્કફ્રંટની વાત કરીએ તો તારા સુતારિયા હાલમાં પોતાની આવનારી ફિલ્મો માટે ઘણી ચર્ચામાં છે.\nએક વિલન 2\nસતત સમાચારો છે કે તે તડપ અને એક વિલન 2નો હિસ્સો બનશે જેના માટે તે તૈયારીઓ કરી રહી છે અને સતત મહેનત કરી રહી છે.\nતારા સુતારિયા તેના ગુડ લુક્સ અને શાનદાર અભિનય માટે ઘણી ફેમસ છે. ફિલ્મોમાં તેણે સાબિત કરી દીધુ છે. તેની ફેન ફોલોઈંગે લોકો માટે ચોંકાવનારી છે.\ntara sutaria bold hot sexy બોલ્ડ હૉટ સેક્સી\nTara Sutaria hot looks in Black and White pictures viral.


NCB official's big revelation: Arjun Rampal was carrying drugs to Shah Rukh Khan's house | હવે શાહરુખ ડ્રગ્સ કેસમાં ફસાયો, સીધું મન્નત પર જ ડ્રગ્સ ડિલિવર થતું, NCBનો અત્યારસુધીનો સૌથી મોટો ધડાકો - Divya Bhaskar\nNCB Official's Big Revelation: Arjun Rampal Was Carrying Drugs To Shah Rukh Khan's House\nભાસ્કર એક્સક્લુઝિવઃ:હવે શાહરુખ ડ્રગ્સ કેસમાં ફસાયો, સીધું મન્નત પર જ ડ્રગ્સ ડિલિવર થતું, NCBનો અત્યારસુધીનો સૌથી મોટો ધડાકો\n4 મહિનો પહેલાલેખક: અમિત કર્ણ\nA,D,R અને S કોડ નેમનો અર્થ અર્જુન રામપાલ, ડિનો મોરિયા, રણબીર કપૂર અને શાહરુખ ખાન છે\nNCB અધિકારીએ કહ્યું, અમારી પાસે વિશ્વસનીય માહિતી છે અને તકનીકી પુરાવાના આધાર પર પગલાં ભરીશું\nબોલિવૂડ ડ્રગ્સ કેસમાં મોટો ઘટસ્ફોટ થયો છે. NCBની પૂછપરછમાં ડ્રગ્સ પેડલર્સે બોલિવૂડના ચાર હીરોનાં નામ પણ આપ્યાં છે. તેમાં શાહરુખ ખાન, રણબીર કપૂર, અર્જુન રામપાલ અને ડિનો મોરિયાનો સમાવેશ થાય છે. મોટા સમાચાર એ છે કે અર્જુન રામપાલ શાહરુખને ડ્રગ્સ સપ્લાઇ કરતો રહ્યો છે. અત્યારસુધી ફક્ત અભિનેત્રીઓનાં જ નામ આવતાં હતાં. આ પ્રથમ વખત છે કે મોટા અભિનેતાઓનાં નામ પણ સામે આવી રહ્યાં છે.\nNCBના એક અધિકારીએ પોતાનું નામ નહીં છાપવાની શરતે બોલિવૂડનાં મોટાં નામોનો આ ઘટસ્ફોટ કર્યો છે. તેમની સાથે વાતચીતની સંપૂર્ણ રેકોર્ડિંગ ભાસ્કર પાસે છે. બે દિવસથી મીડિયામાં નામ આવતાં ન હતાં, એને બદલે ફક્ત 'A', 'D', 'R' અને 'S' કોડ નેમથી જ માહિતી આપવામાં આવતી હતી.\nહવે સ્પષ્ટ થઈ ગયું છે કે A એટલે અર્જુન રામપાલ, D એટલે ડિનો મોરિયા, R એટલે રણબીર કપૂર અને S એટલે શાહરુખ ખાનનાં નામ છે. NCBના અધિકારીઓએ કહ્યું હતું કે ડ્રગ પેડલરના સોર્સના જણાવ્યા પ્રમાણે, અર્જુન રામપાલ શાહરુખ ખાનને ડ્રગ સપ્લાઇ કરતો રહ્યો છે. જોકે ડિનો મોરિયા કોને સપ્લાઇ કરતો હતો? આ અંગે અધિકારીએ કહ્યું હતું કે હવે પછીની માહિતી મેળવવાની બાકી છે. પૂછપરછ ચાલી રહી છે.\nNCB અધિકારી સાથે વાતચીત\nપ્રશ્નઃ કોણે આ નામો વિશે NCBને જણાવ્યું?\nઅધિકારી : ડ્રગ પેડલરનો એક સોર્સ છે. તેણે જણાવ્યું હતું કે અર્જુન રામપાલ શાહરુખના ઘરે ડ્રગ લઈને જાય છે. ઈન્ફોર્મેશન તો ક્રેડિબલ છે, પણ હાલ તે વ્યક્તિ પાસેથી સીઝર (જપ્તી) થવાની રાહ જોઈશું. એ અનફોલ્ડ હશે, ટેક્નિકલ એવિડન્સ સાથે અમે આ શંકાસ્પદ એક્ટર્સ સામે પગલાં ભરીશું.\nપ્રશ્નઃ પેડલરનો સોર્સ કોણ છે, તેનું શું નામ છે?\nઅધિકારીઃ એ રહેવા દઈએ, પછી ક્યારેક માટે, તે પેડલરનો સોર્સ તો બહારની વ્યક્તિ છે. બે ઈન્ટેલિજન્સનું ઈનપુટ છે, સોર્સ કોઈ સેકન્ડ ક્લાસ આદમી નથી કે બસ એવી જ રીતે આવી ગયો હતો અને NCBને માહિતી આપતો હોય. તે એક આંતરરાષ્ટ્રીય એજન્સીનું ઈનપુટ છે.\nપ્રશ્નઃ અને આ પેડલર કોણ છે કે જેને તેના સોર્સે કહ્યું છે? ડેવિડ અથવા અનુજ કેસવાની વગેરે..\nઅધિકારીઃ અત્યારે તો આ તમામ ટેક્નિકલ રીતે અનરિલેટેડ છે. પેડલર ડેવિડ અનરિલેટેડ છે. તે સંપૂર્ણપણે ઈન્ટેલિજન્સ ઈનપુટવાળો ક્રેડિબલ શખસ છે. જે પેડલરના કોન્ટેક્ટની વ્યક્તિ છે. અર્જુન રામપાલ સાથે રહ્યો છે. અમારી પાસે કેટલાક વિશ્વસનીય પુરાવા છે કે અર્જુનનું શાહરુખ સાથે કનેક્શન છે અને ડિનો મોરિયાનું પણ અન્ય કોઈની સાથે કનેક્શન છે\nપ્રશ્નઃ ડિનો મોરિયા કેવી રીતે સપ્લાઇ કરતો હતો?\nપ્રશ્નઃ બંદે (વ્યક્તિ)ને ઉઠાવવા એટલે?\nઅધિકારીઃ જુઓ આગળ શું થાય છે, અત્યારે અમે લોકો કામ કરી રહ્યા છીએ..\nપ્રશ્નઃ બાકી દીપિકા, સારા, શ્રદ્ધા કેસમાં શું અપડેટ છે? શું તેમને ફરી વખત સમન્સ જશે?\nઅધિકારીઃ અત્યારે તો નહીં. અન્ય કંઈ થવાના સંજોગોમાં જઈ શકે છે, પણ અત્યારે તો નહીં.\nપ્રશ્નઃ આજે ફરી રિયા-શોવિક કેસમાં હાઇકોર્ટનો આદેશ આવ્યો...\nઅધિકારીઃ સાંજે સાડાછ સુધી તો નથી આવ્યો.\nપ્રશ્નઃ અત્યારે તો બે નામ છે, પણ શાહરુખ સાથે શું કરશો, તેનું તો બહુ મોટું નામ છે....\nઅધિકારીઃ ઈન્ટરનેશનલ ઈન્ટેલિજન્સ પાસેથી ઈનપુટ મળી રહ્યા છે, તેમને લઈ. હવે આગળ કેવી રીતે અને શું કરવું એની પર NCB તૈયારી કરી રહી છે\nશાહરુખ ખાન દુબઈમાં છે\nશાહરુખ ખાન હાલ દુબઈમાં છે અને IPLની મજા માણી રહ્યો છે. જ્યારે અર્જુન રામપાલ મુંબઈમાં પોતાની ફિલ્મના શૂટિંગમાં વ્યસ્ત છે. રણબીરની વાત કરીએ તો છેલ્લા દિવસોમાં તે પરિવાર સાથે બર્થ ડે મનાવતો જોવા મળ્યો હતો. ડિનો મોરિયા પણ હાલ મુંબઈમાં છે.


સીરિયા ક્રાઈસિસ ઈશા ગુપ્તાની ટ્વીટ, ટ્રૉલર્સે વારો લઈ લીધો! | Esha Gupta Gets Trolled After Posting Tweet On Syria Crisis - Dhollywood News | I Am Gujarat\nGujarati News Dhollywood સીરિયા ક્રાઈસિસ ઈશા ગુપ્તાની ટ્વીટ, ટ્રૉલર્સે વારો લઈ લીધો!\nસીરિયા ક્રાઈસિસ ઈશા ગુપ્તાની ટ્વીટ, ટ્રૉલર્સે વારો લઈ લીધો!\nUpdated: Feb 27, 2018 18:19 pm IST\n1/4અવારનવાર ચર્ચામાં રહે છે ઈશા\nબોલિવૂડ બોલ્ડ અને બિંદાસ્ત એક્ટ્રેસ ઈશા ગુપ્તા અવારનવાર પોતાના હોટ અને ટોપલેસ ફોટોઝને કારણે ચર્ચામાં રહે છે. આ ઉપરાંત તેની ફેશન સેન્સના પણ ઘણા વખાણ થતા રહે છે. ઈશાનો દેખાવ હોલિવૂડની સૌથી ફેમસ એક્ટ્રેસ એન્જેલિના જૉલીને પણ મળતો આવે છે જેના કારણે દુનિયાભરમાં તેની ફેન ફોલોઈંગ છે.\n2/4સીરિયા ક્રાઈસિસ પર ઈશાની ટ્વીટ\nજોકે, હાલમાં ઈશા સોશિયલ મીડિયા પર ખૂબ ટ્રૉલ થઈ રહી છે અને આની પાછળ તેણે સીરિયા ક્રાઈસિસ પર કરેલી એક ટ્વીટ છે. તેની આ ટ્વીટ બાદ લોકોએ તેને ખૂબ ટ્રોલ કરી.\n3/4શું લખ્યું ટ્વીટમાં\nઈશાએ એક ટ્વીટ કરી કે, ‘મને કોઈ ફરક પડતો નથી કે, મારો કયો દેશ, ધર્મ કે સરકાર છે. માનવતા મરી રહી છે. બાળકો મરી રહ્યાં છે અને તે રોકાવું જોઈએ.’ આ ટ્વીટની સાથે તેણે સીરિયાના એક બાળકની તસવીર શેર કરી જેમાં તે રડી રહ્યું છે.\n4/4ટ્રૉલર્સે ઈશાને ભોંઠી પાડી દીધી\nએક તરફ જ્યાં ઈશાના ફોલોઅર્સે તેની આ ટ્વીટનું સમર્થન કર્યું તો બીજી તરફ કેટલાક યૂઝર્સે તેને ન કહેવાનું કહી દીધું. એક યૂઝરે કહ્યું કે, મેડમ ઈન્ડિયામાં પણ ઘણું બધું થાય છે, તે વિશે પણ ક્યારેક પોસ્ટ કરો. બીજા એક યૂઝરે લખ્યું કે, ‘ટ્વીટ કરવાને બદલે ત્યાં પહોંચીને તેમની મદદ કર. તારી ટિકિટ હું બૂક કરાવી દઉ છું.’


કલકત્તા: ભાજપ કાર્યાલય પાસે 51 દેશી બોમ્બ મળતાં ખળભળાટ, બોમ્બ ડિસ્પોઝલ સ્કવોડ ઘટનાસ્થળે ગુજરાતી ન્યુઝ અપડેટ :-🛑🆕માહિતી જોવા નીચે સ્ક્રોલ કરો👇🏻👇🏻: કલકત્તા: ભાજપ કાર્યાલય પાસે 51 દેશી બોમ્બ મળતાં ખળભળાટ, બોમ્બ ડિસ્પોઝલ સ્કવોડ ઘટનાસ્થળે\nકલકત્તા: ભાજપ કાર્યાલય પાસે 51 દેશી બોમ્બ મળતાં ખળભળાટ, બોમ્બ ડિસ્પોઝલ સ્કવોડ ઘટનાસ્થળે\nકલકત્તામાં ભાજપના કાર્યાલય નજીક મળ્યા બોમ્બ\nખિદિરપુર ચાર રસ્તા નજીક એક બેગમાંથી મળ્યા બોમ્બ\nભાજપ કાર્યાલય નજીક બેગમાંથી 51 દેશી બોમ્બ મળ્યા\nકલકત્તામાં ભાજપના કાર્યાલય નજીક દેશી બોમ્બ મળી આવ્યા છે. ખિદિરપુર ચાર રસ્તા નજીક એક બેગમાં 51 જેટલા દેશી બોમ્બ મળ્યા છે. ઘટનાની જાણ થતાં પોલીસ અને બોમ્બ સ્કવૉડ પહોંચી ગઈ હતી. અને સમગ્ર મામલે તપાસની કામગીરી શરૂ કરી દેવાય છે.\nઆ અગાઉ વિધાનસભા ચૂંટણી દરમિયાન ત્રીજા તબક્કાના મતદાન પહેલા પોલીસને 41 ક્રૂડ બોમ્બ મળ્યા હતા. આ બોમ્બ દક્ષિણ 24 પરગનાના બરુઈપુર વિસ્તારમાંથી મળ્યા હતા. પોલીસે એક ઝાડ પાછળથી કબજે કર્યા હતા. આ ઘટના પહેલા જ ચૂંટણી સમયે અમિત શાહ, મમતા બેનર્જી અને તેના ભત્રીજા અભિષેક બેનર્જીએ રોડ શો કર્યો હતો.\nચૂંટણી દરમિયાન અનેક વખત બોમ્બ મળ્યા હતા. બંગાળમાં પહેલા તબક્કાના મતદાનના એક દિવસ અગાઉ 26 માર્ચે પોલીસને 26 ક્રૂડ બોમ્બ મળ્યા હતા. પોલીસે આ બોમ્બ કલકત્તાના બેનીપુકુરની સીઆઈટી રોડ પરથી એક ઈમારતના પાછળના ભાગમાંથી કબજે કર્યા હતા. આ સિવાય 28 માર્ચના દિવસે પોલીસે 56 જીવતા બોમ્બ કબજે કર્યા હતા. આ બોમ્બ નરેન્દ્રપુર વિસ્તારમાંથી મળ્યા હતા.


મનોબળના મજબૂત એવા દિપા મલિકનું રમતગમત ક્ષેત્રે છે મોટુ નામ, જાણો આ સ્ટેજ સુધી પહોંચવામાં કેટલી મુશ્કેલીઓનો સામનો કર્યો છે\nHomeGujrati Newsમનોબળના મજબૂત એવા દિપા મલિકનું રમતગમત ક્ષેત્રે છે મોટુ નામ, જાણો આ સ્ટેજ સુધી પહોંચવામાં કેટલી મુશ્કેલીઓનો સામનો કર્યો છે\nદીપા મલિક રિટાયરમેન્ટ: ડોક્ટરે કહ્યું કે તે ક્યારેય ચાલી શકશે નહીં, ૨૦ વર્ષની મહેનત બાદ ‘ખેલ રત્ન’ બની\nપેરાલિમ્પિક્સની રજત પદક વિજેતા દીપા મલિકે સોમવારે રાષ્ટ્રીય રમતગમત સંહિતા અનુસાર ભારતના પેરાલિમ્પિક સમિતિના પ્રમુખ તરીકેનું પદ સંભાળવા નિવૃત્તિ જાહેર કરી છે. રાષ્ટ્રીય રમતગમત સંહિતા મુજબ, સક્રિય એથ્લેટ કોઈપણ ફેડરેશનમાં સત્તાવાર હોદ્દો રાખી શકે નહીં. દીપા પેરાલિમ્પિક્સમાં મેડલ જીતનાર પ્રથમ ભારતીય મહિલા બની હતી.\nપેરા-એથ્લીટ દીપા મલિકે ૧૧ મે ૨૦૨૦ને સોમવારે નિવૃત્તિ જાહેર કરી હતી. તેમણે રાષ્ટ્રીય રમતગમત સંહિતાનું પાલન કરીને આ નિર્ણય લીધો હતો. તેઓ ભારતની પેરાલિમ્પિક સમિતિ (પીસીઆઈ) ના અધ્યક્ષ પદ સંભાળવા માટે નિવૃત્ત થયા. દીપાએ કહ્યું કે,”તેમણે ચૂંટણી માટે પીસીઆઈને પત્ર પહેલેથી જ સોંપી દીધો હતો. નવી સમિતિ હાઈકોર્ટના માન્યતાના નિર્ણયની રાહ જોઈ રહી હતી. પેરા સ્પોર્ટ્સને ટેકો આપવાનો આ સમય છે.”\nનિવૃત્તિની જાહેરાત સાથે, દીપાએ પણ સંકેત આપ્યો કે તે ૨૦૨૨માં તે એશિયન ગેમ્સમાં ભાગ લઈ શકે છે. દીપાનો જન્મ ૩૦ સપ્ટેમ્બર ૧૯૭૦ના રોજ હરિયાણાના સોનીપતમાં થયો હતો. છેલ્લા ૧૯ વર્ષથી તેનું જીવન વ્હીલચેરમાં છે. હકીકતમાં, જ્યારે દીપા ૩૦ વર્ષની હતી, ત્યારે એક રોગને કારણે તેનું ઓપરેશન કરવામાં આવ્યું હતું. આ પછી, તેને કમરના નીચેના ભાગમાં લકવો થયો હતો. આને કારણે તેઓ ચાલી શકતા નથી. જ્યારે ડોક્ટરે તેને કહ્યું કે તે ચાલી શકશે નહીં, ત્યારે દીપાની આંખોમાંથી આંસુ નીકળી પડ્યા હતાં.\nસક્રિય સ્પોર્ટસપર્સન માટે, વ્હીલચેર પરનું જીવન એ ખૂબ જ મુશ્કેલ હતું. દિપાને તેની મોટી પુત્રી દેવિકાને માથામાં ઈજા થઈ હતી અને તે થોડા સમય માટે લકવાગ્રસ્ત થઈ હતી ત્યારે મુશ્કેલીઓ ઊભી થઈ હતી. તેને ફિઝીયોથેરાપી અને સતત સંભાળની જરૂર હતી, જે બીમાર દીપા પૂરી પાડવા માટે અસમર્થ હતી. ચાર મહિનાની સખત તાલીમ લીધે તે પડકાર માટે તૈયાર થઈ ગઈ અને તેણે છેલ્લે લિમ્કા બુક ઓફ રેકોર્ડ્સના અધિકારીઓને આવીને યમુનાને પાર કરીને ઇતિહાસ રચતી જોવા માટે કહ્યું.\nદીપા પેરાલિમ્પિક્સમાં મેડલ જીતનાર પ્રથમ ભારતીય મહિલા બની હતી. તેણે ૨૦૧૬ રિયો પેરાલિમ્પિક્સમાં શોટપુટમાં સિલ્વર મેડલ જીત્યો હતો. દીપાએ જેવેલિન ઇવેન્ટમાં ગોલ્ડ મેડલ જીત્યો હતો અને આઈપીસી ઓશિનિયા એશિયા ચેમ્પિયનશિપ (માર્ચ 2016)માં શોટપુટમાં સિલ્વર મેડલ મેળવ્યો હતો. દિપાએ જેવલિનમાં એશિયન પેરા ગેમ્સ ૨૦૧૦માં બ્રોન્ઝ મેડલ, ૨૦૧૪માં જેવલિનમાં સિલ્વર, ૨૦૧૮માં જકાર્તામાં ડિસ્કસ થ્રો અને જેવલિનમાં બ્રોન્ઝ મેડલ જીત્યો હતો. તેને ૨૦૧૨માં અર્જુન એવોર્ડ, ૨૦૧૪માં રાષ્ટ્રપતિ રોલ મોડેલ અને ૨૦૧૯ માં રાજીવ ગાંધી ખેલ રત્ન એવોર્ડથી નવાજવામાં આવ્યા હતા.\nરાષ્ટ્રીય રમતગમત સંહિતા મુજબ સક્રિય એથ્લેટ કોઈ પણ સંઘમાં સત્તાવાર રીતે હોદ્દો રાખી શકશે નહીં. આ જ નિયમનો હવાલો આપીને દીપાએ નિવૃત્તિ જાહેર કરી. તેમણે કહ્યું કે નિવૃત્તિની જાહેરાત કરવી મહત્વપૂર્ણ છે. મારે દેશના નિયમોનું પાલન કરવું છે. પરંતુ જો જરૂર હોય તો, હું ૨૦૨૨ એશિયન ગેમ્સ દરમિયાન મારા નિર્ણયની સમીક્ષા કરી શકું છું.


Kamatibagh's 143rd birthday, see how the birthday was celebrated .... – News18 Gujarati\nVadodara news: કમાટીબાગનો 143મો જન્મદિવસ, જુઓ કેવી રીતે ઉજવાયો જન્મદિવસ\nમહારાજા સયાજીરાવે 1879ની સાલમાં સાયજીબાગને બનાવડાવ્યો હતો.\nValsad news: વડોદરા શહેર સંસ્કારી નગરી તરીકે ઓળખાય છે. વડોદરા શહેરમાં વસતા શહેરીજનો ખુબ લાગણીશીલ અને એકબીજા પ્રત્યે આદરભાવ ધરાવતા લોકો છે.\nLast Updated : January 09, 2022, 00:44 IST\nValsad news: વડોદરા શહેર સંસ્કારી નગરી તરીકે ઓળખાય છે. વડોદરા શહેરમાં વસતા શહેરીજનો ખુબ લાગણીશીલ અને એકબીજા પ્રત્યે આદરભાવ ધરાવતા લોકો છે. માણસોના જન્મદિવસ ઉજવાતા (birth day celebration) આપણે જોતા જ હોઈએ છે. પરંતુ વડોદરા શહેરમાં એક બગીચાનો પણ જન્મ દિવસ ઉજવવામાં આવતો હોય છે. જેમાં આજરોજ વડોદરા શહેરના કમાટીબાગ જે સયાજી બાગ (Kamatibagh Sayaji Bagh) તરીકે પણ ઓળખાય છે. તેને આજે 143 વર્ષ પૂર્ણ થયા. આજે કમાટીબાગનો સ્થાપના દિન છે.\nવડોદરાનો શ્વાસ એટલે કમાટીબાગ. આજે 143 વર્ષ પૂર્ણ થયા છે. વડોદરા અને સૌ નાગરિકોને આનંદ આપતો આ બગીચો છે. વિશ્વામિત્રીને કિનારે મહારાજા સયાજીરાવે 1879ની સાલમાં એટલે કે આજથી લગભગ 143 વર્ષ પહેલાં 113 એકર જમીનમાં બનાવ્યો. જે આઝાદી પહેલાંના ગાયકવાડી શાસનની વડોદરાના શહેરીજનોને અમુલ્ય ભેટ છે.\nસયાજીબાગ રેલવે સ્ટેશનથી પૂર્વ દિશામાં જતાં કાળા ઘોડા સર્કલ પાસે આજે 113 માંથી આજે લગભગ 82 એકર જમીનમાં ફેલાયેલો શહેરનો જુનામાં જુનો બગીચો છે. આજે શહેરની આ અમૂલ્ય ભેટને 143 વર્ષ પૂર્ણ થતાં અમો કમાટીબાગ મોર્નિંગ વોકર્સ ટીમ ગ્રીનેથોન તથા જાગો વડોદરા દ્વારા કેક કાપી ઉજવણી કરી હતી, અમી રાવત, વિપક્ષી નેતા એ કહ્યું.\nઆ બાગમાં પ્રાણીસંગ્રહાલય, મ્યુઝિયમ, પ્લેનેટોરિયમ ઉપરાંત ખાસ આકર્ષણ ગણીએ તો જમીન પર બનેલ આશરે 12 ફૂટ ઘેરાવવાળી ફ્લોરલ ક્લોકતેમજ ટોય ટ્રેન (ફક્ત2ફૂટ ઊંચાઈ ધરાવતી, 10 ઇંચ પહોળા ટ્રેક પર ચલતી બાળકો માટેની આ ખાસ ટ્રેન)હતી. એની જગ્યાએ બીજી સુંદર જોય ટ્રેન છે.\nસયાજીબાગમાં ઘણા દુર્લભ ફુલ, છોડ અને ઝાડ છે. જે બીજે ભાગ્યે જ જોવા મળી શકે. એ સમયના પ્રમાણમાં શાંત વડોદરામાં કમાટીબાગ ગમે તેવા માનસિક તણાવ લઈને આવેલ માણસને પણ પળભર બધુ ભૂલાવીને પ્રકૃતિમાં ખોવાઈ જતો કરી દે તેવો હતો. આ કમાટીબાગમાં જ મ્યુઝિયમથી ઝૂ તરફ જવાને રસ્તે ઘટાદાર વૃક્ષોની છાયામાં સામે વિશ્વામિત્રીનો કિનારો દેખાય છે\nભલે ઝૂ-પ્રાણી સંગ્રહાલયનાં પશુ-પંખી તેમજ સરિસૃપ સૃષ્ટિનાં પ્રાણીઓ જોતાં ખૂબ આનંદ આવે. 1879માં કમાટીબાગના સર્જન થયા બાદ એવું જ બીજું અદ્દભુત સર્જન કમાટીબાગની અંદર ઊભુ થયું હતું તે મ્યુઝિયમ.મહારાજ સયાજીરાવ ત્રીજાના આદેશ પર ઇ.સ. 1894માં આ મ્યુઝિયમ બન્યું પણ એની પીક્ચર ગેલેરી બનવાની શરૂઆત ઇ.સ. 1908માં થઈ જે કામ ઇ.સ.1914માં પૂરું થયું.\nઆ પણ વાંચોઃ-ACB trap: વલસાડમાં લાંચિયો અધિકારી ઝડપાયો, ST નિગમનો ડિવિઝન કંટ્રોલર દિલીપ ચૌધરી રૂ.10 હજાર લેતા પકડાયો\nજો કે મ્યુઝિયમ અને પિક્ચર ગેલેરી ઇ.સ. 1921માં આમ જનતા માટે ખુલ્લા મૂકવામાં આવેલા કારણ કે પ્રથમ વિશ્વયુધ્ધના કારણે ગેલેરીમાં મૂકવા માટે યુરોપમાંથી ભેગા કરેલ નમુનાઓ પહોંચઆ મ્યુઝિયમમાં ઈજીપ્તની મમીથી રૂબરૂ થયો. માનવજાત અને એની વિવિધ સંસ્કૃતિઓમાં ઈજીપ્તની નાઇલ નદીના કિનારે પાંગરેલ સંસ્કૃતિનું વિશિષ્ઠ મહત્વ છે.\nએ જમાનામાં કોઈપણ પ્રકારનાં યાંત્રિક સાધન વગર આવા મોટા પિરામિડ કઈ રીતે ઊભા થયા હશે તેનો સાચો જવાબ તો આજે પણ કોઇની પાસે નથી. આ પિરામિડમાં વિશિષ્ટ રસાયણો ભરીને શબપેટીમાં જાળવી રાખેલ શબ તે મમી. તે જમાનમાં પણ માણસનું શરીરવિજ્ઞાન તેમજ રસાયણ શાસ્ત્ર વિષેનું જ્ઞાન કેટલું અદ્દભુત હશે તેનું ઉદાહરણ આ મમી પૂરું પાડે છે.\nઆવી જ બીજી વિશિષ્ટ અજાયબી ત્યાં સંગ્રહાયેલું બ્લૂ વ્હેલનું હાડપિંજર હતી. નાનપણમાં શાર્ક, વ્હેલ અને ડોલ્ફિન જેવી માછલીની વિવિધ જાતિ-પ્રજાતિઓ વિષે વાંચેલું. વ્હેલ એ દરિયાઈ મગરમચ્છ છે. એના હાડપિંજર પાસે ઊભા હોઈએ ત્યારે ખ્યાલ આવે કે વ્હેલ ખરેખર કેટલું વિશાળકાય પ્રાણી છે.\nઆ ઉપરાંત કલા, શિલ્પ તેમજ સ્થાપત્યના આકર્ષક નમુનાઓ, ઇતિહાસ, ભૂસ્તરશાસ્ત્ર તેમજ માનવ સંસ્કૃતિના વિકાસનાં વિવિધ પાસા આલેખતા આ મ્યુઝિયમમાં ઘણું બધું વૈવિધ્ય જોવા મળે છે. ગાયકવાડી, યુરોપિયન અને મોગલકાળના સંસ્કૃતિ તેમજ કલા વારસાનો ત્રિવેણી સંગમ એટલે આ મ્યુઝિયમ.\nFirst published: January 09, 2022, 00:44 IST\nTags: Gujarati news, વડોદરા સમાચાર


મંત્રી મંડળના શપથગ્રહણ પહેલા નારાજ થયેલા નીતિન પટેલ અને ભૂપેન્દ્રસિંહને મનાવવા સંતોષ યાદવે પ્રયાસો કર્યા – Revoi.in\nમંત્રી મંડળના શપથગ્રહણ પહેલા નારાજ થયેલા નીતિન પટેલ અને ભૂપેન્દ્રસિંહને મનાવવા સંતોષ યાદવે પ્રયાસો કર્યા\nઅમદાવાદઃ ગાંધીનગરમાં આજે સાંજે ભૂપેન્દ્રભાઈ પટેલના મંત્રી મંડળના સભ્યોનો સપથવિધિ સમારોહ યોજાશે. મંત્રી મંડળમાં કોને સામાવાશે અને જુના મંત્રીમાંથી કોણ કપાશે. તેની ચર્ચા ચાલી રહી છે. બીજીબાજુ મુખ્યમંત્રીનું પદ ન મળતા નારાજ બનેલા નીતિન પટેલેને મનાવવાના પ્રયાસો ચાલી રહ્યા છે. નવા મુખ્યમંત્રીએ પદભાર ગ્રહણ કર્યાના ચોવીસ કલાકની અંદર જ ટોચના નેતાઓની નારાજગી ઉપરની સપાટીએ આવી ગઈ છે.\nસૂત્રોના જણાવ્યા મુજબ ભૂતપૂર્વ મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ અને મંત્રી ભૂપેન્દ્રસિંહ ચૂડાસમા આ નારાજ નેતાઓમાં છે. તેમની નારાજગી ખાળવા માટે ભાજપના રાષ્ટ્રીય સંગઠન મહામંત્રી બી. એલ. સંતોષ અને ગુજરાત ભાજપ પ્રભારી ભૂપેન્દ્ર યાદવને ત્રણ કલાક સુધી આ ત્રણ નેતાની નારાજગી દૂર કરવા જહેમત કરવી પડી હતી. બપોરે અઢી વાગ્યા બાદ બંને રાષ્ટ્રીય સંગઠનના નેતા મુખ્યમંત્રી બંગલે આવ્યા હતા, જ્યાં પ્રથમ તેમણે રૂપાણી સાથે દોઢેક કલાક ચર્ચા કરી હતી. એ દરમિયાન નીતિન પટેલ, ચૂડાસમાને પણ અહીં બોલાવાયા હતા અને બીજા દોઢથી બે કલાક સુધી સંતોષ અને યાદવે તેમને કેન્દ્રીય નેતાગીરીનો સંદેશ પાઠવીને તેમની નારાજગી દૂર કરવાનો પ્રયત્ન કર્યો હતો.\nસૂત્રોના જણાવ્યા અનુસાર, હજુ પણ આ નેતાઓની નારાજગી દૂર થઈ નથી. બેઠકમાં ભૂતપૂર્વ મંત્રીઓ કૌશિક પટેલ અને પુરુષોત્તમ સોલંકી પણ જોડાયા હતા. જોકે આ બંને નેતા સાથે સંતોષ કે યાદવે મુલાકાત કરી ન હતી, પરંતુ તેમણે રૂપાણી, પટેલ અને ચૂડાસમા સામે પોતાનો બળાપો વ્યક્ત કર્યો હતો. નવા મુખ્યમંત્રી ભૂપેન્દ્ર પટેલ આ બેઠકમાં હાજર રહ્યા ન હતા અર્થાત નવા મંત્રીમંડળની રચના અંગે આ ત્રણ નેતાનો અભિપ્રાય લેવાઈ રહ્યો છે એવા સંકેતો ન જાય એનું કેન્દ્રીય નેતૃત્વએ ધ્યાન રાખ્યું હતું. જોકે આગામી ચૂંટણીમાં તેમનાં સલાહ-સૂચનો ધ્યાને રખાશે એવું આશ્વાસન આ નેતાઓને અપાયું છે.\ntags: gujarat india\nprevious દૂરદર્શનનો સ્થાપના દિવસઃ દેશની 90 ટકા જનતા સુધી પહોંચનારુ એક માત્ર માધ્યમ\nnext સૌરાષ્ટ્રમાં ભારે વરસાદને લીધે એસટીની 922 ટ્રિપ રદઃ ટ્રેન વ્યવહારને પણ અસર


દેશી ગાયનું ઘી શરીરમાં કેન્સરને ફેલાતુ અટકાવે છે.... - Abtak Media\nHome Gujarat News દેશી ગાયનું ઘી શરીરમાં કેન્સરને ફેલાતુ અટકાવે છે….\nદેશી ગાયનું ઘી શરીરમાં કેન્સરને ફેલાતુ અટકાવે છે….\nદેશી ગાયના ઘીના વિવિધ ઉપયોગ પ્રાચીન સમયથી દર્શાવવામાં આવ્યા છે. જ્યાં કદાચ એલોપેથી દવાનો ઉપયોગ પણ નિષ્ફળ નીવડે ત્યાં દેશી ગાયનું ઘી અવશ્ય કામ કરે છે અને રોગનું ચોક્કસ નિદાન કરે છે. ગાયનું ઘી નાકમાં નાખવાથી ગાંડપણ દૂર થાય છે તેમેજ કોઈપણ પ્રકારની એલર્જી પણ દૂર કરી શકે છે. ગાયના ઘીને નાકમાં નાખવાથી લકવા રોગનું નિદાન થાય છે.\n20 થી 25 ગ્રામ ગાયના ઘી સાથે સાકર મિશ્ર કરીને લેવાથી દારૂ, ભાંગ કે અન્ય કોઈપણ નશા છોડાવી શકાય છે. ગાયના ઘીને નાકમાં નાખવાથી કાનના પડદા ઓપરેશન વગર ઠીક કરી શકે છે. ગાયના ઘીને નાકમાં નાખવાથી દિમાગ તરોતાજા રહે છે. કોમામાં રહેલી વ્યક્તિના નાકમાં ઘી નાખવાથી તેની ચેતના પાછી આવે છે. હાથ અને પગમાં જો બળતરા થતી હોય તો ગાયનું ઘી પગના તળિયા પર ઘસવું અસરકારક બને છે.\nજો એડકી સતત આવતી હોય તો અડધી ચમચી ગાયનું ઘી લેવાથી એડકી બંધ થઈ જશે.ગાયનું ઘી દરરોજ લેવાથી કબજિયાત અને એસિડિટીની સમસ્યા નિવારી શકે છે. ગાયનું ઘી શક્તિ અને વીર્ય વધારે છે તેમજ શારીરિક અને માનસિક શક્તિમાં પણ વધારો કરે છે. ગાયના ઘીને બાળકોની છાતી અને પીઠ પર માલિશ કરવાથી કફની સમસ્યા દૂર થાય છે. જો વધારે અશક્તિ લગતી હોય તો એક ગ્લાસ દૂધમાં એક ચમચી ગાયનું ઘી અને સાકર નાખીને પીવાથી રાહત મળે છે.\nગાયના ઘી દ્વારા શરીરમાં કેન્સરના કોષ જન્મતા અટકે છે આ ઉપરાંત શરીરમાં કેન્સરને ફેલાતું અટકાવે છે. જે વ્યક્તિને હ્રદય રોગની તકલીફ હોય અને તેલવાળું ખાવાની મનાઈ હોય એ વ્યક્તિ દ્વારા ગાયના ઘીના સેવનથી હ્રદય મજબૂત થાય છે. દેશી ગાયના સેવનથી આંતરડા અને સ્તનના કેન્સરથી બચી શકાય છે. ગાયનું ઘી,છાલ સાથે પીસેલ કાળા ચણા તેમજ દળેલી ખાંડને મિશ્ર કરીને લાડુ બનાવી,દરરોજ સવારે એકદમ ચાવીને તેમજ હુંફાળું ગરમ દૂધ લેવાથી સ્ત્રી રોગમાં રાહત મળે છે તેમજ પરુષોનું શરીર બળવાન બને છે.\nસર્પદંશ થતાં ગાયનું ઘી 100 થી 150 ગ્રામ પિવડાવવું અને ત્યારબાદ હુંફાળું ગરમ પાણી બની શકે તેટલું પિવડાવવું જેનાથી ઊલટીની સાથે સર્પનું જેર બહાર આવશે. ગાયનું ઘી વજન સંતુલિત રાખવામાં મદદરૂપ થાય છે,ઉપરાંત કોલેસ્ટ્રોલ પણ નિયંત્રણમાં રહે છે. સવારના સમયમાં ગાયનું ઘી નાકમાં નાખવાથી માઈગ્રેનની સમસ્યા દૂર કરી શકાય છે.\nમાથું દુખવાને કારણે શરીરમાં ગરમી થતી હોય છે,ગાય ના ઘીને પગના તળિયે ઘસવાથી માથાના દુખાવામાં રાહત થાય છે. ઠંડા પાણીમાં ગાયનું ઘી નાંખીને ઘીને પાણીથી અલગ કરવું, આ પ્રક્રિયા લગભગ 100 વાર કરવી. ત્યારબાદ તેમાં થોડું કપૂર નાખવું. આ પ્રક્રિયા દ્વારા પ્રાપ્ત થતું ઘી એક ઔષધિ બનશે જે ચામડીના રોગ માટે અતિ અસરકારક છે. આ મિશ્રણ સોરાઇસીસ માટે પણ અસરકારક છે. જો ગાયના ઘીની થોડીક બૂંદ દિવસ દરમ્યાન નાકમાં નાખવામાં આવે તો શરીરના ત્રિદોષ એટલે કે વાત્ત,પિત્ત અને કફને નિયંત્રણમાં લાવી શકાય છે.\nPrevious article‘નિર્ભયતાનો સંદેશ આપી જનાર સન્યાસી’ અંધશ્રદ્ધાના અંધારાને ચીરનાર દયાનંદ સરસ્વતીજીનો જન્મદિન\nNext articleરાજકોટ જિ.પં.ની સામાન્ય સભામાં 15માં નાણાંપંચના 10% ગ્રાન્ટનું આયોજન મંજુર


Sadhana Weekly - Gujarati Magazine - આ ધરા પર સાધુની ઉપસ્થિતિ ઈશ્ર્વરનો સંકલ્પ છે : પૂ. સ્વામી શ્રી અવધેશાનંદજી મહારાજ Sadhana Weekly - Gujarati Magazine - આ ધરા પર સાધુની ઉપસ્થિતિ ઈશ્ર્વરનો સંકલ્પ છે : પૂ. સ્વામી શ્રી અવધેશાનંદજી મહારાજ\nઅત્યારના સમયમાં વૈદિક પરંપરાની ચર્ચા થઈ શકે એવો મંચ મળવો દુર્લભ છે, પરંતુ ભગવાનની દયાથી જોવા મળે છે કે દરેક ક્ષણમાં ભગવાન પ્રગટ થવાની સંભાવના રહેલી છે. દરેક કાળમાં સિદ્ધાંત અને આદર્શના પમાં એમનું આગમન થાય છે અને તેમનું સ્વપ પરમાર્થ છે. સાધુ પણ પરમાર્થી છે. આ ધરા પર સાધુની ઉપસ્થિતિ ઈશ્ર્વરનો સંકલ્પ છે. ઈશ્ર્વરની રચના છે.\n‘એકોમ બહુસ્યામ્’ એ સ્વયં ઊતરીને આવે છે. નર પે હરિ આવી પાપહરણ અને શોકહરણ કરી લે છે. સ્વામી ચિદાનંદજીની ભક્તિ નિરંતર વિનય, જ્ઞાન, વૈરાગ્યથી પોષિત હતી. તેઓ દશનામ કે પ્રસ્થાનત્રયીના આગ્રહી નહોતા. એમને ત્યાં અખંડ હરિનામ સંકીર્તન થતું હતું. નિત્યોપાસના, નિત્ય અભિષેક થતો હતો. તેઓ બધી પરંપરા અને સિદ્ધાંતોનો આદર કરતા હતા.\nભારતની મૃત્યુંજયી સનાતન પરંપરા છે. પરહિત કરો. ક્યારેય એવું કશું ના કરો, જે પોતાના માટે કોઈ કરે તો ના ગમે. અન્યના અધિકારની ચોરી ના કરો. કોઈના મનને પીડા ના પહોંચાડો. બીજાના આનંદમાં આનંદિત થાવ, તેમનું સન્માન કરો. આપણા કારણે અન્યનું મન દુ:ખી થાય તેવું ના કરો. એકસાથે હળીમળીને ચાલીએ. ગણેશજીને વિચાર આવ્યો કે મારી એવી અભીપ્સા શા માટે રહેવી જોઈએ કે હું પૂજ્ય બની જાઉં ? માટે તેઓ મૂષક પર બેઠા. સાવ નાનો જીવ અને એની ઉપર પોતાનો ભાર ન પડે એ માટે વજન હલકું કરી નાખ્યું. તેમના આ વર્તનથી ગણેશ પૂજ્ય બની ગયા.\n‘પાપાય પરપીડનમ્’ જેવી અધમતા કોઈ નથી. તુલસીદાસે ધર્મને પરિભાષિત કરતી ચોપાઈ લખી છે. જેમાં લખ્યું છે : પરહિત એટલે તમને જે સારું નથી લાગતું એવી ચેષ્ટા અન્ય સાથે નહીં કરવી. હિંસાનું મૂળ કારણ સ્વાર્થ છે. ભગવાન દેવતાઓને મદદ કરવા માટે વામન, કૂર્મ, મત્સ્ય બની ગયા કારણ કે પરમાત્માની ઇચ્છા ધર્મની રક્ષા કરવાની હતી. રાક્ષસો સ્વાર્થી હતા. તમારી પાસે સંપત્તિ છે. તો તે વહેંચવા માટે છે. કંઈક ગ્રહણ કરવું હોય તો વહેંચવું આવશ્યક છે. પ્રકૃતિ વહેંચવાની વાત કરે છે. વસ્તુને પ્રભુનો પ્રસાદ માની લો. શાસ્ત્રકારની એવી દૃષ્ટિ રહી છે કે પ્રસાદ માની લેવાથી જીવનમાં અભાવ નહીં રહે. સરળ શબ્દ છે - સેવા. સેવા કરો.\nઆપણાં પુરાણો શિવ-પાર્વતીના સંવાદ પે છે. પાર્વતી પ્રશ્ર્ન કરે છે. શિવજી જવાબ આપે છે, જેના કારણે પુરાણો અસ્તિત્વમાં આવ્યા.\n‘સબકુછ ચિર ફાડકે દેખા\nમેંડક ઔર મનુષ્ય કે બીચ અંતર ક્યા હૈ ?\nઅંતર ઐસા દેખા\nમેંડક અપને મનોરંજન કે લિયે\nઆદમી કો પરેશાન નહીં કરતા.’\nસ્વાર્થમાં હું વસુધાના ઉપહારનો ભોક્તા બની જાઉં, લડતા રહીએ. અહંકારીઓને જીતી હું સુખ પ્રાપ્ત કરું, એવા વિચારો હોય છે. એમાં પોતાના હિતનું જ ચિંતન હોય છે, પરંતુ હકીકત તો એ છે કે જ્યારે અન્ય દુ:ખી છે, ત્યારે તમે સુખી ના થઈ શકો. કારણ કે સંતુલન નથી. તમે શાંત નહીં રહી શકો. માટે આપણે પ્રાર્થના કરીએ છીએ અને શાંતિના વિચારો આ રીતે પ્રસારીએ છીએ :\nॐ द्योः शान्तिः | अन्तरिक्षं शान्तिः |\nपृथिवी शान्तिः |\nआपः शान्तिः औषधय् शान्तिः |\nवनस्पतयः शान्तिः | विश्वेदेवा शान्तिः | ब्रह्म शान्तिः| सर्वं शान्तिः | शान्तिरेव शान्तिः | सा मा शान्तिरेधि\nવળી કહીએ છીએ -\nसर्वेषां स्वस्ति भवतु | सर्वेषा शान्तिर्भवतु | सर्वेषां पूर्णं भवतु | सर्वेषां मंगल भवतु | सर्वे भवन्तु सुखिनः| सर्वे सन्तु निरामयाः | सर्वे भद्राणि पश्यन्तु |\n- લોકા: સમસ્તા: સુખીનો ભવન્તુ\n- સર્વભૂત હિતે રતા:\n- ગીતામાં ચિંતન છે - સર્વમાં હું છું.\n- ઈશાવાસ્યમિદં સર્વં\nઆ ધરતી પર આતંકવાદ કરતાં ય વિશેષ ભોગવાદ છે માટે - - તેન ત્યક્તેન ભૂંજિથા:\nકઈ સંસ્કૃતિ ત્યાગની વાત કરે છે ? આપણો સંયમ ગયો. ધરામાં વિષ નાખીએ છીએ, આ ભોગવાદ છે. ત્યાગપૂર્વક ભોગવો. બે શબ્દ છે. ઉપયોગ અને ઉપભોગ. આજે તો જાહેરાત જોઈએ છીએ. જાગો, ગ્રાહક જાગો. અમે તો સાંભળ્યું છે કે જાગો ! સાધક જાગો ! જળ-વાયુમાં વિકૃતિ આવી છે. આ સઘળું ભોગના કારણે છે. આપણી સંસ્કૃતિ વિશ્ર્વકલ્યાણની પ્રાર્થના કરે છે.\n- સર્વે ભવન્તુ સુખિન:\nઆ ધરતી પર અનાચાર, પાપાચાર વધી જાય, અસુર પેદા થઈ જાય તો તેમના અભિમાનનો નાશ કરવા માટે પરમાત્મા સ્વયં આવે છે. ધર્મ અલૌકિક વસ્તુ છે. તે સૂત્રોચ્ચાર કરવાથી નહીં, આચરણથી આવે. આજના સમયમાં એક ચીજની કમી દેખાય છે. સંવર્ધન. પૂજ્ય સ્વામી અધ્યાત્માનંદજી સંવર્ધક, સમન્વયક, સંયોજક અને સંચાલક છે માટે જ આશ્રમને ગૌરવ પ્રાપ્ત થયું છે. ગરિમા મળી છે.\nઆપણા પ્રથમ પુરુષ માનનીય રાજ્યપાલ શ્રી કોહલીજી દાર્શનિક એ ખૂબ ગૌરવની વાત છે. આ જ પ્રદેશે આપણને રાષ્ટ્રપિતા આપ્યા, વડાપ્રધાન આપ્યા. મને પણ આ ધરા પ્રત્યે ખૂબ આકર્ષણ છે.\nજૂના પીઠાધીશ્ર્વર આચાર્ય મહામંડળેશ્ર્વર


કામરેજના ટીંબા ગામે બાર ડાન્સર પ્રેમિકાનું માથું કાપી ઘાતકી હત્યા થતા ચકચાર\nસુરત:જિલ્લાના કામરેજ તાલુકાના ટીમ્બા ગામે ખેતીકામ કરતા એક પુત્રના પિતા એવા યુવાને ખેતરમાં દાતરડાથી બાર ડાન્સર પ્રેમિકાનું માથું ધડથી કાપીને ઘાતકી હત્યા કરતા ચકચાર મચી ગઇ છે. પ્રેમિકાના અન્ય બોયફ્રેન્ડના મુદ્દે બંને વચ્ચે ઝગડો થયા બાદ આ ઘાતકી હત્યાનો બનાવ બન્યો હતો.\nઘટના સ્થળે હાજર પ્રેમિકાનો ડ્રાઇવર કાર ભગાવીને સીધો બારડોલી પોલીસ મથકે પહોંચી ગયો હતો. અને પોલીસે હત્યારા યુવાનને લાશ સગેવગે કરે તે પહેલા જ રંગેહાથ ઝડપી લીધો હતો.\nઘટના સ્થળેથી પ્રાપ્ત વિગત મુજબ ટીમ્બા ગામે પ્રિતેશ રમેશભાઈ પટેલ(ઉ.વ.૩૩) પોતાના પુત્ર સાથે રહે છે અને ખેતી કરે છે. બે વર્ષ પહેલા તેને એક પુત્રીની માતા એવી ૩૦ વર્ષીય બાર ડાન્સર નિશા ઉર્ફે જ્યોતિ સુરજીતસીંગ ભટ્ટી (મૂળ રહે. ભટીંડા, તા.જિ.ભટીંડા, પંજાબ) સાથે પ્રેમસબંધ બંધાયો હતો.\nપ્રિતેશ ભટીંડામાં ફ્લેટ અને કાર માટે દોઢ કરોડ રૃપિયાનો ખર્ચ કરીને નિશા ઉર્ફે જ્યોતિને મુંબઇથી પંજાબ શિફ્ટ કરી દીધી હતી. નિશાની હોન્ડા સિટી કાર (નં-પીબી ૦૩ એઆર ૬૦૪૩)ના ડ્રાઇવર તરીકે સંદિપસિંગ અંગ્રેજસીંગ નોકરી કરે છે અને તેની પત્ની નિકીતા સતત નિશા ભટ્ટીની સેવામાં રહેતી.\nકામરેજ પોલીસે કામરેજ પોલીસે સંદીપસીંગની ફરિયાદના આધારે હત્યાનો ગુનો નોંધી પ્રિતેશ પટેલની ધરપકડ કરી આગળની કાર્યવાહી હાથ ધરી છે.


ચાણક્ય નીતિ (ભાગ - 1) - Gujju's Family\nHome જાણવા જેવું ચાણક્ય નીતિ (ભાગ – 1)\nક્યારેય પોતાના સપના, પોતાના લક્ષય, તમે જે બનવા માંગો છો, અથવા તો કંઈક હાસિલ કરવા માંગો છો, એનાં વિશે કોઈને નાં કહો. માત્ર સકારાત્મક વિચારો રાખીને એની ઉપર કાર્ય કરવા માટે સજ્જ બનો. જયારે તમને સફળતા મળશે ત્યારે લોકો આપો આપ ખબર પડી જશે તમારા કામ વિશે. કોઈનેનાં કહેવાના પાછળ બે કારણ છે.\nએક કે તમને પ્રેરિત કરવા કરતા તમને એ કામ થી દૂર કરવા વાળા લોકો તમને ઘણાં મળે છે જે તમને નકારાત્મક વિચારો થી ભરી દેય છે. અથવા તો એ કામની કિંમત ઉતારી પાડવા વાળા પણ ઘણાં મળશે. જે તમને તમારા લક્ષ્ય થી વિચલિત કરી શકે છે. અને બીજું એ કે એ કામમાં તમારા પ્રતિસ્પર્ધી પણ ઘણાં હશે, જે તમારા કામને તથા તમારા કામ નું સ્તર જાણી લેશે. જેના લીધે તમને ખોટ જઈ શકે છે.\nતમે આ કહેવત તો સાંભળી જ હશે કે ટીપે ટીપે સરોવર ભરાય. તેવી જ રીતે રોજ રોજ થોડું થોડું જ્ઞાન પ્રાપ્ત કરવું જોઈએ. અને એક દિવસ એવો આવશે કે તમારી પાસે જબરદસ્ત જ્ઞાન હશે. અને જે લોકો પોતાના જ્ઞાનથી જગમાં વિખ્યાત છે એને બીજો કોઈ શીંગાર કરવાની જરૂરત નથી.\nપોતાના સંતોષકારી સ્વાભાવ (comfort zone) માંથી બહાર આવો. કારણ કે તમે જ્ઞાન સંતોષનાં વિસ્તારની બહાર જ મેળવી શકો છો. ઘણાં લોકો એવા હોય છે જેણે ઘણું બધું જાણવાની ઈચ્છા તો હોય છે, પરંતુ એની માટે મહેનત કરવાની આળસ હોય છે. તો એ એમના માટે ખરાબ સૂચના છે કારણ કે જ્યાં સુધી તમે પોતાના આરામનાં વિસ્તાર માં રહેશો તો કંઈ શીખી નહિ શકો. પોતાની જાતને હંમેશા આગળ ધકેલો. બધી વાતોમાં, બધી વસ્તુઓમાં પોતાનો સંતોષ ના ગોતો.\nતમારે કોઈ વસ્તુ શીખવી છે તો હંમેશા એમની પાસેથી જ શીખો જે લોકો એ વાતમાં નિષ્ણાંત હોય. બધાં પાસેથી સલાહ લેવાની જરૂર નથી. એવી જ રીતે જો તમારે વધુ પૈસા કમાવા હોય તો એની જ સલાહ માનો જે અગાઉથી પોતાના જીવન માં ઘણું બધું કમાય ગયા છે.\nલોકો ને કેવી રીતે પોતાના વશમાં રાખવા જોઈએ??…. તો આવું કરવા માટે તમારે એ સામેવાળી વ્યક્તિ ને જે વસ્તુ પ્રેરિત કરતી હોય એની મદદ થી તમે એને વશમાં કરી શકો છે. જેમ કે કોઈ વ્યક્તિ ને પૈસા વધુ ગમે છે તો એની સામે પૈસા મુકવાથી એ તમારી વાત માનસે. જો કોઈ વ્યક્તિને પોતાના વખાણ સાંભળવાની આદત હોય તો તમે એની સામે એવું કરીને એની પાસેથી પોતાનું કામ કઢાવી શકોછો અને એમાં કોઈ નુકશાન પણ નથી.\nપરંતુ મૂર્ખ લોકોને વશમાં કરવાનો અલગ જ તરકીબ છે. મૂર્ખ મતલબ જેણે દુનિયાનું કોઈ જ્ઞાન નથી. એ લોકો ને તમે થોડું પણ કંઈક શીખવાડી દેશો અથવા મોટુ ભાસણ આપી દેશો તો પણ એ તમને મહાજ્ઞાની સમજવા લાગશે. પરંતુ ચાણક્ય એ સાથે સાથે એ પણ કીધું છે કે આ જ વસ્તુ તમે કોઈ ભણેલા વ્યક્તિ સામે નથી કરી શકતા. કારણ કે એને તરત જ ખબર પડી જશે કે તમે ખોટું બોલી રહ્યા છો. આથી જેટલું બને એટલુ પોતાને પણ જ્ઞાન પ્રાપ્ત કરવું જોઈએ જેથી લોકો આપણને પણ વશમાં નાં કરી શકે.\nઆ એક વાત સાચી જ છે કે આપણે એકલા આવ્યા છીએ અને એકલા જ જવાના છીએ. આથી આપણે આપણી જાતને વધુ સારી બનાવી જોઈએ. અને કોઈ બીજા ઉપર આધારીત નાં રહીએ. કારણ કે એ લોકો તો આગળ વધી જશે પોતાના જ્ઞાનથી અને તમે પાછળ જ રહી જશો. જો કોઈ હર વખત તમારી સાથે હશે તો એ છે તમારી પોતાની જાત.\nહંમેશા બીજાની ભૂલોમાંથી શીખવું જોઈએ. કારણ કે આપણી પાસે એટલો સમય નથી કે એને પોતાના ઉપર પ્રયોગ કરીને શીખીએ. કારણ કે જો આવું કરશું તો બધું શીખતાં ગઢપણ આયી જશે. જેમાં તમારી પાસે જ્ઞાન તો ભેગું થઇ ગયું હશે પણ કરવા માટે શક્તિ નહિ હોય. અને આના માટે બને તેટલું વધુમાં વધુ સફળ લોકોની બુક વાંચો. જેમાંથી ખબર પડે કે એ લોકો એ શું ભૂલ કરી હતી.\nહા,… એવું કહેવાય છે કે ભૂલ કરવાથી જ માણસ શીખે છે. પરંતુ એ ભૂલ તમારી જ હોય એ જરૂરી નથી. આ વાત યાદ રાખજો.\nચાણક્ય કહે છે કે એક મૂર્ખ સામે જ્ઞાનની વાતો કરવી એ એક ને અરીસા માં બતાવા બરોબર છે. કારણકે એ પોતાની અજ્ઞાનતા ને કારણે તમારી વાતોમાં અર્થ નો અનર્થ કરશે અને તમારું અપમાન કરશે.\nવ્યક્તિ ને વધારે ઈમાનદાર નાં રહેવું જોઈએ કારણકે જંગલ માં સીધા વૃક્ષ ને પહેલા કાપવામાં આવે છે. કપટી લોકો સૌથી પહેલા ઈમાનદાર લોકો જોડે છલ કરે છે. એનો અર્થ એ પણ નથી કે બધી જગ્યા એ ઈમાનદારી નાં રાખવી જોઈએ. પરંતુ જે લોકો કપટી છે એમનાથી દૂર રહેવું જોઈએ. અને એમના જોડે ઈમાનદારી નાં દાખવવી જોઈએ. કારણ કે એ લોકો આપણને ગમે ત્યારે વિશ્વાસઘાત કરી શકે છે.\nઆપણે આપણા રહસ્યો કોઈને બતાવા નાં જોઈએ કારણકે જો આપણે આપણા રહસ્યો પોતાની પાસે નથી રાખી શકતા તો બીજાની પાસે પણ એ આશા નાં રાખવી જોઈએ કે તમારા રહસ્યો ને ગુપ્ત રાખશે. આનાં કારણે કયારેક તમે સમાજ માં હાસ્યને પાત્ર બની શકો છો. અને તમારી આ આદત તમને બરબાદ કરી શકે છે.\nજીવનની બધી મહત્વની વસ્તુઓમાં ધન એ મહત્વની વસ્તુ છે. એ તમને માન, સહારો આપે છે અને મોટી અનહોની થી પણ બચાવી શકે છે. કપડાં, ઘર, ભોજન આ બધાં જ માટે જોઈએ છીએ. વધુમાં જો તમે બીમાર છો તો પણ ધન જોઈશે અને શિક્ષીત બનવું છે તો પણ ધન જ જોઈશે. આજના સમય માં ધન ડગલે ને પગલે અનિવાર્ય છે. સમાજ માં જેની પાસે ધન વધારે એનું માન પણ વધારે. આ શીખી લેવું જોઈએ. અને દુનિયા પણ 98% એને જ સફળ ગણે છે જેની પાસે વધુ ધન છે.\nસમાજમાં જો કોઈ માણસ અન્યથી અલગ પડતો હોય તો એનું કારણ છે એની વિચાર શક્તિ. પોતાની વિચાર શક્તિ થી ઉભો કરલો એનો વ્યાપાર. દરેક વિકટ સમયમાં એની વિચાર શક્તિ. કોઈ વસ્તુમાં એ શું સમાજ કરતા અલગ વિચારે છે? જે સમાજ નથી વિચારી શકતો. એ શું અલગ જોઈ શકે છે જે સમાજ નથી જોઈ શકતો.\nતમને ખબર છે સપનું ઝહેરીલુ નાં હોવું એમાં સાપ નો કોઈ વાંક નથી. પરંતુ જેને એ ડંખે છે એને ખબર પડી જવી કે એ ઝહેરીલો નથી એમાં ગુનો જરૂર છે. એવી જ રીતે આપડી કોઈ નિર્બળતા હોય એમાં કોઈ ગુનો નથી. પરંતુ એ નિર્બળતા સમાજને ખબર પડી જાય એમાં ગુનો પણ છે અને હાનિકારકતા પણ. આથી સામે વાળી વ્યક્તિ સામે ક્યારેય નિર્બળ નાં બનવું જોઈએ.\nChanakya Policy (Part - 1)\nPrevious articleઅધ્યાય : ૪ દિવ્ય જ્ઞાન\nNext articleચાણક્ય નીતિ (ભાગ – 2)\nજાણો અનિલ અંબાણીની વ્યથા: અનિલ અંબાણી ડૂબ્યા દેવામાં…\nGujju's Family - September 26, 2020 0\nGujju's Family - June 13, 2020 0\nનોરા ફતેહીને મળી ગયો તેનો લાઈફ પાર્ટનર. ઘણા બધા ફેન્સનું દિલ તૂટી ગયું. જાણો...\nકિમ જોંગે અધિકારીઓને મોતની સજા સંભળાવી: ઉત્તર કોરિયાની અર્થવ્યવસ્થા પર સવાલ ઉઠાવતા આતંકવાદીએ મંત્રાલયના...


Posted on 3:10 pm April 12, 2022 3:44 pm April 12, 2022 Author Niraj PatelComments Off on ખાખી વર્ધી પહેરીને પોલીસે હથિયારની જગ્યાએ હાથમાં ઉઠાવ્યા બેન્ડ વાજા અને છેડ્યા આ ગીતના સુર, સાંભળીને તમે પણ તરબતર થઇ જશો\nઆપણા દેશની અંદર પોલીસ ગુનાહિત પ્રવૃત્તિઓ રોકવાનું ખુબ જ સુંદર કામ કરે છે, આ ઉપરાંત પોલીસ પ્રજા અને પોલીસ વચ્ચે ભાઈચારાનો એક સેતુ પણ સાધે છે, કોરોના મહામારી દરમિયાન પણ પોલીસ દ્વારા ઉત્કૃષ્ઠ કામગીરી કરવામાં આવી હતી, સાથે સાથે પોલીસ પ્રજાને ઘણીવાર મનોરંજન પણ પૂરું પાડતી હોય છે. હાલ એવો જ એક વીડિયો સોશિયલ મીડિયામાં ખુબ જ વાયરલ થઇ રહ્યો છે.\nમુંબઈ પોલીસના સોશિયલ મીડિયા એકાઉન્ટ પર ઘણીવાર કંઈક નવું જોવા મળે છે. માત્ર રમુજી પોસ્ટ્સ જ નહીં, મુંબઈ પોલીસ તેની મ્યુઝિકલ બાજુ માટે પણ જાણીતી છે કારણ કે તેમનું બેન્ડ ઘણીવાર ટ્રેન્ડિંગ ગીતોના કવર વગાડે છે. મુંબઈ પોલીસ બેન્ડ ‘ખાખી સ્ટુડિયો’ એ સોમવારે તેની યુટ્યુબ ચેનલ ખાખી સ્ટુડિયો પર ઇજિપ્તના પ્રખ્યાત ગીત ‘યા મુસ્તફા’નું નવું મધુર ઇન્સ્ટ્રુમેન્ટલ કવર રિલીઝ કર્યું.\nમુંબઈ પોલીસના ખાખી સ્ટુડિયોના સભ્યો શહનાઈ, સેક્સોફોન, ટ્રમ્પેટ અને વાંસળી વગાડતા જોઈ શકાય છે. વિડિયોના વર્ણનમાં લખવામાં આવ્યું છે કે, ‘યા મુસ્તફા એક પ્રખ્યાત ઇજિપ્તીયન બહુભાષી ગીત છે, જે પ્રખ્યાત ઇજિપ્તના સંગીતકાર મોહમ્મદ ફૌઝી દ્વારા રચાયેલું છે. તેને ઈજિપ્તની એક ફિલ્મમાં બતાવવામાં આવ્યું છે. તે ઘણી જુદી જુદી ભાષાઓમાં રેકોર્ડ કરવામાં આવી છે. ટ્યુન પેરોડીઝ સહિત વિવિધ આવૃત્તિઓ રેકોર્ડ કરવામાં આવી છે. આ ગીત સૌપ્રથમ યુરોપમાં ગાયક બોબ આઝમની મદદથી લોકપ્રિય બન્યું હતું, જેમણે તેને ફ્રાન્સમાં 1960માં રજૂ કર્યું હતું.\nઆ વીડિયો ઈન્ટરનેટ પર વાઈરલ થઈ ગયો છે, અને લોકોએ મધુર ગીતને પસંદ કર્યું છે. વીડિયો જોયા બાદ એક યુઝરે લખ્યું, ‘ઉત્તમ! મુંબઈ પોલીસને વિવિધ વાદ્યો વડે સંગીતના કૌશલ્ય માટે સ્ટેન્ડિંગ ઓવેશન.’ બીજાએ લખ્યું, ‘શાનદાર પરફોર્મન્સ, આટલું સારું સંગીત સાંભળીને દિલ ખુશ થાય છે’. અગાઉ, મુંબઈ પોલીસ બેન્ડે અલ્લુ અર્જુનની લોકપ્રિય ફિલ્મ ‘પુષ્પાઃ ધ રાઈઝ’ના શ્રીવલ્લી ગીતની ધૂન ગાયું હતું, જેને લોકોએ ખૂબ વખાણ્યું હતું.


Actress madhuri dixit also faced criticism in career but she never loose hope | માધુરી દીક્ષિતે કહ્યું, શરૂઆતમાં 4-5 ફિલ્મ્સ ચાલી નહીં તો લોકો કહેતા, અરે હિરોઈન કેમ બની ગઈ પણ મેં હાર ન માની - Divya Bhaskar\nActress Madhuri Dixit Also Faced Criticism In Career But She Never Loose Hope\nવાતચીત:માધુરી દીક્ષિતે કહ્યું, શરૂઆતમાં 4-5 ફિલ્મ્સ ચાલી નહીં તો લોકો કહેતા, અરે હિરોઈન કેમ બની ગઈ પણ મેં હાર ન માની\nફિલ્મ ઇન્ડસ્ટ્રીમાં 36 વર્ષ પસાર કરનાર માધુરી દીક્ષિતે તેમના કરિયરમાં ઘણા ઉતાર-ચડાવ જોયા હતા. દિવ્ય ભાસ્કર એપ સાથેની ખાસ વાતચીતમાં તેમણે કહ્યું, કરિયરની શરૂઆતના સમયમાં મારી ચાર-પાંચ ફિલ્મ્સ વધુ ચાલી ન હતી. પછી તો લોકો કહેવા લાગ્યા કે, અરે હિરોઈન કેમ બની છે. ત્યારે નિરાશ થતી હતી. પણ પછી મેં નક્કી કરી લીધું કે હું સાબિત કરીને દેખાડીશ. તેજાબ હિટ ગઈ અને કરિયર પાટે ચડી ગયું.\nકરિયરમાં ઉતાર ચડાવ તો આવે છે પણ આપણે ક્યારેય નિરાશ થવું ન જોઈએ. દિલમાં હંમેશાં એક આગ હોવી જોઈએ, તેને શોધી કાઢો અને કંઈક કરી લેવા માટે મન મક્કમ કરી નાખો.\nમાધુરીએ હાલમાં જ સિંગિંગ ડેબ્યુ કર્યું છે. તેમનું પહેલું સોન્ગ કેન્ડલ ઇન્સ્ટાગ્રામ અને ફેસબુક પર રિલીઝ થયું છે. આ અંગ્રેજી સોન્ગને લઈને માધુરીએ કહ્યું કે, સિંગિંગનો શોખ તો મને બાળપણથી હતો જે હવે પૂરો કરી રહી છું. પહેલાં ફિલ્મ્સમાં ઘણી વ્યસ્ત હતી. ત્યારબાદ મારાં લગ્ન થઇ ગયાં અને બાળકો થયા તો પણ સમય ન મળ્યો.\nથોડા સમય પહેલાં લોસ એન્જલસમાં હતા ત્યાં સેટ બિસલા સાથે મુલાકાત થઇ. તેમની વર્લ્ડ વાઈડ કંપની છે. તેમણે કહ્યું કે તમે કેમ નથી ગાતા!? મેં વિચાર્યું કે ચાલોને કંઈક કરીએ. અમે લોસ એન્જલસના એક સ્ટુડિયોમાં ગયા અને ત્યાં આ સોન્ગ બનાવ્યું.\nઆજે દેશ-દુનિયાની સ્થિતિ જોઈને મને લાગે છે કે કેન્ડલ રિલીઝ કરવાનો આ યોગ્ય સમય હતો કારણે આ ગીત આજના ઈમોશનને દર્શાવે છે.\nઘરમાં શૂટિંગ કર્યું\nમાધુરીએ કહ્યું કે, લોકડાઉનમાં ક્યાંય બહાર જઈ શકાય એમ નથી એટલે અમે આનું શૂટિંગ ઘરે જ કર્યું. મારા પતિ ડોક્ટર છે, તેમણે ક્યારેય પ્રોફેશનલી કેમેરા હેન્ડલ નથી કર્યો પરંતુ કેમેરાની સાથે લાઇટિંગ પણ તેમણે જ અરેન્જ કર્યું.


રાહુલ ભટ્ટની નાનકડી દીકરીએ કોમળ હાથોથી દાદાજીના આંસુ લૂછતા પૂછ્યું: 'પપ્પા ક્યારે આવશે?', હૃદયદ્રાવક દ્રશ્યથી પરિવારજનોમાં ગમગીની - GSTV\nરાહુલ ભટ્ટની નાનકડી દીકરીએ કોમળ હાથોથી દાદાજીના આંસુ લૂછતા પૂછ્યું: ‘પપ્પા ક્યારે આવશે?’, હૃદયદ્રાવક દ્રશ્યથી પરિવારજનોમાં ગમગીની\nIndia ટોપ સ્ટોરી\nરાહુલ ભટ્ટની પાંચ વર્ષની દીકરી ગૂંજને તેના કોમળ હાથોથી દાદા બિટ્ટાજી ભટ્ટના આંસુ લૂછતા કહ્યું હતું કે દાદા હવે ન રડો. પાંચ વર્ષની ગૂંજનને તો ખબર જ પડી ન હતી કે બધા આટલું આક્રંદ કેમ કરે છે. તેણે દાદાને પૂછ્યું હતુંઃ પપ્પા ક્યારે આવશે? દાદા પાસે રુદન સિવાય બીજો કોઈ જવાબ ન હતો.\nરાહુલ ભટ્ટના પરિવારનું આક્રંદ થમતું ન હતું. કાશ્મીરી પંડિત રાહુલ ભટ્ટના પિતા બિટ્ટાજી ભટ્ટ જુવાનજોધ દીકરાની હત્યાના સમાચાર પછી ચોધાર આંસુએ રડયા હતા. બિટ્ટાજીએ કહ્યું હતું કે જે દીકરો મારા બૂઢાપાનો સહારો હતો એના જ મારે અંતિમસંસ્કાર કરવા પડશે એવી તો ક્યારેક કલ્પના કરી ન હતી. હું આ બોજ કેવી રીતે ઉપાડીશ?\nદાદાને વિલાપ કરતા જોઈને રાહુલ ભટ્ટની પાંચ વર્ષની દીકરી ગૂંજન દાદા પાસે આવી હતી અને દાદાની આંખોમાંથી આંસુ લૂછતા બોલી હતીઃ દાદા મત રો. દીકરીએ દાદાને પૂછ્યું હતું કે પપ્પા ક્યારે આવશે? એ સવાલો સાંભળીને બધા જ સ્વજનો હિબકે ચડયા હતા.રાહુલની પત્ની મીનાક્ષી વારંવાર બેભાન થઈ જતી હતી. મીનાક્ષીએ વિલાપ કરતા સરકારને રજૂઆત કરી હતી કે મારા પતિના હત્યાઓને ઢસડી-ઢસડીને મૃત્યુદંડ આપો. મારે બીજું કશું નથી જોઈતું. મને ન્યાય આપો. રાહુલને બડગામમાં અનોખું સન્માન મળતું હતું. લોકો કહેતા હતા કે રાહુલ બડગામની શાન છે. હસમુખા અને સદા આનંદ મિજાજી રાહુલે કોઈનું કશું બગાડયું ન હતું તો પણ પોતાના પરિવાર સાથે આવું કેમ થયું એવા સવાલો મીનાક્ષીએ પૂછ્યા હતા.\nઔદ્યોગિક અકસ્માતમાં માટે ઉદ્યોગો અપાયેલા અબજોના ભંડોળનો એક વખત પણ નથી થયો ઉપયોગ


પાછલે બારણે ઇસ્ટ ઇન્ડિયા કંપની જેવા ઇતિહાસના પુનરાવર્તનની ભીતિ\nછૂટક વ્યાપારમાં ૫૧ ટકા વિદેશી રોકાણને મંજૂરી\nઉડ્ડયન, વીજળી અને પ્રસારણમાં વિદેશી રોકાણની છૂટ ઃ ચાર જાહેર સાહસોમાં ડિસઇન્વેસ્ટમેન્ટ\nરિટેલ FDIનો નિર્ણય પાછો લેવા મમતાની ૭૨ કલાકની મુદ્દત ઃ દેવેગોવડાની ટેકો પાછો ખેંચવાની ધમકી\nમોટા સુધારાઓને આગળ વધારતા સરકારે આજે મલ્ટી બ્રાન્ડ રીટેલમાં ૫૧ ટકા વિદેશી પ્રત્યક્ષ રોકાણ (એફડીઆઈ)ને મંજુરી આપી છે. આ ઉપરાંત ઉડ્ડયન સેકટર વિદેશી એરલાઇન્સને ૪૯ ટકા રોકાણની મંજુરી તથા ચાર જાહેર ક્ષેત્રની કંપનીઓનાં શેરોનું વેચાણ કરવાનો નિર્ણય સરકાર દ્વારા લેવામાં આવ્યા છે. ઉલ્લેખનીય છે કે ઘણા લાંબા સમયથી સરકાર પર આરોપ મૂકવામાં આવતો હતો કે તે નિતી વિષયક નિર્ણયો લઇ શકતી નથી.\nઆજે કેન્દ્રીય મંત્રી મંડળ તથા કેબિનેટ કમિટી ઓન ઇકોનોમિક અફેર્સ (સીસીઈએ) ની બેઠક પછી સરકાર દ્વારા આ મહત્વપૂર્ણ નિર્ણયોની જાહેરાત કરવામાં આવતી હતી. સરકારની આ જાહેરાત પછી તેના પ્રમુખ સહયોગી દળ તૃણમુલ કોંગ્રેસ તથા ભાજપ અને ડાબેરી પક્ષોએ જોરદાર વિરોધ નોંધાવ્યો છે.\nઆ લેવામાં આવેલા મહત્વપૂર્ણ નિર્ણયોમાં બ્રોડકાસ્ટીંગ સેકટરમાં વિદેશી રોકાણની મર્યાદા ૪૯ ટકાથી વધારી ૭૪ ટકા કરવામાં આવી છે તથા પાવર એક્ષચેન્જોમાં વિદેશી રોકાણને મંજુર આપવામાં આવી છે.\nસરકારે આજે હિંદુસ્તાન કોપર લિમિટેડમાં ૯.૫૯ ટકા, નાલ્કોમાં ૧૨.૨૫ ટકા, ઓઇલ ઇન્ડિયા લિમિટેડમાં ૧૦ ટકા અને એમએમટીસીમાં ૯ ટકા ઇકવિટી વેચવાનો નિર્ણય લીધો છે.\nઆ ચાર કંપનીઓનો ઇકિવટી હિસ્સો વેચવાથી સરકારને આશરે ૧૫,૦૦૦ કરોડ રૃપિયા મળશે.\nઉલ્લેખનીય છે કે સરકારે ચાલુ નાણાકીય વર્ષમાં ડિસઇન્વેસ્ટમેન્ટ દ્વારા સરકારે ૩૦,૦૦૦ કરોડ રૃપિયા એકત્ર કરવાનો લક્ષ્યાંક નક્કી કર્યો છે.\nયુપીએ સરકારે ગયા વર્ષે નવેમ્બરમાં મલ્ટી બ્રાન્ડ રીટેલમાં એફડીઆઈ રજૂ કરવાનાં પ્રયત્નો કર્યા હતા પરંતુ તૃણમુલ કોંગ્રેસ, સમાજવાદી પાર્ટી અને વિરોધ પક્ષોના વિરોધને પગલે સરકારને પીછેહઠ કરવી પડી હતી.\nવાણિજય પ્રધાન આનંદ શર્માએ જણાવ્યું હતું કે વિરોધ છતાં સરકારે આર્થિક સુધારા આગળ વધારવાનો નિર્ણય લીધો છે.\nતેમણે જણાવ્યું હતું કે અમે પશ્ચિમ બંગાળનાં મુખ્ય પ્રધાન મમતા બેનરજીનાં મલ્ટી બ્રાન્ડ રીટેઇલ અંગેના વલણનું સન્માન કરીએ છીએ. પરંતુ દેશમાં બીજા ઘણા એવા રાજ્યો છે જે મલ્ટી બ્રાન્ડ રીટેઇલમાં વિદેશી રોકાણને મંજુરી આપવા તૈયાર છે.\nમલ્ટી બ્રાન્ડ રીટેઇલમાં લઘુતમ રોકાણની મર્યાદા ૧૦ કરોડ ડોલર રાખવામાં આવી છે.\nજેનાથી અડધી રકમ ગ્રામીણ વિસ્તારોમાં સ્ટોરેજ તથા વેરહાઉસિંગની સુવિધા પાછળ ખર્ચવામાં આવશે.\nવિવિધ પક્ષોની પ્રતિક્રિયા\n-\tતૃણમૂલ કોંગ્રેસે મલ્ટી બ્રાન્ડ રીટેલમાં એફ.ડી.આઇ.ને મંજૂરી તથા ડીઝલના ભાવવધારો પાછો ખેંચવા સરકારને ૭૨ કલાકનો સમય આપ્યો. રેલ્વે પ્રધાન મુકુલ રાયે જણાવ્યું હતું કે, મંગળવારે ટીએમસી પાર્લામેન્ટરી પક્ષની બેઠક મળશે.\n-\tયુપીએને બહારથી ટેકો આપનાર જનતા દળે (એસ) જણાવ્યું હતું કે, સરકારનો ટેકો આપવાનો ચાલુ રાખવા અંગે ટૂંક સમયમાં જ બેઠક બોલાવવામાં આવશે.\n-\tસરકારને બહારથી ટેકો આપનાર સમાજવાદી પાર્ટીએ મલ્ટીબ્રાન્ડ રીટેલમાં ૫૧ ટકાના એફડીઆઇનો વિરોધ કર્યો છે. પક્ષના પ્રવક્તા રાજેન્દ્ર ચૌધરીએ જણાવ્યું હતું કે, સ.પા. માને છે કે એફડીઆઇથી ભારતીય બજારો અને કૃષિ ક્ષેત્ર પ્રભાવિત થશે. આ નિર્ણય દેશના હિતને ધ્યાનમાં રાખીને લેવામાં આવ્યો નથી અને પક્ષ આ નિર્ણયના વિરોધમાં દેખાવો કરશે.\n-\tભાજપે સરકારે પર આરોપ મૂક્યો હતો કે તેણે વિદેશી દબાણને વશ થઈને ઉતાવળમાં નિર્ણય લીધા છે. સરકારના આ નિર્ણયથી રીટેલ વેપાર સાથે સંકળાયેલા પાંચ કરોડ ભારતીયોને અસર થશે.\n-\tસીપીઆઇ (એમ), સીપીઆઇ, આરએસએસ અને ફોરવર્ડ બ્લોક જેવા ડાબેરી પક્ષોએ ત્રણ સેક્ટરોમાં એફડીઆઇને મંજૂરી તથા ચાર જાહેર ક્ષેત્રની કંપનીઓનું ડીસઇન્વેસ્ટમેન્ટ કરવાના નિર્ણયનો વિરોધ કર્યો છે. ડાબેરી પક્ષોએ સરકારનો આ નિર્ણય વિરુદ્ધ સમગ્ર દેશમાં દેખાવો કરવાનો નિર્ણય લીધો છે.\nસરકાર દ્વારા લેવામાં આવેલા મહત્ત્વપૂર્ણ નિર્ણયો\n-\tમલ્ટીબ્રાન્ડ રીટેલમાં ૫૧ ટકા વિદેશી પ્રત્યક્ષ રોકાણ (એફડીઆઈ)ને મંજુરી.\n-\tઉડ્ડયન સેક્ટરમાં વિદેશી એરલાઈન્સને ૪૯ ટકા રોકાણ કરવાની મંજુરી.\n-\tસરકારે જાહેર ક્ષેત્રની કંપનીઓ હિન્દુસ્તાન કોપર લિમિટેડમાં .૫૯ ટકા, નાલ્કોમાં ૧૨.૧૦ ટકા, ઓઈલ ઈન્ડિયા લિમિટેડમાં ૧૦ ટકા તથા એમએમટીસીમાં ૯ ટકા ઇક્વિટી હિસ્સો વેચવાની મંજુરી.\n-\tબ્રોડકાસ્ટીંગ સેક્ટરમાં વિદેશી રોકાણની મર્યાદા ૪૯ ટકાથી વધારી ૭૪ ટકા કરાઈ.\n-\tપાવર એક્ષચેન્જમાં વિદેશી રોકાણને મંજુરી.


નક્સલીઓ સાથે હતા રામવૃક્ષના સંબંધો, મળતા હતા લાખો રૂપિયા | Ramvriksh has connection with odisha, jharkhand and chhattisgarh naxalites - Sambhaav News\nનક્સલીઓ સાથે હતા રામવૃક્ષના સંબંધો, મળતા હતા લાખો રૂપિયા\nમથુરા: જવાહર બાગનો માસ્ટર માઇન્ડ રામવૃક્ષ ત્રણ હજાર લોકોનો ખર્ચો એમ જ ઉઠાવી રહ્યો ન હતો. તેના ઓરીસ્સા, ઝારખંડ, છત્તીસગઢના નક્સલીઓ સાથે સંબંધ હતા અને ત્યાંથી લાખોની રકમ દર મહિના તેના માટે આવતી હતી. જવાહર બાગમાં રહેનાર કબજાધારીઓને તે કમાંડરની માફક નિર્દેશિત કરતો હતો.\nરવિવારે બપોરે ત્રણ વાગે અલીગઢ કમિશ્નર ચંદ્રકાંતના નિરીક્ષણ બાદ જવાહર બાગમાં પત્રકારોને પ્રવેશ આપવામાં આવ્યો. અંદર ભંડાર ગૃહમાં પોલીસને એક પલળેલું મોટું રજીસ્ટર મળ્યું. તેમાં રામવૃક્ષ યાદવ અને તેની આઝાદ હિંદ સરકારને મળનાર આર્થિક મદદ અને ખર્ચાની સંપૂર્ણ વિગત છે.\nતેમાં ઓરિસ્સાના રંગલાલ રાઠોર પાસેથી દર મહિને 22 લાખ રૂપિયા મળતા હોવાનું લખેલું છે. બનારસના નારાયણ સિંહ પાસેથી 10 લાખ, કન્નૌજના માનસિંહ પાસેથી સાત લાખ રૂપિયા અને ઉન્નાવના એક વ્યક્તિ પાસેથી આઠ લાખ રૂપિયાથી વધુ રકમ મળતી હોવાની વિગત તેમાં છે.\nઆ ઉપરાંત નક્સલ પ્રભાવિત જનપદોમાં ઓરિસ્સા, ઝારખંડ, છત્તીસગઢ, સારડાહની પહાડીઓમાં સ્થિત નક્સલ પ્રભાવિત વિસ્તારોના ડઝનો લોકોના નામ અને લાખોની રકમ ભંડારાના નામે આવતી હોવાની વિગત અંકીત છે.\nરજિસ્ટરમાં રકમ લેનારના સંગત સેવાદારો અને વિસ્તારના પ્રમુખોના પદનામ આપવામાં આવ્યા છે. રજિસ્ટરમાં 20થી વધુ પાનામાં ભંડારા અને અન્ય ખર્ચા અંકિત છે. તેમાં જવાહર બાગમાં લગાવેલી તિરપાલ પર 10 લાખથી વધુનો ખર્ચ થયો હોવાની વિગત છે.\nદરરોજ ત્રણ હજારથી વધુ લોકોનું જમવાનું બનતું હતું\nઅહીં રહેનાર લોકોના ખાવા-પીવા અને કપડાં વગેરોનો ખર્ચો રામવૃક્ષ યાદવ જ ઉપાડતો હતો. એકવારમાં ત્રણ હજાર લોકોનું જમવાનું બનતું હતું. એક-એક હજાર લોકોની પતંગ બનાવીને ખવડાવવામાં આવતું હતું.\nપજેરોમાં કરતો હતો સવારી\nજવાહર બાગનો માસ્ટર માઇન્ડ રામવૃક્ષ યાદવ 22 લાખની પજેરો ગાડીમાં બહાર નિકલતો હતો. સાથે જ પાંચથી સાત ગાડીઓના કાફલામાં 24થી વધુ લોકો સાથે હોય છે. જવાહર બાગમાં થયેલી આગચંપીમાં 20થી વધુ વાહન સળગી ગયા હતા. તેમાં 10 જીપ, કાર, ટ્રક, ટ્રેકટર, ટેંપો, મિની ટ્રક અને બાઇકનો સમાવેશ થાય છે.\nઝાડ પર વાંસની ખાટલો બનાવ્યા હતા આશિયાના\nરામવૃક્ષ યાદવ પોતાની ટીમને સંપૂર્ણપણે નક્સલી ટ્રેનિંગ આપતો હતો. તેના માટે તેણે જવાહરબાગમાં ઝાડ પર વાંસના ખાટલા બનાવીને રહેવા માટે આશિયાના બનાવ્યા હતા. હવે તે આશિયાનાઓ આગમાં બળીને ખાખ થઇ ગયા છે માત્ર થોડા અવશેષો બચ્યા છે. સળગેલા વાંસ તથા ડડ્ડાના ઢગલા પડ્યા છે.\nરોજ સવારે થતી હતી સુભાષ પ્રાર્થના તથા ટ્રેનિંગ\nરામવૃક્ષ યાદવ પોતાની ટીમના લોકોને દરરોજ સવારે પ્રાર્થના સભા બાદ ટ્રેનિંગ આપતો હતો. તેમાં લાકડી વડે વાર કરવો તથા દરેક સમયે લાકડીમાં લીલો ધ્વજ લગાવી રાખતની ટેવ પાડતો હતો.\nકાઉન્ટીની ડેબ્યૂ મેચમાં જ આર. અશ્વિને ત્રણ વિકેટ ઝડપી\n#MeTooની જેમ હવે #MenToo: પુરુષો કરશે મહિલાઓ દ્વારા થયેલા જાતીય શોષણનો ખુલાસો\nસલમાન તેની ગર્લફ્રેન્ડ સાથે કરી રહ્યો છે ડેટિંગ\nઅકસ્માતમાં મૃત્યુ પામેલા યુવકની બારોબાર અંતિમવિધિ કરી દીધી!\nસ્પાઈસી ખાવાવાળાના મોમાં પાણી લાઈ દેશે લસણીયા બટાકા અને તળેલા ભૂંગળા\nબિપાશાના પતિ કરણની એક્સ વાઈફ જેનીફરની શહબાન સાથે ‘નજદિકિયાં’